1232. Article 15 (2019) – Sidy'z World Of Cinema…🎬🎥\n1232. Article 15 (2019)\n2014 ൽ ഉത്തർ പ്രദേശിൽ നടന്ന Badaun Gang Rape നെ അടിസ്ഥാനമാക്കിയാണ് Article 15 എന്ന സിനിമ അനുഭവ്വ് സിൻഹ ഒരുക്കിയിരിക്കുന്നത്. തന്റെ കഴിഞ്ഞ സിനിമയായ മുൽക് ലൂടെ തന്റെ നിലപാടും രാഷ്ട്രീയവും പ്രേക്ഷകരിലേക്ക് എത്തിച്ച സിൻഹയിൽ നിന്നും ലോ ക്വാളിറ്റിയിലുള്ള ഒന്നും തന്നെ ആരും പ്രതീക്ഷിക്കില്ലല്ലോ, പ്രതീക്ഷ തെറ്റിക്കാതെ തന്നെ മികച്ച ഒരു സിനിമ തന്നെയാണ് അദ്ദേഹം ഒരുക്കിയിരിക്കുന്നത്. സംവിധായകന്റെ വീക്ഷണത്തിൽ ഉള്ള ചില കാര്യങ്ങളിൽ എതിർപ്പ് പ്രകടിപ്പിക്കാം എന്നല്ലാതെ വേറേ എതിർപ്പുകൾ ഒന്നും സിനിമയോടില്ല.\n🔥The Good – അഭിനേതാക്കളുടെ മികച്ച പ്രകടനം എടുത്തു പറയേണ്ടതാണ്. കുമുദ് മിശ്രയുടെ കഥാപാത്രത്തിന്റെ എക്‌സ്‌പോസിഷൻ എല്ലാം വളരെ റിയലിസ്റ്റിക് ആയിരുന്നു. അദ്ദേഹത്തിന്റെ ബോഡി ലാംഗ്വേജ് പലപ്പോഴും കമന്റബിൽ ആയി തോന്നി. നായകന്റെ മുന്നിൽ നിൽക്കുമ്പോഴും തന്റെ ജാതിയിൽ പെട്ടവരുടെ മുന്നിൽ നിൽക്കുമ്പോഴും പലപ്പോഴും അടിച്ചമർത്തലിൽ പെടുമ്പോഴും പോലീസ് എന്ന പവർ ഒന്നിനും ഉപകരിക്കാതെ നിസ്സഹായാനായി നിൽക്കുമ്പോഴും ബാക്കി ഉള്ളവരിൽ നിന്നും ജ്വലിച്ചു നിൽക്കുകയാണ് കുമുദ്. മനോജ് പഹ്വ ആയുള്ള കോമ്പിനേഷൻ സീനുകൾ എല്ലാം ജാദവ് എന്ന കഥാപാത്രത്തെ മാത്രമേ നമ്മൾ കാണുന്നുള്ളൂ. അത്രമേൽ മനോഹരം.\nമനോജ് പഹ്വയുടെ ബ്രഹ്മദത് സിനിമയുടെ ഒരു കീ പോയിന്റ് ആണ്. നാടിന്റെ ഹാർമണി ഇല്ലാതാക്കരുത് എന്ന് പറയുന്ന സീനുകൾ എല്ലാം ആ കഥാപാത്രത്തിന്റെ സ്വാർത്ഥതയും ഗ്രേയ് ഷെയ്ഡും എല്ലാം കൃത്യമായി വിളിച്ചോതുന്നവ ആയിരുന്നു. ഒട്ടും പ്രതീക്ഷിക്കാത്ത ഒരു നീക്കം ആ കഥാപാത്രത്തിൽ കൂടി ഉണ്ടാകുന്നതും ഒരു ഞെട്ടലോടെയേ നമുക്ക് വീക്ഷിക്കാൻ കഴിയൂ.. അർഹിക്കുന്ന ശിക്ഷ ലഭിച്ചു കഴിഞ്ഞും തന്റെ ക്ഷത്രിയ ജാതിയുടെ ഹുങ്ക് മനസ്സിൽ വെച്ചു മറ്റുള്ളവരെ ചെറുതായി കാണുന്ന ബ്രഹ്മദത് നല്ലൊരു ക്യാരക്ടർ ആർക് ആയിരുന്നു.\nസയാനി ഗുപ്തയുടെയും ദളിത് നേതാവായി അഭിനയിച്ച നടന്റെയും പ്രകടനം ഗംഭീരം തന്നെ. സയാനിയുടെ മുഖഭാവങ്ങൾ പോലും ആ കഥാപാത്രത്തെ എത്രമാത്രം മനസ്സിലാക്കിയാണെന്ന് വ്യക്തമാകും.\nനായകൻ ആയ ആയുഷ്മാൻറെ പ്രകടനം ഇവരിൽ നിന്നൊക്കെ താഴെ ആകാനുള്ള കാരണമായി തോന്നിയത് ഒരു സൊല്യൂഷൻ കാണാനുള്ള ആളെയാണ് നായകനെ അവതരിപ്പിച്ചിരിക്കുന്നത്. അയാളുടെ POV യിൽ കൂടെ കഥ നടക്കുന്നത് ആയിട്ട് പോലും കോൺസ്റ്റബിളിന്റെ അനിയത്തിയോട് ഒരു റിവീലേഷൻ നൽകുന്ന സീൻ ഒഴികെ കാര്യമായി അഭിനയിച്ചു ഫലിപ്പിക്കാൻ ആയുഷ്മാനു ഒന്നും ലഭിച്ചില്ല. മറ്റുള്ളവർ പവർഫുൾ ആയി അഭിനയിക്കുന്നിടത്ത് ഒരു ബ്ളാങ്ക് ഫീൽ വന്നിരുന്നു.\nArticle 15 എടുത്ത് നായകൻ എല്ലാവരും കാണുന്ന തരത്തിൽ ഒട്ടിക്കുന്ന സീൻ, കുമുദ്-മനോജ് കോമ്പിനേഷൻ സീനുകൾ തുടങ്ങി ഒരുപാട് വൗ മൊമെന്റ്‌സ് വരുന്നുണ്ട്, അതേപോലെ Ugly Truths. കാസ്റ്റും സബ് കാസ്റ്റും എല്ലാമായി നമ്മുടെ രാജ്യം സിനിമയിലെ സെപ്റ്റിക് ടാങ്ക് പോലെ മലിനമാണ് എന്ന് വ്യക്തമായി പറയുന്നുണ്ട് സിൻഹ.\n🔥The Bad – ഒരു White Savior ഒറ്റയ്ക്ക് പട പൊരുതി ജയിക്കുന്ന സിനിമ ആയും കാണാം. ഒരാൾക്ക് ഒറ്റയ്ക്ക് ചെയ്യാൻ പറ്റുന്നവ ആണോ ഇവയൊക്കെ എന്നൊരു മറുചോദ്യം സിനിമ നേരിടുന്നുണ്ട്. സിനിമാറ്റിക് ലിബർട്ടി എടുത്തു ഒരു ഹാപ്പി എൻഡിങ് നൽകി സിനിമയുടെ മൂഡ് കുറച്ചു നഷ്ടപ്പെടുത്തുന്നുണ്ട്. യഥാർത്ഥ കഥയിൽ മൂന്നാമാതോരു പെൺകുട്ടി ഇല്ലാ എന്നിരിക്കെ, “ഞങ്ങളുടെ” കൂട്ടത്തിൽ നിന്നൊരാൾ “അവർക്കായി” പോരാടുന്നു എന്നൊരു തോന്നൽ സിനിമ ഉണ്ടാക്കുന്നു എന്നതും സത്യമാണ്. ദളിത് നേതാവിന് നൽകിയ സീനുകളും സ്ഥിരം മരണം വരിക്കാൻ വിധിക്കപെട്ട അവരുടെ ഭാവിയും ഒക്കെ ഒന്ന് മാറ്റിപിടിച്ചാൽ വളരെ നന്നായേനെ. സിനിമ കഴിഞ്ഞാലും “അവർ” എന്നൊരു ചിന്ത അല്ലാതെ “നമ്മൾ” എന്ന് ചിന്തിപ്പിക്കാൻ കഴിഞ്ഞിട്ടുണ്ടോ എന്നത് ഒരു ചോദ്യമായി ഉയരുന്നു.\n🔥Engaging Factor – സ്ഥിരമായ ഒരു പേസിങ് ആണ്. ഒട്ടും ബോറടി ഇല്ലാതെ എൻഗേജിങ് ആയി തന്നെ ഈ സിനിമ കാണാനായി.\n🔥Last Word – പണ്ടൊക്കെ പുസ്തകങ്ങളിലും ആർട്ട് ഹൌസ് സിനിമകളിലും മാത്രമായി ഒതുങ്ങിയ ഒരു വിഷയം മുഖ്യധാരാ സിനിമയിൽ പ്രേക്ഷകർക്ക് സുപരിചിതനായ ഒരു നടനെ നായകനാക്കി ഇറക്കി ഒരു വിപ്ലവം സൃഷ്ടിക്കുകയാണ് സിൻഹ. ചില കുറവുകൾ ഉണ്ടാകുന്നത് സ്വാഭാവികമാണ്, ഇതേപോലുള്ള സിനിമകൾ ഇനിയും ഇറങ്ങിയാൽ ആ കുറവുകൾ നികന്നു പോകാവുന്നതേയുള്ളൂ..അതിനാൽ തന്നെ ആഘോഷിക്കപ്പെടേണ്ട ഒരു സിനിമ.\nPrevious Previous post: 1231. Annabelle Comes Home (2019)\nNext Next post: 1233. Spider-Man : Far From Home (2019)


ഉമ്മൻചാണ്ടിയ്‌ക്കെതിരെ ത്വരിത പരിശോധനയ്ക്ക് ഉത്തരവ്\nHome News Kerala News ഉമ്മൻചാണ്ടിയ്‌ക്കെതിരെ ത്വരിത പരിശോധനയ്ക്ക് ഉത്തരവ്\nമുൻ മുഖ്യമന്ത്രി ഉമ്മൻ ചാണ്ടി, മുൻ റവന്യൂമന്ത്രി അടൂർ പ്രകാശ് എന്നിവർക്കെതിരെ ത്വരിത പരിശോധനയ്ക്ക് കോടതി ഉത്തരവിട്ടു. ഹോപ് പ്ലാന്റേഷന് ഭൂമി പതിച്ചു നൽകിയ കേസിൽ മൂവാറ്റുപുഴ വിജിലൻസ് കോടതിയാണ് അന്വേഷണത്തിന് ഉത്തരവിട്ടിരിക്കുന്നത്.\nഹോപ് പ്ലാന്റേഷന് മിച്ചഭൂമി പതിച്ചു നൽകാൻ യുഡിഎഫ് സർക്കാർ തീരുമാനമെടുത്തിരുന്നു. സർക്കാറിന്റെ കാലാവധി തീരാൻ നാളുകൾ മാത്രം ബാക്കിയുള്ളപ്പോഴായിരുന്നു തീരുമാനം. ഇതിൽ അഴിമതി ഉണ്ടെന്ന് ചൂണ്ടിക്കാട്ടി കളമശ്ശേരി സ്വദേശി ഗിരീഷ് ബാബു നൽകിയ ഹർജിയിലാണ് ഇപ്പോൾ ത്വരിതാന്വേഷണത്തിന് ഉത്തരവിട്ടിരിക്കുന്നത്.\nമുൻ ലാന്റ് റവന്യൂ പ്രിൻസിപ്പൽ സെക്രട്ടറി വിശ്വാസ് മേത്ത, തോട്ടം ഉടമകൾ എന്നിവർക്കെതിരെയും വിജിലെൻസ് കോടതി അന്വേഷണത്തിന് ഉത്തരവിട്ടിട്ടുണ്ട്.\nപീരുമേട് പഞ്ചായത്തിൽ മിച്ചഭൂമിയെന്ന് കണ്ടെത്തിയ 750 ഏക്കറാണ് ഹോപ് പ്ലാന്റേഷന് കൈമാറി റവന്യൂ വകുപ്പ് ഉത്തരവിട്ടത്. ഈ തീരുമാനത്തിനെതിരെ കെപിസിസി പ്രസിഡന്റ് വി എം സുധീരൻ ഉൾപ്പെടെയുള്ളവർ പരസ്യമായി രംഗത്തെത്തിയിരുന്നു. സർക്കാർ നിലപാടിനെതിരെ ഇടുക്കി ഡിസിസി നേതൃത്വവും പരസ്യമായി രംഗത്തെത്തിയിരുന്നു.\nഉത്തരവ് പിൻവലിക്കണമെന്ന് ആവശ്യപ്പെട്ട് സുധീരൻ സർക്കാരിന് കത്തുനൽകിയതോടെ ഏപ്രിൽ ആറിന് ചേർന്ന മന്ത്രിസഭാ യോഗം തീരുമാനം പിൻവലിക്കുകയായിരുന്നു.\nPrevious articleആ ഉത്തരത്തിലേക്ക് ഇനി 265 ദിവസം!!\nNext articleധനുഷ് ആണോ ആ വില്ലൻ???\nഇതൊരു ഒന്നൊന്നര വേദനയാണ് ഭായ്\nഅവിശ്വസനീയം. ഇത്രയും മെയ് വഴക്കം അപൂര്‍വ്വങ്ങളില് അപൂര്‍വ്വം\nറാബിറ്റ് ഫ്രം കാലിഫോര്‍ണിയ


മുട്ടക്കാടവളർത്തൽ വിജയകരമാക്കാൻ ദിനചര്യയിൽ ഉൾപ്പെടുത്താം 20 കാര്യങ്ങൾ | Profitable Quail Farming Business For Beginners\nമുട്ടക്കാടവളർത്തൽ വിജയകരമാക്കാൻ ദിനചര്യയിൽ ഉൾപ്പെടുത്താം 20 കാര്യങ്ങൾ\nഡോ. പി. അബ്ദു റഊഫ് December 23, 2020 11:41 AM IST\nതീറ്റപ്പാത്രത്തിൽ തീറ്റ ബാക്കിയാവാൻ പാടില്ല\nമരണനിരക്ക് കൃത്യമായി പരിശോധിക്കുക\nരാവിലെ അണുനാശിനി കലക്കിയ വെള്ളം കൊണ്ട് വെള്ളപ്പാത്രം വൃത്തിയായി കഴുകുന്നത് അണുക്കളെ നശിപ്പിക്കാൻ സഹായിക്കും.\nനിപ്പിൾ സംവിധാനം ഉപയോഗിക്കുന്നവർ എല്ലാ നിപ്പിളിലും വെള്ളം വരുന്നുണ്ടെന്ന് ഉറപ്പുവരുത്തണം.\nവെള്ളത്തിന്റെ ടാങ്കിൽ അണുനാശിനി ഗുളിഗകൾ ചേർത്തു എന്ന് ഉറപ്പു വരുത്തുക (ആയിരം ലീറ്റർ വെള്ളത്തിനു ഒരു ഗുളിക എന്ന തോതിൽ).\nതീറ്റപ്പാത്രത്തിൽ പഴയ തീറ്റ ഒഴിവാക്കി നനവില്ലാത്ത തുണികൊണ്ട് വൃത്തിയാക്കിയ ശേഷം മാത്രം പുതിയ തീറ്റ നൽകുക.\nതീറ്റപ്പാത്രത്തിൽ തീറ്റ ബാക്കിയാവാൻ പാടില്ല. പൗഡർ തീറ്റയെങ്കിലും ബാക്കിയുണ്ടെങ്കിൽ നമ്മൾ നൽകുന്ന തീറ്റ കൂടുതലാണെന്നു സാരം. അല്ലെങ്കിൽ കാടകൾ കൃത്യമായി തീറ്റയെടുക്കുന്നില്ല.\nഒരു കാടയ്ക്ക് 30 ഗ്രാം തീറ്റ മാത്രം നൽകേണ്ടതാണ്. എന്നിട്ടും തീറ്റ ബാക്കിയാകുന്നുണ്ടെങ്കിൽ ഡോക്ടറുമായി ചർച്ചചെയ്ത് ലിവർ ടോണിക്കുകളും ആവശ്യമായ മരുന്നുകളും നൽകുന്നത് തീറ്റ എടുക്കുന്നത് വർധിപ്പിക്കും.\nസാധാരണ ഗതിയിൽ 90% മുട്ടയും കാടകൾ ഇടുന്നത്ത് ഉച്ചകഴിഞ്ഞ് 3നും 6നും ഇടയിലാണ്.\n7ന് മുട്ടകളെല്ലാം എടുക്കാൻ സാധിച്ചാൽ അതാണ് ഉത്തമം. അല്ലെങ്കിൽ രാവിലെ തന്നെ മുട്ടകൾ എടുത്തു പെട്ടികളിലാക്കുക.\nവെളിച്ചം കൃത്യമാണ് എന്നു പരിശോധിക്കേണ്ടത് മുട്ടയുൽപാദനത്തിൽ വളരെ പ്രധാനം. ഒരു ദിവസം 16 മണിക്കൂർ വെളിച്ചം ആവശ്യമായി വരും മുട്ടകാടകൾക്ക്.\n12 മണിക്കൂർ സൂര്യപ്രകാശവും4മണിക്കൂർ കൃത്രിമ വെളിച്ചവും നൽകണം. വെളിച്ചത്തിന്റെ തീവ്രതയും ദൈർഘ്യവും കൂടിയാൽ കാടകൾ തമ്മിൽ കൊത്താനും മുട്ടകൾ വലുപ്പം കൂടി തടഞ്ഞു നിൽക്കാനും കാരണമാകും. അതിനാൽ കൃത്യമായ വെളിച്ചം ക്രമീകരിക്കുക.\nട്യൂബുകൾ വല്ലതും പൊടിപിടിച്ചു കിടക്കുന്നുണ്ടെങ്കിൽ വൃത്തിയാക്കുക.\nവിരിപ്പു രീതിയിൽ വളർത്തുന്നവർ ലിറ്റർ (വിരിപ്പ്) കൃത്യമായി ഇളക്കികൊടുക്കുക.\nകൂടുകളിൽ വളർത്തുന്നവർ പുതിയ അറക്കപ്പൊടി കാഷ്ഠത്തിൽ വിതറിക്കൊടുക്കുക.\nവിരിപ്പിൽ പ്രോബയോട്ടിക് പൗഡറുകൾ ചേർത്താൽ ദുർഗന്ധത്തിന് ഒരു പരിധിവരെ ശമനം കിട്ടും.\nമുറിവുള്ള കാടകളോ തമ്മിൽ കൊത്തുന്ന കാടകളോ അസുഖമായുള്ള കാടകളോ ഉണ്ടോ എന്ന് സൂക്ഷ്മമായി പരിശോധിക്കുക. ഉണ്ടെങ്കിൽ അവയെ പ്രത്യേകം മാറ്റി പാർപ്പിക്കുക.\nമരണനിരക്ക് കൃത്യമായി പരിശോധിക്കുക. മൃഗാശുപത്രിയിൽ പോയി ചത്തവയെ പോസ്റ്റ്മോർട്ടം ചെയ്യാൻ സാധിച്ചാൽ നല്ലത്. അല്ലെങ്കിൽ കുറഞ്ഞപക്ഷം ഒരു ദിവസം 0.02% ത്തിനു മുകളിൽ മരണനിരക്കുണ്ടെങ്കിൽ മൃഗാശുപത്രിയുമായി ബന്ധപ്പെടേണ്ടതാണ്.\nമരുന്നുകൾക്കും അണുനാശിനി സ്പ്രേകൾക്കും കൃത്യമായ ചാർട്ട് തുടക്കത്തിൽ തന്നെ തയാറാക്കിയിരിക്കണം. ഈ ചാർട്ട് പരിശോധിച്ചുവേണം ഫാമിലെ പ്രവർത്തനങ്ങൾ.\nഷെഡ്ഡിന്റെ പുറത്ത് സജ്ജീകരിച്ചിരിക്കുന്ന പാദങ്ങൾ മുക്കാനുള്ള അണുനാശിനി ലായനി എല്ലാദിവസവും മാറ്റി മരുന്ന് ചേർക്കുക. കൈകൾ അണുനശീകരണം നടത്താനുള്ള അണുനാശിനികൾ എല്ലാ ദിവസവും മാറ്റുക.\nവലിയ ഫാമുകളിൽ സജ്ജീകരിച്ചിട്ടുള്ള വാഹനത്തിന്റെ ടയർ മുങ്ങാനുള്ള അണുനാശിനികൾ എല്ലാ ദിവസവും കൃത്യമായി മാറ്റെണ്ടതാണ്.\nഷെഡ്ഡിന് പുറത്ത് എല്ലാ ദിവസവും അണുനാശിനി സ്പ്രേ ചെയ്യുന്നത് വളരെ പ്രധാനമാണ്. ഇത് പുറത്തു നിന്നുള്ള അണുക്കൾ ഷെഡിനകത്തു പ്രവേശിക്കുന്നത് തടയും.\nഇതെല്ലാം ഞങ്ങൾക്ക് അറിയാവുന്നതാണല്ലോ എന്ന് ചിന്തിക്കാൻ വരട്ടെ, കൂടുതൽ അറിയുന്നതിലല്ല കാര്യം കൃത്യമായി നടപ്പിലാക്കുന്നതിലാണ്. ‘കൃത്യമായ ആസൂത്രണം ഇല്ലാത്ത ഒരു ബുദ്ധിമാനെ തോൽപിക്കാൻ കൃത്യമായ ആസൂത്രണമുള്ള ഒരു വിഡ്ഢിക്ക് കഴിയും’എന്നാണല്ലോ. ഇത് പൗൾട്രി പരിചരണത്തിൽ വളരെ പ്രധാനപെട്ടതാണ്.\nEnglish summary: Profitable Quail Farming Business For Beginners


നവ്യ നായർ - Navya Nair | M3DB.COM\nമലയാള ചലച്ചിത്ര താരം. 1985 ഒക്റ്റോബറിൽ ആലപ്പുഴജില്ലയിലെ ചേപ്പാട് രാജുവിന്റെയും വീണയുടെയും മകളായി ജനിച്ചു. ധന്യ എന്നായിരുന്നു യഥാർത്ഥ നാമം. പ്രശസ്ത സംവിധായകൻ കെ മധുവിന്റെ അനന്തിരവളാണ് നവ്യ നായർ. നെല്ലിക്കുളങ്ങര Bethany Balikamadom High School, MSM Higher Secondary School എന്നിവിടങ്ങളിലായിരുന്നു നവ്യയുടെ പ്രാഥമിക വിദ്യാഭ്യാസം. ചെറുപ്പത്തിലേ നൃത്തം അഭ്യസിച്ച നവ്യ നായർ ആലപ്പുഴ ജില്ലയുടെ യുവജനോത്സവത്തിൽ കലാതിലകപട്ടം നേടിയിട്ടുണ്ട്. സ്കൂൾ പഠന കാലത്തുതന്നെ നവ്യയ്ക്ക് സിനിമയിലേയ്ക്ക് ഓഫറുകൾ വന്നിരുന്നു.\n2001-ൽ ദിലീപ് നായകനായ ഇഷ്ടം എന്ന സിനിമയിൽ നായികയായിക്കൊണ്ടാണ് നവ്യ നായർ സിനിമയിൽ തുടക്കമിടുന്നത്. 2002-ൽ ഇറങ്ങിയ നന്ദനം എന്ന സിനിമയാണ് നവ്യയുടെ അഭിനയ ജീവിതത്തിൽ ഒരു വഴിത്തിരിവായത്. നന്ദനത്തിൽ നവ്യ അവതരിപ്പിച്ച ബാലാമണി എന്ന കൃഷ്ണ ഭക്തയായ കഥാപാത്രം പ്രേക്ഷക പ്രീതിനേടി. ആ വർഷത്തെ മികച്ച നടിയ്ക്കുള്ള സംസ്ഥാന ചലച്ചിത്ര പുരസ്ക്കാരവും നന്ദനത്തിലെ അഭിനയത്തിന് നവ്യയ്ക്ക് ലഭിച്ചു. ദിലീപിനോടൊപ്പമാണ് കൂടുതൽ സിനിമകളിൽ അഭിനയിച്ചിട്ടുള്ളത്. ഏഴ് സിനിമകളിൽ അവർ നായികാ നായകന്മാരായി അഭിനയിച്ചു. മോഹൻലാലിനോടൊപ്പം ചതുരംഗം, മമ്മൂട്ടിയോടൊപ്പം സേതുരാമയ്യർ സി ബി ഐ എന്നിവയുൾപ്പെടെ മലയാളത്തിലെ ഒട്ടുമിക്ക നായകന്മാരുടെയും നായികയായി നവ്യ അഭിനയിച്ചു.\nനവ്യ നായരുടെ തമിഴ് സിനിമയിലേയ്ക്കുള്ള പ്രവേശം 2004-ൽ Azhagiya Theeye എന്ന സിനിമയിലൂടെയായിരുന്നു. തുടർന്ന് പത്തോളം തമിഴ് ചിത്രങ്ങളിൽ അഭിനയിച്ചു. 2008-ൽ ഇറങ്ങിയ തമിഴ് ചിത്രം Aadum Koothu എന്ന സിനിമയിലെ നവ്യയുടെ അഭിനയം നിരൂപക പ്രശംസ നേടിയിരുന്നു. 2005-ൽ സൈറ, കണ്ണേ മടങ്ങുക എന്നീ സിനിമകളിലെ അഭിനയത്തിന് നവ്യ നായർ രണ്ടാമതും സംസ്ഥാന ചലച്ചിത്ര പുരസ്ക്കാരത്തിന് അർഹയായി. 2008-ൽ ഗജ എന്ന ചിത്രത്തിലൂടെയാണ് കന്നഡ സിനിമാലോകത്തേയ്ക്ക് പ്രവേശിയ്ക്കുന്നത്. സിനിമകൾ കൂടാതെ പരസ്യ ചിത്രങ്ങൾക്ക് മോഡലിംഗും ചെയ്തിട്ടുണ്ട്. മലയാളം,തമിഴ്,കന്നഡ ഭാഷകളിലായി അൻപതിലധികം സിനിമകളിൽ നവ്യ നായർ അഭിനയിച്ചിട്ടുണ്ട്.\nനവ്യ നായർ 2010-ലാണ് വിവാഹിതയാകുന്നത് മുബൈയിൽ ബിസിനസ്സുകാരനായ സന്തോഷ് മേനോനാണ് വരൻ. വിവാഹത്തിനുശേഷം അഭിനയത്തിരക്കുകളിൽ നിന്നും നവ്യ നായർ തത്ക്കാലത്തേയ്ക്ക് വിട്ടുനിന്നു. നവ്യ - സന്തോഷ് ദമ്പതികൾക്ക് ഒരു മകനാണുള്ളത് പേര് സായി കൃഷ്ണ. 2012-ൽ സീൻ ഒന്ന് നമ്മുടെ വീട് എന്ന ചിത്രത്തിലാണ് പിന്നെ നവ്യ അഭിനയിയ്ക്കുന്നത്. രണ്ടു വർഷത്തെ ഇടവേളയ്ക്കു ശേഷം മലയാള ചിത്രമായ ദൃശത്തിന്റെ കന്നഡ റീമെയ്ക്കായ ദൃശ-യിലാണ് നവ്യ പിന്നീട് അഭിനയിയ്ക്കുന്നത്. വിവാഹത്തിനുശേഷം നവ്യ നായർ ടെലിവിഷൻ റിയാലിറ്റി ഷോകളിൽ ജഡ്ജായും അവതാരികയായുമൊക്കെ പ്രവർത്തിച്ചിരുന്നു. ശാസ്ത്രീയ നൃത്തം അഭ്യസിച്ചിട്ടുള്ള നവ്യ നായർ നിരവധി വേദികളിൽ ഡാൻസ് പ്രോഗ്രാമുകൾ അവതരിപ്പിച്ചിട്ടുണ്ട്. 2015-ൽ സൂര്യ ഫെസ്റ്റിവലിൽ നവ്യ നായർ സംവിധാനം ചെയ്ത് അവരിപ്പിച്ച ഡാൻസ് ഫ്യൂഷൻ " വളരെ ജനപ്രീതി നേടുകയും നിരവധി വേദികളിൽ അവതരിപ്പിയ്ക്കുകയും ചെയ്തു. 2018-ൽ നവ്യനായർ "Chinnamchiru Kiliye" എന്ന ഡാൻസ് വീഡിയൊ സംവന്ധാനം ചെയ്തു. ചൈൽഡ് ട്രാഫിക്കിംഗ് വിഷയമാക്കിയ ഡാൻസ് വീഡിയോ യൂട്യുബിൽ റിലീസ് ചെയ്യുകയും വലിയതോതിൽ അംഗീകരിയ്ക്കപ്പെടുകയും ചെയ്തു.\nഇഷ്ടം അഞ്ജന സിബി മലയിൽ 2001\nനന്ദനം ബാലാമണി രഞ്ജിത്ത് ബാലകൃഷ്ണൻ 2002\nചതുരംഗം ഷെറിൻ മാത്യു / കുഞ്ഞുമോൾ കെ മധു 2002\nഗ്രാമഫോൺ പൂജ കമൽ 2002\nകല്യാണരാമൻ ഗൗരി ഷാഫി 2002\nകുഞ്ഞിക്കൂനൻ ചെമ്പകം ശശി ശങ്കർ 2002\nമഴത്തുള്ളിക്കിലുക്കം സോഫിയ അക്കു അക്ബർ, ജോസ് 2002\nഅമ്മക്കിളിക്കൂട് അഖില എം പത്മകുമാർ 2003\nപട്ടണത്തിൽ സുന്ദരൻ രാധാമണി വിപിൻ മോഹൻ 2003\nവെള്ളിത്തിര തത്ത ഭദ്രൻ 2003\nചതിക്കാത്ത ചന്തു വസുമതി റാഫി - മെക്കാർട്ടിൻ 2004\nഇമ്മിണി നല്ലൊരാൾ സ്നേഹ രാജസേനൻ 2004\nജലോത്സവം ഗീത സിബി മലയിൽ 2004\nസേതുരാമയ്യർ സി ബി ഐ രചന കെ മധു 2004\nപാണ്ടിപ്പട മീന റാഫി - മെക്കാർട്ടിൻ 2005\nസർക്കാർ ദാദ സന്ധ്യ ശശി ശങ്കർ 2005\nദീപങ്ങൾ സാക്ഷി കൃഷ്ണവേണി കെ ബി മധു 2005\nകണ്ണേ മടങ്ങുക കാരുണ്യ ആൽബർട്ട് ആന്റണി 2005\nസൈറ സാറ അലി ഹുസ്സൈൻ ഡോ ബിജു 2006\nകളഭം ശിവകാമി പി അനിൽ 2006\nസംസ്ഥാന ചലച്ചിത്ര അവാർഡ് മികച്ച നടി 2005 കണ്ണേ മടങ്ങുക\nസംസ്ഥാന ചലച്ചിത്ര അവാർഡ് മികച്ച നടി 2005 സൈറ\nഅമൃത ടിവി ചലച്ചിത്ര അവാർഡ് മികച്ച നടി 2005 സൈറ\nസംസ്ഥാന ചലച്ചിത്ര അവാർഡ് മികച്ച നടി 2002 നന്ദനം\nEdit History of നവ്യ നായർ\n20 Feb 2022 - 17:42 Achinthya\n5 Dec 2021 - 09:32 Santhoshkumar K\n15 Feb 2021 - 12:44 Santhoshkumar K\n17 Jan 2020 - 12:00 Santhoshkumar K പ്രൊഫൈൽ വിവരങ്ങൾ ചേർത്തു.\n16 Jan 2020 - 13:00 Santhoshkumar K\n24 Nov 2018 - 20:29 Neeli\n7 Oct 2017 - 20:07 Neeli updated photo\n19 Oct 2014 - 05:21 Kiranz\n14 Dec 2013 - 14:55 Swapnatakan Adde Photo


അസൂയ മൂത്താൽ ദൈവകൃപ നഷ്ടമാകും : ഫ്രാൻസിസ് പാപ്പ – Catholic Archdiocesan News Portal\nഅസൂയ മൂത്താൽ ദൈവകൃപ നഷ്ടമാകും : ഫ്രാൻസിസ് പാപ്പ\nഅസൂയ മൂത്താൽ ദൈവകൃപ നഷ്ടമാകുമെന്നും സാവൂൾ രാജാവിന്റെ ജീവിതം അതിന് ഉത്തമ ഉദാഹരണമാണെന്നും ഫ്രാൻസിസ് പാപ്പ. ഇക്കഴിഞ്ഞ ദിവസം സാന്താ മാർത്തയിൽ അർപ്പിച്ച ദിവ്യബലിയിൽ വചനസന്ദേശം നൽകുകയായിരുന്നു അദ്ദേഹം. അസൂയയും ശത്രുതയും കെണിയിലാഴ്ത്തുന്ന ചപലതയാണതെന്നും, സാവൂൾ രാജാവ് തന്റെ ദാസനായ ദാവീദിനോട് കാണിച്ച ശത്രുതയെ പ്രതിപാദിക്കുന്ന വിശുദ്ധ ഗ്രന്ഥഭാഗം പരാമർശിച്ചുകൊണ്ട് പാപ്പ കൂട്ടിച്ചേർത്തു.\nഇസ്രായേലിന് എതിരായി വന്ന ഫിലിസ്ത്യരെ കവണിയും കല്ലുംകൊണ്ടു കീഴടക്കാൻ ഇടയച്ചെറുക്കനായിരുന്ന ദാവീദിനെ കർത്താവ് പ്രാപ്തനാക്കി. ദാവീദ് അങ്ങനെ ഇസ്രായേല്യരുടെ ഓമനയായെങ്കിലും സാവൂൾ രാജാവ് അവന്റെ വളർച്ചയിൽ അസൂയാലുവായിരുന്നു. അസൂയ മൂത്ത് ദാവീദിനെ രഹസ്യമായി വകവരുത്താൻ രാജാവ് തക്കം നോക്കുകയായിരുന്നു. അസൂയ മൂത്താൽ ആർക്കും ഇതു സംഭവിക്കും.\nഅസൂയ വളർന്നാൽ പിന്നെ അപകടമാണ്. അപരൻ തന്റെ സ്ഥാനം തട്ടിയെടുക്കും, തന്നെ ഊറ്റിക്കൊണ്ടുപോകും, അതിനാൽ അവനെ ഇവിടെ വേണ്ട. അവനെ ഇല്ലാതാക്കാനുള്ള നീക്കങ്ങളാണ് പിന്നീട് ഉണ്ടാവുക. അങ്ങനെ ശത്രുതയും പകയും കടുത്ത് മനുഷ്യൻ ഭ്രമചിത്തനാകുന്നു. വിഭ്രാന്തിയിൽ പിന്നെ എന്തു ചെയ്യുമെന്ന് പറയാനാവില്ല.\nസാവൂളിനു സംഭവിച്ചത് അതാണ്. തന്റെ സാമ്രാജ്യത്തിലേക്ക്, ഇസ്രായേലിലേക്ക് ദൈവം അയച്ച സമർത്ഥനായ ഇടയയുവാവിനെ അംഗീകരിക്കാനും സ്വീകരിക്കാനും സാവൂളിനു സാധിച്ചില്ല. മറിച്ച്, അയാളുടെ കഴിവിലും നന്മയിലും അയാൾ അസൂയാലുവായിത്തീർന്നു. അതായിരുന്നു സാവൂളിന്റെ വിനാശം.\nആരുടെയും ഹൃദയത്തിലും മനസിലും നുഴഞ്ഞു കയറാവുന്ന കീടമാണ് അസൂയയും ശത്രുതയും. ജീവിതത്തിൽ നാം ഏറെ ശ്രദ്ധപതിക്കേണ്ടതും ഇല്ലായ്മ ചെയ്യേണ്ടതുമായ തിന്മകളാണവ. ഇത് തമ്മിൽ യുദ്ധവും കലഹവും വളർത്തും. അയൽപ്പക്കത്തും ജോലിസ്ഥലത്തും എന്തിന് ചിലപ്പോൾ സമൂഹത്തിലും കുടുംബത്തിൽത്തന്നെയും കലഹകാരണം അസൂയയും അതു വളർത്തുന്ന ശത്രുതയുമാണ്.\nഅതിനാൽ, ദാവീദിനെപ്പോലെ സുതാര്യവും സൗമ്യവുമായ ഹൃദയം തരണമേയെന്ന് ദൈവത്തോടു പ്രാർത്ഥിക്കാം. സൗഹൃദമുള്ള ഹൃദയം ഒരിക്കലും അപരനെ കൊല്ലാൻ ആഗ്രഹിക്കല്ല. ദാവീദിനെ കൊല്ലാൻ സാവൂൾ തക്കം പാർത്തു നടന്നിട്ടും തന്റെ രാജാവും യജമാനനുമായവനോട് സംവാദത്തിന്റെയും രമ്യതയുടെയും രീതിയിൽ സംസാരിച്ച ദാവീദിനെ സുതാര്യതയുടെയും ഹൃദയവിശാലതയുടെയും നന്മയുടെയും മാതൃകയായി പാപ്പ ചൂണ്ടിക്കാണിച്ചുമാണ് സന്ദേശം ചുരുക്കിയത്.\n(കടപ്പാട് : ശാലോം)\nTags: church teachings sundayFaithPope\nകർദിനാൾ ഗ്രെഷ്യസിനോട് തൽസ്ഥാനത്ത് തുടരാൻ ആവശ്യപ്പെട്ട് ഫ്രാൻസിസ് പാപ്പ\nരൂപത വൈദികരുടെ രണ്ടാം ദേശീയ സമ്മേളനത്തിന് വേളാങ്കണ്ണി ആതിഥേയത്വം വഹിച്ചു


വീടുകൾക്കു മുമ്പിൽ പണപ്പൊതി; അജ്ഞാതനായ റോബിൻഹുഡിനെ അന്വേഷിച്ച് ഒരു ഗ്രാമം\nവീടിനു മുമ്പിൽ പണം നിക്ഷേപിക്കുകയും വീട്ടിലേക്ക് പണം തപാലിൽ അയച്ചു നൽകുകയും ചെയ്യുന്ന അജ്ഞാതനെ അന്വേഷിച്ച് ഒരു ഗ്രാമം. സ്പെയിനിലെ വില്ലറാമിയേൽ എന്ന ഗ്രാമത്തിലാണ് സംഭവം അരങ്ങേറുന്നത്. ഗ്രാമത്തിലെ 15 വീടുകളിലാണ് ഇത്തരത്തിൽ അജ്ഞാതന്‍റെ പണമെത്തിയത്.\nഏകദേശം 100 യൂറോയ്ക്ക് മുകളിലാണ് ഓരോ കുടുംബത്തിനും പണം ലഭിച്ചത്. വെറും 800 ആളുകൾ താമസിക്കുന്ന ഈ ഗ്രാമത്തിലേക്ക് ആര്, എന്തിനാണ് ഈ പണം നൽകുന്നതെന്നാണ് ഏവരുടെയും ചോദ്യം. ഇവിടുത്തെ മേയർ നൂരിയ സൈമണ് സംഭവത്തെക്കുറിച്ച് ഒൗദ്യോഗീക സ്ഥിരീകരണം നൽകിയിട്ടുണ്ട്.\nവില്ലറാമിയയിലെ റോബിൻഹുഡ് എന്നാണ് ഇദ്ദേഹത്തെ മാധ്യമങ്ങൾ വിശേഷിപ്പിക്കുന്നത്. പണം നൽകുന്നയാളുടെ ലക്ഷ്യം എന്താണെന്ന് മനസിലാകുന്നില്ലെന്നും നൂരിയ സൈമണ് വ്യക്തമാക്കി.\nമകനൊപ്പം താമസിക്കുന്ന വിധവ, കൊച്ചു കുട്ടികളുള്ള ദമ്പതികൾ, പ്രായമായവർ, മക്കളില്ലാത്ത ദമ്പതികൾ തുടങ്ങിയവരാണ് പണം ലഭിച്ച ചിലർ. പണം ലഭിച്ച കുറച്ചു പേർ പോലീസുമായും ബാങ്കുമായും ബന്ധപ്പെട്ടിരുന്നു. സംഭവത്തിൽ കുറ്റകൃത്യമൊന്നുമില്ലാത്തതുകൊണ്ട് പോലീസ് അന്വേഷണം ആരംഭിച്ചിട്ടില്ല.


arun jaitley|ധനമന്ത്രി അരുൺ ജയ്റ്റ്ലി– News18 Malayalam\nധനമന്ത്രി അരുൺ ജയ്റ്റ്ലിയെ കുറിച്ച് അറിയേണ്ടതെല്ലാം\nUpdated: January 15, 2019, 6:31 PM IST\nപതിനാറാം ലോക്‌സഭയിലെ ധനകാര്യ മന്ത്രിയായ അരുൺ ജെയ്റ്റ്‌ലിയാണ് ഈ മന്ത്രിസഭയിലെ അവസാന ബജറ്റ് അവതരിപ്പിക്കുന്നത്. രാജ്യത്തിന്റെ സാമ്പത്തിക നിലയില് വലിയ മാറ്റങ്ങള് കൊണ്ടുവന്ന ജിഎസ്ടിക്ക് ശേഷമുള്ള രണ്ടാം ബജറ്റാണ് ധനമന്ത്രി അരുൺ ജയ്റ്റ്ലി അവതരിപ്പിക്കാൻ പോകുന്നത്.\nമുൻപ് മന്ത്രിസ്ഥാനം ലഭിച്ചിട്ടുണ്ടെങ്കിലും നരേന്ദ്രമോദി മന്ത്രിസഭയിലാണ് ആദ്യമായി അരുൺ ജയ്റ്റ്‌ലി കേന്ദ്ര ധനകാര്യമന്ത്രി പദം അലങ്കരിക്കുത്. എന്‍ഡിഎ മന്ത്രിസഭയിൽ വ്യവസായ മന്ത്രിയായും നിയമ മന്ത്രിയായും ചുമതലയേറ്റിരുങ്കെിലും ധനകാര്യമന്ത്രിയാകുന്നത് ഇതാദ്യമായാണ്.\nകോര്‍പ്പറേറ്റ് അഫെയര്‍സ് മന്ത്രിയായും ഇന്‍ഫര്‍മേഷന് ആന്റ് ബ്രോഡ്കാസ്റ്റിങ് മന്ത്രിയായും അരുൺ ജെയ്റ്റ്‌ലി പ്രവര്‍ത്തിച്ചിട്ടുണ്ട്. വ്യവസായ മന്ത്രിയായിരിക്കെ ഇന്ത്യക്ക് വന് നേട്ടങ്ങള് കൊണ്ടുവരാന് അദ്ദേഹത്തിന് സാധിച്ചിട്ടുണ്ടെന്നാണ് പൊതുവെയുള്ള വിലയിരുത്തല്.\nപഞ്ചാബിലെ ഹിന്ദു ബ്രാഹ്മണ കുടുബത്തിലാണ് അരുൺ ജെയ്റ്റ്‌ലി ജനിച്ചത്. 1959-67 കാലഘട്ടത്തില് ദില്ലിയിലെ സെന്റ് സേവിയേര്‍സ് സ്‌കൂളിലായിരുു സ്‌കൂള് കാലഘട്ടം. 1973ല് എസ്ആര്‍സിസിയില് നിന്നും കോമേഴ്‌സില് ബിരുദമെടുത്ത അദ്ദേഹം 1977ല് ദില്ലി സര്‍വ്വകലാശാലയില് നിയമത്തില് ബിരുദമെടുത്തു. സുപ്രീംകോടതിയിലെ സീനിയര് അഭിഭാഷകന് കൂടിയാണ് അരുൺ ജയ്റ്റ്ലി.\nവിദ്യാര്‍ത്ഥിയായിരിക്കുമ്പോള് തന്നെ എബിവിപിയുടെ സജീവ പ്രവര്‍ത്തകനായിരുന്നു അരുൺ ജെയ്റ്റ്‌ലി. 1974ല് ദില്ലി സര്‍വ്വകലാശാല ചെയര്‍മാന് ആയിരുന്നു ജെയ്റ്റ്‌ലി. 1989ലെ വിപി സിങ് സര്‍ക്കാരിന്റെ അഡീഷണല് സോളിസിസ്റ്റര് ജനറലായും പ്രവർത്തിച്ചിട്ടുണ്ട്. 1991 മുതല് ബിജെപിയിലെ ദേശീയ എക്‌സിക്യൂട്ടീവ് മെമ്പറാണ്.\n2014-ലെ ലോക്‌സഭാ തിരഞ്ഞെടുപ്പില് അമൃത്സറില് നിന്ന് മത്സരിച്ചെങ്കിലും കോൺഗ്രസ്സിന്റെ ക്യാപ്റ്റന് അമരീന്ദര് സിങ്ങിനോട് പരാജയപ്പെട്ടിരുന്നു. തുടര്‍ന്ന് രാജ്യസഭാംഗമായ ജെയ്റ്റ്‌ലി 2014 മേയില് മോദി സര്‍ക്കാരില് ധനവകുപ്പിന്റെ ചുമതലയുള്ള കാബിനറ്റ് മന്ത്രിയായി ചുമതലയേക്കുകയായിരുന്നു.


സര്‍വീസ് പ്രഖ്യാപിച്ച് കൂടുതല് വിമാനക്കമ്പനികള്; കനത്ത നിരക്ക് കുറച്ച് എയര് ഇന്ത്യ എക്സ്പ്രസ് | air india express compelled to decrease ticket charge as more airlines offers service in low price\nKochi, First Published 12, Jul 2020, 8:49 AM\nതിരുവനന്തപുരം, കൊച്ചി വിമാനത്താവളങ്ങളില് നിന്നാണ് എമിറേറ്റ്സ് സര്‍വീസ് പുനരാരംഭിക്കുന്നത്. ദുബായിലേക്ക് തിങ്കളാഴ്ച മുതല് സര്‍വീസ് തുടങ്ങും. 14,701 രൂപയാണ് ഏറ്റവും കുറഞ്ഞ നിരക്ക്. കോഴിക്കോട്, കൊച്ചി, തിരുവനന്തപുരം വിമാനത്താവളങ്ങളില് നിന്ന് ഫ്ലൈ ദുബായിയും സര്‍വീസുകള് തുടങ്ങും. ഞായറാഴ്ച മുതലാണ് ദുബായിലേക്കുള്ള സര്‍വീസ് ഫ്ലൈ ദുബായ് പുനരാരംഭിക്കുന്നത്.\nകൊച്ചി: കൂടുതല് വിമാനക്കമ്പനികള് കേരളത്തില് നിന്ന് യുഎഇയിലേക്ക് സര്‍വീസ് പുനരാരംഭിക്കാന് തീരുമാനിച്ചതോടെ കനത്ത ടിക്കറ്റ് നിരക്ക് ഈടാക്കിയിരുന്ന എയര് ഇന്ത്യ എക്സ്പ്രസ് വെട്ടിലായി. മറ്റ് സര്‍വ്വീസുകള് പ്രഖ്യാപിച്ചതോടെ ഇപ്പോള് ടിക്കറ്റ് നിരക്ക് പകുതിയാക്കി കുറച്ചിരിക്കുകയാണ് ഈ ബജറ്റ് എയര്‍ലൈന്. ഫ്ലൈ ദുബായ്, എമിറേറ്റ്സ് എന്നിവയാണ് ദുബായിലേക്ക് സര്‍വീസ് പുനരാരംഭിക്കുന്നത്. ഈ മാസം 26 വരയുള്ള വിമാന സര്‍വീസുകളാണ് പ്രഖ്യാപിച്ചിരിക്കുന്നത്.\nതിരുവനന്തപുരം, കൊച്ചി വിമാനത്താവളങ്ങളില് നിന്നാണ് എമിറേറ്റ്സ് സര്‍വീസ് പുനരാരംഭിക്കുന്നത്. ദുബായിലേക്ക് തിങ്കളാഴ്ച മുതല് സര്‍വീസ് തുടങ്ങും. 14,701 രൂപയാണ് ഏറ്റവും കുറഞ്ഞ നിരക്ക്. കോഴിക്കോട്, കൊച്ചി, തിരുവനന്തപുരം വിമാനത്താവളങ്ങളില് നിന്ന് ഫ്ലൈ ദുബായിയും സര്‍വീസുകള് തുടങ്ങും. ഞായറാഴ്ച മുതലാണ് ദുബായിലേക്കുള്ള സര്‍വീസ് ഫ്ലൈ ദുബായ് പുനരാരംഭിക്കുന്നത്. കൊച്ചിയില് നിന്ന് 12,548 രൂപയാണ് കുറഞ്ഞ നിരക്ക്. തിരുവന്തപുരത്ത് നിന്ന് 13,192 രൂപയും കോഴിക്കോട് നിന്ന് 18,958 രൂപയുമാണ് കുറഞ്ഞ നിരക്കുകള്.\nദുബായ്, ഷാര്‍ജ എന്നിവിടങ്ങളിലേക്ക് എയര് ഇന്ത്യ എക്സ്പ്രസ് സര്‍വീസ് ആരംഭിച്ചിട്ടുണ്ട്. നേരത്തെ കനത്ത ടിക്കറ്റ് നിരക്കുമായി ഈ ബജറ്റ് എയര്‍ലൈന് എത്തിയത് വ്യാപക വിമര്‍ശനത്തിന് ഇടയാക്കിയിരുന്നു. എന്നാല് മറ്റ് വിമാനക്കമ്പനികള് സര്‍വീസുകള് പ്രഖ്യാപിച്ചതോടെ എയര് ഇന്ത്യ എക്സ്പ്രസ് ടിക്കറ്റ് നിരക്ക് പകുതിയായി കുറച്ചു. നേരത്തെ ടിക്കറ്റ് ബുക്ക് ചെയ്തവര് വ്യാപകമായി ടിക്കറ്റ് റദ്ദ് ചെയ്ത് മറ്റ് വിമാനങ്ങളില് ടിക്കറ്റ് എടുക്കാന് തുടങ്ങിയതോടെയാണ് ഇത്. വ്യാപകമായി ടിക്കറ്റ് റദ്ദാക്കുന്നത് ശ്രദ്ധയില്‍പ്പെട്ടതോടെ പണം റീഫണ്ട് ചെയ്യാനുള്ള ഓപ്ഷന് എയര് ഇന്ത്യ എക്സ്പ്രസ് എടുത്തുകളഞ്ഞിരിക്കുകയാണ്. ഇതോടെ നേരത്തെ കൂടിയ നിരക്കിന് ടിക്കറ്റ് ബുക്ക് ചെയ്തവര്‍ക്ക് ഇത് റദ്ദ് ചെയ്യാന് പറ്റാത്ത സ്ഥിതിയും സംജാതമായിട്ടുണ്ട്.\nLast Updated 12, Jul 2020, 8:49 AM\nകരിപ്പൂരിൽ വൻ വിമാന അപകടം, റൺവേയിൽ നിന്ന് തെന്നിമാറി താഴ്ചയിലേക്ക് വീണു; യാത്രക്കാർക്ക് പരിക്ക്


കാമം തിന്മ, സ്വർഗത്തിലേക്കുള്ള മാർഗം ജനനേന്ദ്രിയം മുറിച്ചു മാറ്റലാണെന്ന് വിശ്വസിച്ചിരുന്നവർ | Skoptsy movement in the Russian Empire practicing castration\nകാമം തിന്മ, സ്വർഗത്തിലേക്കുള്ള മാർഗം ജനനേന്ദ്രിയം മുറിച്ചു മാറ്റലാണെന്ന് വിശ്വസിച്ചിരുന്നവർ\n1817 -ൽ ഉദ്യോഗസ്ഥർ സെലിവാനോവിനെ അറസ്റ്റുചെയ്ത് ഭ്രാന്തന്മാർക്കുള്ള ഒരു മഠത്തിലേക്ക് അയച്ചു. അപ്പോഴേക്കും, അയാൾ ക്രിസ്തുവിന്റെ രണ്ടാം വരവാണെന്ന് വിശ്വസിക്കുന്ന കുറെ അനുയായികൾ പിറന്നിരുന്നു.\nRussia, First Published Mar 14, 2021, 11:33 AM IST\nപത്തൊൻപതാം നൂറ്റാണ്ടിൽ, ഷണ്ഡനം വഴി പാപങ്ങൾ പരിഹരിക്കപ്പെടുമെന്ന് വിശ്വസിച്ചിരുന്ന ഒരു മതവിഭാഗമായിരുന്നു സ്കോപ്റ്റി. അന്ന് സാമ്രാജ്യത്വ റഷ്യയിൽ ഒരു രഹസ്യ വിഭാഗമായിരുന്നു അത്. ലൈംഗികത പാപമാണെന്ന് സ്കോപ്റ്റി വിശ്വസിച്ചു. എന്നാൽ, മിക്ക വിഭാഗങ്ങളിൽ നിന്നും വ്യത്യസ്തമായി, സ്വർഗത്തിലേക്കുള്ള ഏക മാർഗം സ്വന്തം ജനനേന്ദ്രിയം മുറിക്കുകയെന്നതാണെന്നും അവർ വിശ്വസിച്ചു.\n“സീൽ” എന്ന് വിളിക്കപ്പെടുന്ന ഒരു ചടങ്ങിൽ, പുരുഷന്മാരും സ്ത്രീകളും തങ്ങളുടെ ലൈംഗികാവയവങ്ങളുടെ ഭാഗങ്ങൾ നീക്കംചെയ്ത് ദൈവത്തിലുള്ള വിശ്വാസം ഉറപ്പിക്കുകയും ക്രൂശിൽ തറച്ച ക്രിസ്തുവിനെ അനുകരിച്ച് ജീവിക്കുകയും ചെയ്യുന്നു. “ലെസ്സർ സീൽ” തെരഞ്ഞെടുത്ത പുരുഷന്മാർ അവരുടെ വൃഷണങ്ങൾ നീക്കം ചെയ്തു. അതേസമയം “ഗ്രേറ്റ് സീൽ” സ്വീകരിച്ചവർ ലിംഗം ഉൾപ്പെടെ എല്ലാം നീക്കം ചെയ്തു. ലിംഗം പൂർണ്ണമായും നീക്കം ചെയ്ത പുരുഷന്മാർ മൂത്രമൊഴിക്കുന്നതിനായി പശുവിന്റെ കൊമ്പ് ഉപയോഗിച്ചു. അനസ്തെറ്റിക് ഉപയോഗിക്കാതെ ഷേവിംഗ് കത്തി പോലുള്ള പ്രാകൃത ഉപകരണങ്ങൾ ഉപയോഗിച്ചാണ് കാസ്ട്രേഷനുകൾ നടത്തിയിരുന്നത്. സ്ത്രീകൾ സ്തനങ്ങളും നീക്കം ചെയ്യുമായിരുന്നു. ഈ ചടങ്ങിനെ “അഗ്നി സ്നാനം” എന്ന് വിളിച്ചു. ഒരുപക്ഷേ അവ പലപ്പോഴും ചൂടുള്ള ഇരുമ്പ് കമ്പികളുപയോഗിച്ച് ചെയ്യുന്നത് കൊണ്ടാകാം.\nപതിനെട്ടാം നൂറ്റാണ്ടിന്റെ ആദ്യ പകുതിയിൽ ഓർത്തഡോക്സ് സഭയിൽ നിന്ന് വേർപിരിഞ്ഞ “പഴയ വിശ്വാസികൾ” എന്നറിയപ്പെടുന്ന ഖ്ലിസ്റ്റി വിഭാഗത്തിൽ നിന്നാണ് ഈ പുതിയ വിഭാഗം രൂപം കൊണ്ടത്. ഖ്ലിസ്റ്റിയുടെ മിക്ക സന്ന്യാസ സമ്പ്രദായങ്ങളും സ്വീകരിച്ച സ്കോപ്റ്റിസി കാസ്ട്രേഷനുമായി മുന്നോട്ട് പോയി. ദൈവവുമായുള്ള ഉയർന്ന വിശുദ്ധിയും ബന്ധവും കൈവരിക്കാനുള്ള തീവ്രമായ ശ്രമത്തിന്റെ ഭാഗമായിരുന്നു കാസ്ട്രേഷൻ. 1700 -കളുടെ മധ്യത്തിൽ, റഷ്യയിലെ ജനസാന്ദ്രത കുറഞ്ഞ പ്രദേശത്താണ് സ്കോപ്റ്റ്സി ആദ്യമായി ഉടലെടുക്കുന്നത്. ലൈംഗികതയുടെ പാപത്തിൽ നിന്ന് രക്ഷപ്പെടാൻ കഴിയുമെങ്കിൽ അവർ എന്നേക്കും ജീവിക്കുമെന്ന് വിഭാഗത്തിലെ അംഗങ്ങൾ വിശ്വസിച്ചു. തുടർന്ന് അവർ തങ്ങളേയും മറ്റ് ഏതാനും ആളുകളേയും ഷണ്ഡനം ചെയ്തു.\nഎന്നാൽ 1772 -ൽ ഈ വിഭാഗം സൈബീരിയയിലേക്ക് നാടുകടത്തപ്പെട്ടു. എന്നാൽ, അതോടെ അവർ കൂടുതൽ ശക്തരായി. ഏകദേശം 20 വർഷത്തിനുശേഷം, കോൺട്രാഡി സെലിവനോവ് അതിന്റെ നേതാവാവുകയും ഡസൻ കണക്കിന് ആളുകളെ തന്റെ വിശ്വാസത്തിലേക്ക് പരിവർത്തനം ചെയ്യുകയും ചെയ്തു. പല പ്രാവശ്യം നാട് കടത്തപ്പെട്ടിട്ടും, സെലിവനോവ് മടങ്ങിയെത്തി. റഷ്യയിലെ സാധാരണക്കാരിൽ അയാളുടെ സ്വാധീനം വളരെ വലുതായിരുന്നു. തിരികെ മടങ്ങിയെത്തുമ്പോഴെല്ലാം അദ്ദേഹം കൂടുതൽ അനുയായികളെ കണ്ടെത്തി.\n1817 -ൽ ഉദ്യോഗസ്ഥർ സെലിവാനോവിനെ അറസ്റ്റുചെയ്ത് ഭ്രാന്തന്മാർക്കുള്ള ഒരു മഠത്തിലേക്ക് അയച്ചു. അപ്പോഴേക്കും, അയാൾ ക്രിസ്തുവിന്റെ രണ്ടാം വരവാണെന്ന് വിശ്വസിക്കുന്ന കുറെ അനുയായികൾ പിറന്നിരുന്നു. 1832 -ൽ മരിക്കുന്നതുവരെ അയാളെ പരസ്യമായി ആരാധിക്കപ്പെട്ടു. മരണം ശേഷവും സ്കോപ്റ്റി പ്രസ്ഥാനം റഷ്യയിലുടനീളം വ്യാപിച്ചു. കാലഹരണപ്പെട്ട റഷ്യൻ പദമായ ഓസ്‌കോപിറ്റിൽ നിന്നാണ് സ്‌കോപ്‌റ്റി എന്ന വാക്ക് ഉണ്ടായത്. ഓസ്‌കോപിറ്റ് എന്നാൽ “കാസ്ട്രേറ്റ് ചെയ്യുക” എന്നർത്ഥം. സ്കോപ്റ്റി അനുയായികൾ ദൈവത്തിന്റെ കുഞ്ഞാട് അല്ലെങ്കിൽ വെള്ളരിപ്രാവുകൾ എന്ന് അറിയപ്പെടാൻ ഇഷ്ടപ്പെട്ടു.\nസെന്റ് പീറ്റേഴ്‌സ്ബർഗിലെ നിരക്ഷരരായ പ്രവിശ്യാ കർഷകർ ഇതിൽ ചേർന്നു. കാരണം അവിടെ നിത്യജീവൻ എന്ന വാഗ്ദാനമുണ്ടായിരുന്നു. ലൈംഗികത ഒരു പാപമാണെന്ന വിശ്വാസത്തോടെ, കൃഷിക്കാർ സ്വർഗത്തിലെത്താനുള്ള ഏക മാർഗ്ഗമാണിതെന്ന് വിശ്വസിച്ച് സ്വയം ഷണ്ഡനത്തിന് വിധേയമായി. പതുക്കെ കൂടുതൽ ആളുകളെ പരിവർത്തനം ചെയ്യാനും സമ്പത്ത് നേടാനും നേതാക്കൾക്കായി. അവർ കൃഷിക്കാരെ വാങ്ങി, അനാഥർക്ക് അഭയം നൽകി, നിർഭാഗ്യവാനെ പിന്തുണച്ചു, ഇത് അവരുടെ എണ്ണം വർദ്ധിപ്പിച്ചു.\nതുടക്കത്തിൽ, റഷ്യൻ സർക്കാർ ഈ മത വിഭാഗത്തിന് നേരെ കണ്ണടച്ചു. അവ കൂടുതലും ഗ്രാമപ്രദേശങ്ങളിലായതിനാൽ അവ കണ്ടെത്താനും നിയന്ത്രിക്കാനും പ്രയാസമായിരുന്നു. എന്നിരുന്നാലും, 1930 -കളിലെ സ്റ്റാലിന്റെ ഭരണം സ്കോപ്റ്റിയെ അടിച്ചമർത്തലും അറസ്റ്റും കൊണ്ട് നിയന്ത്രിച്ചു. അവരെ “സോവിയറ്റ് വിരുദ്ധർ” ആയി കണക്കാക്കി. അവസാനമായി അറിയപ്പെടുന്ന സ്കോപ്റ്റി കാസ്ട്രേഷൻ 1927 -ലാണ് സംഭവിച്ചത്. 1930 ആയപ്പോഴേക്കും ഇവരുടെ എണ്ണം 1,000 മുതൽ 2,000 വരെയായി കുറഞ്ഞു. സ്കോപ്റ്റി വിഭാഗം ഇന്ന് ഇല്ല.\nLast Updated Mar 14, 2021, 11:36 AM IST


റമസാനിലെ വ്രതാനുഷ്ഠാനത്തിന് പകരം വയ്ക്കാൻ മറ്റൊന്നില്ല. പ്രവാചകാനുചരൻ അബൂഉമാമ ഒരിക്കൽ ചോദിച്ചു:‘പ്രവാചകരേ! എന്നെ സ്വർഗത്തിൽ പ്രവേശിപ്പിക്കുന്ന ഒരു കർമം പറഞ്ഞു തരൂ’. പ്രവാചകൻ:‘നീ വ്രതമനുഷ്ഠിക്കുക, അതിന് തുല്യമായി മാറ്റൊന്നില്ല’. അനുചരൻ വീണ്ടും: ‘മറ്റൊരു കർമം പറഞ്ഞു തരൂ’. പ്രവാചകൻ: ‘നോമ്പെടുക്കൂ അതിനെക്കാൾ നല്ലതൊന്ന് വേറെയില്ല’. അനുചരൻ: ‘മറ്റൊന്നു കൂടി പറഞ്ഞു തരൂ’. മൂന്നാമതും പ്രവാചകൻ ആവർത്തിച്ചു: ‘വ്രതമനുഷ്ഠിക്കൂ, അതിന് പകരം വയ്ക്കാൻ മറ്റൊന്നില്ല’. ഇതാണ് വ്രതാനുഷ്ഠാനത്തിന്റെ മഹത്വം.\nമറ്റാർക്കും കണ്ടെത്താനാവാത്ത വിധം കുറ്റകൃത്യങ്ങൾ സ്വകാര്യവത്കരിക്കപ്പെട്ട ലോകമാണ് നമ്മുടേത്. സ്വകാര്യതകളിലെ പോരായ്മകൾ മറച്ചുപിടിച്ച് മറ്റൊരു മുഖവുമായാണ് മനുഷ്യരിലധികവും പുറത്തിറങ്ങുന്നത്. ഏത് ദുർമോഹവും നിമിഷവേഗം കൊണ്ട് കൈവരിക്കാനും എത്രയും നിഗൂഢമാക്കാനും വളരെ എളുപ്പം. ചീഞ്ഞുനാറുന്ന പാപങ്ങളുടെ സ്വകാര്യലോകത്തെയാണ് റമസാൻ കാര്യമായി ചികിത്സിക്കുന്നത്. അവിടെയുള്ള അഴുക്കിനെ അകറ്റുകയും ശീലങ്ങളെ മാറ്റുകയും മോഹങ്ങളെ മെരുക്കുകയും ചെയ്തുകൊണ്ട് അകവും പുറവും ശുദ്ധമാക്കി പൂർണവിശുദ്ധിയോടെ ജീവിക്കാൻ പരിശീലിപ്പിക്കുന്നു. ഭക്തിയും ശുദ്ധിയും പരസ്യമെന്നതിലേറെ രഹസ്യമാണല്ലോ! അതാണ് വ്രതാനുഷ്ഠാനത്തിന്റെ അന്തസ്സാരവും ചൈതന്യവും.\n‘നന്മ ചെയ്യുക, പ്രചരിപ്പിക്കുക; തിന്മ വർജിക്കുക, അത് പ്രതിരോധിക്കുക’ എന്നതാണ് ഇസ്‌ലാമിക ആശയങ്ങളുടെ ആകെത്തുക. തിന്മ ഉപേക്ഷിക്കുന്നതിനെക്കാൾ എളുപ്പമാണ് നന്മ ചെയ്യൽ. ആരാധനാ കർമങ്ങൾ, ദാനധർമങ്ങൾ, ഖുർആൻ പാരായണം, രോഗികളെ സന്ദർശിക്കൽ തുടങ്ങിയവയെല്ലാം എളുപ്പമാണ്. അത്ര എളുപ്പമല്ല, നാവിനെ സൂക്ഷിക്കലും കണ്ണിനെ നിയന്ത്രിക്കലും കോപം അടക്കലും. ഇതിനു കൂടുതൽ അധ്വാനവും ശ്രമവും ആവശ്യമാണ്. അനുവദനീയമായ ഭക്ഷണവും പാനീയങ്ങളും പോലും നിശ്ചിത സമയത്തേക്കു വേണ്ടെന്നുവച്ച് ശക്തമായ പരിശീലനം നൽകി, നിഷിദ്ധമായതിലേക്ക് അടുക്കാതിരിക്കുവാനുള്ള വഴിയൊരുക്കുകയാണ് റമസാൻ വ്രതം.\nby എം.സ്വലാഹുദ്ദീൻ മദനി @ മനോരമ ദിനപത്രം\nLabels: വ്രതം സ്വലാഹുദ്ദീന് മദനി റമദാന്


Kakki-Anathodu dam opened; water level in the Pampa river will rise | കക്കി-ആനത്തോട് ഡാം തുറന്നു: പമ്പയില് 10 മുതല് 15 സെന്റി മീറ്റര് വരെ ജലനിരപ്പ് ഉയരും - Malayalam Oneindia\nആർഎസ്എസിൽ നിന്ന് പിണറായി രക്ഷിക്കും എന്നു കരുതുന്നവർ വിഡ്ഢികളുടെ സ്വർഗ്ഗത്തിൽ: അബ്ദുറബ്ബ്\nസന്ദീപ് കൊല: സിപിഎം - പൊലീസ് ഗൂഢാലോചനയെ രാഷ്ട്രീയമായും നിയമപരമായും നേരിടും: കെ സുരേന്ദ്രൻ\nസന്ദീപ് കൊലക്കേസില് വസ്തുതാവിരുദ്ധമായ വാര്‍ത്ത; മാധ്യമം വാര്‍ത്ത പിന്‍വലിച്ച് മാപ്പ് പറയണമെന്ന് ഡിവൈഎഫ്‌ഐ\nസന്ദീപ് കൊലപാതകം: വ്യക്തിവൈരാഗ്യത്തിന് പുറമേ രാഷ്ട്രീയവിരോധവുമെന്ന് റിമാൻഡ് റിപ്പോർട്ട്\nസന്ദീപ് വധക്കേസ്: പ്രതികള് ബിജെപി പ്രവര്‍ത്തകരെന്ന് എഫ്‌ഐആര്, കൊല മുന്‍വൈരാഗ്യത്തെ തുടര്‍ന്ന്\n'ആഭ്യന്തരവകുപ്പ് കൈകാര്യം ചെയ്യുന്നതില് മുഖ്യമന്ത്രി പൂർണപരാജയം', തുറന്നടിച്ച് വിഎം സുധീരൻ\nUpdated: Mon, Oct 18, 2021, 16:32 [IST]\nപത്തനംതിട്ട: കക്കി-ആനത്തോട് ഡാം തുറന്നു. ഡാമിന്റെ രണ്ട് ഷട്ടറുകളാണ് തുറന്നത്. പമ്പയില് 10 മുതല് 15 സെന്റി മീറ്റര് വരെ ജലനിരപ്പ് ഉയരാനാണ് സാധ്യത. രാവിലെ 11 മണിക്ക് ശേഷം ഡാം തുറക്കുമെന്ന നിര്‍ദേശം കഴിഞ്ഞ ദിവസം മുതല് തന്നെ നല്‍കിയിരുന്നു. 100 കുമക്‌സ് മുതല് 200 കുമക്‌സ് വരെ വെള്ളമാണ് ഒഴുക്കി വിടുക. ജനവാസ മേഖലകളില് പരമാവധി 15 സെന്റിമീറ്ററില് കൂടുതല് ജലനിരപ്പ് ഉയരാതെയുള്ള തരത്തിലാണ് ജലം ഒഴുക്കി വിടുന്നത്. പമ്പ-കക്കട്ടാര് തുടങ്ങിയവയുടെ തീരപ്രദേശത്ത് ഉള്ളവര് ജാഗ്രത പാലിക്കണമെന്ന് ജില്ലാ ഭരണകൂടം അറിയിച്ചു. ജലം പമ്പാനദിയിലൂടെ ഏകദേശം രണ്ടു മണിക്കൂറിനു ശേഷം പമ്പ ത്രിവേണിയില് എത്തുമെന്നാണ് പ്രതീക്ഷിക്കുന്നത്.\nഅഞ്ചുമണിക്കൂറിനകം റാന്നിയില് വെള്ളമെത്തും -ജാഗ്രത പുലർത്തുക\nഅണക്കെട്ട് തുറക്കുന്നതിന് മുന്നോടിയായി പത്തനംതിട്ട ജില്ലയിൽ കളക്ടർമാരുടെ അവലോകന യോഗം ചേർന്ന് സാഹചര്യങ്ങള് വിലയിരുത്തി. റവന്യു മന്ത്രി കെ രാജൻ,ആരോഗ്യ വകുപ്പ് മന്ത്രി വീണാ ജോർജ്, ജില്ലയിലെ എം എൽ എ മാർ പങ്കെടുത്ത ആദ്യഘട്ട അവലോകന യോഗം പൂർത്തിയായതോടെയായിരുന്നു ഡാം തുറന്നത്. മന്ത്രിമാരും മുഖ്യമന്ത്രി പിണറായി വിജയനും തമ്മിലുള്ള യോഗം ഇപ്പോള് പുരോഗമിച്ചുകൊണ്ടിരിക്കുകയാണ്.\nജില്ലയില് പൊതുവെ തെളിഞ്ഞ കാലാവസ്ഥയാണ് ഇന്ന് പകല് ഉള്ളതെന്നത് ആശ്വാസം നല്‍കുന്ന കാര്യമാണ്. പമ്പയാറ്റിലെ ജലനിരപ്പ് കുറയുന്നുണ്ട്. റാന്നിയിലും വെള്ളം ഇറങ്ങിത്തുടങ്ങി. കക്കി ഡാം തുറന്നെങ്കിലും തിരുവല്ലക്കാര് നിലവില് പേടിക്കേണ്ട സാഹചര്യമില്ലെന്ന് സ്ഥലം എം എല് എ മാത്യു ടി തോമസ് വ്യക്തമാക്കി. വെള്ളം ഒഴുകി തിരുവല്ലയിൽ എത്തുവാൻ 15 മണിക്കൂറെങ്കിലും വേണമെന്നും അദ്ദേഹം വ്യക്തമാക്കി. വെള്ളപ്പൊക്കം ഉണ്ടാകുവാൻ കാത്തുനിൽക്കാതെ ആളുകള് സുരക്ഷിത സ്ഥാനങ്ങളിലേക്ക് മാറണമെന്നും അദ്ദേഹം നിര്‍ദേശിച്ചു.\nപത്തനംതിട്ട ജില്ലയിലെ മഴക്കെടുതിയുമായി ബന്ധപ്പെട്ടുള്ള എല്ലാ പ്രവര്‍ത്തനങ്ങള്‍ക്കും സര്‍ക്കാര് സജ്ജമെന്ന് റവന്യൂ മന്ത്രി കെ.രാജന് പറഞ്ഞു. ശക്തമായ മഴയിലൂടെ ജലനിരപ്പ് ഉയരുന്നത് ക്രമീകരിക്കുന്നതിനായി കക്കി-ആനത്തോട് ഡാം തുറന്നിട്ടുണ്ട്. ഭയപ്പെടേണ്ട സാഹചര്യം നിലവിലില്ല. കൃത്യമായ ഇടവേളകളില് ഡാമുകള് തുറന്ന് വെള്ളം ഒഴുക്കിവിടുന്നതാണ് അഭികാമ്യം. അടുത്ത ശക്തമായ മഴയുടെ ആരംഭത്തിന് മുന്‍പ് ആവശ്യമായ മുന്‍കരുതല് എന്ന നിലയിലാണ് ഡാം തുറന്നത്. ആളുകളെ മാറ്റിപ്പാര്‍പ്പിക്കുന്നതിനുള്ള പ്രവര്‍ത്തനം നടന്നുവരികയാണ്. എന്‍ഡിആര്‍എഫ് സംഘത്തെ ജില്ലയില് വിന്യസിച്ചിട്ടുണ്ട്. ആവശ്യമെങ്കില് എയര് ലിഫ്റ്റിംഗ് സംഘത്തെ കൂടി വിന്യസിക്കും. പ്രവര്‍ത്തനങ്ങള് ഏകോപിപ്പിക്കുന്നതിന് ആവശ്യമായ ക്രമീകരണങ്ങള് ഒരുക്കിയിട്ടുണ്ട്.\nഅപകട ഘട്ടങ്ങള് ഒഴിവാക്കുന്നതിനുള്ള സജ്ജീകരണം ഒരുക്കിയിട്ടുണ്ട്. അത്യാവശ്യമായ എല്ലാ ക്രമീകരണങ്ങളും തയാറാണ്. സാമൂഹിക മാധ്യമങ്ങളിലൂടെ തെറ്റായ വിവരങ്ങള് പ്രചരിക്കുകയോ, പങ്കിടുകയോ ചെയ്യരുത്. റോഡ് തകരുന്നത് സംബന്ധിച്ചും ക്യാമ്പുകളിലെ പ്രവര്‍ത്തനങ്ങള് ഏകോപിപ്പിക്കുന്നത് സംബന്ധിച്ചും അവലോകന യോഗം ചര്‍ച്ച ചെയ്തതായും മന്ത്രി പറഞ്ഞു.\nചിരിയുടെ മാലപ്പടക്കം പൊട്ടിക്കാന് ദിലീപ്: വോയിസ് ഓഫ് സത്യാനാഥന് ചിത്രീകരണം തുടങ്ങി\nഅടിപൊളി ലുക്കില് തിളങ്ങി നിരഞ്ജന; എന്തൊരു ക്യൂട്ടാണെന്ന് ആരാധകര്, വൈറല് ചിത്രങ്ങള് കാണാം\nഅതേസമയം, ഷോളയാര് ഡാം ഷട്ടറുകളും തുറന്നു. 2396.90 ആണ് ഇടുക്കി ഡാമിലെ ജലനിരപ്പ്. ജലനിരപ്പ് ഒരടി കൂടി ഉയർന്നാൽ റെഡ് അലർട്ട് പ്രഖ്യാപിക്കും. നിലവില് ഓറഞ്ച് അലര്‍ട്ടാണ് ഇടുക്കി ഡാമില് പ്രഖ്യാപിച്ചിരിക്കുന്നത്. റെഡ് അലര്‍ട്ട് പ്രഖ്യാപിച്ച് കഴിഞ്ഞാല് ഷട്ടർ തുറന്ന് ജലം ഒഴുക്കി വിടുന്നത് സംബന്ധിച്ച് തീരുമാനം എടുക്കും. കേന്ദ്ര ജല കമ്മീഷന്‍റെ മാനദണ്ഡമനുസരിച്ച് 2397.85 അടിയിൽ എത്തിയാലാണ് ഇടുക്കി ഡാമില് റെഡ് അലര്‍ട്ട് പ്രഖ്യാപിക്കേണ്ടത്. 2398.85 അടിയിലെത്തിയാലാണ് ഡാം തുറക്കുക. 133 ആണ് മുല്ലപ്പെരിയാര് ഡാമിലെ ജലനിരപ്പ്.\nസന്ദീപിന്റെ കൊലപാതകം പദ്ധതിയിട്ടത് ബിജെപി നേതൃത്വം: കെ സുരേന്ദ്രന് രഹസ്യ യോഗം നടത്തിയെന്ന് സിപിഎം\nകേരള: ശബരിമലയിൽ തിരക്ക് കുറയുന്നു: ബുക്കിങ് സംവിധാനം മൂലമെന്ന് സൂചന\nനാളെ സന്ദീപിന്റെ പിറന്നാൾ, സമ്മാനമായി വാങ്ങിയ ഷർട്ട് പ്രിയപ്പെട്ടവന്റെ നെഞ്ചോട് ചേര്‍ത്ത് വെച്ച് സുനിത\nപത്തനംതിട്ട ജില്ലയിൽ തെരുവുനായ്ക്കളുടെ കടിയേറ്റവരുടെ എണ്ണത്തിൽ വൻവർധന\n'കേരളത്തിൽ ആർഎസ്എസ് കുളം കലക്കാനുളള നീക്കത്തിൽ', 'തലശ്ശേരിയും തിരുവല്ലയും അതിനുളള സൂചന'\nകേരളം; ശബരിമല തീർത്ഥാടനം: വരുമാനത്തിൽ വൻവർധന\nശബരിമലയുടെ അടിസ്ഥാന ആരോഗ്യസ്ഥാപനമായി കോന്നി ഗവ. മെഡിക്കല് കോളജ് മാറും\nവ്യത്യസ്ത ആശയങ്ങളെ ജീവനെടുത്തു കൊണ്ടല്ല നേരിടേണ്ടത്: ഗവർണർ ആരിഫ് മുഹമ്മദ് ഖാൻ\nസന്ദീപ്കുമാർ കൊലപാതകം; മുഴുവൻ പ്രതികളും പിടിയിൽ; പഴുതടച്ച അന്വേഷണത്തിന് പൊലീസ്\nസന്ദീപ് കൊലപാതകം; പ്രതികളെ നിയമത്തിന് മുന്നിൽ കൊണ്ടുവരും: പ്രതികരണവുമായി മുഖ്യമന്ത്രി\nസന്ദീപിൻ‍റെ കൊലപാതകം കേരളത്തിൽ കലാപം അഴിച്ചുവിടാനുള്ള ആർഎസ്എസ് പദ്ധതി; എംഎ ബേബി\nവിജയരാഘനും സിപിഎം നേതൃത്വവും മാപ്പ് പറയണം: കെ.സുരേന്ദ്രൻ\n'ആർഎസ്എസിനെ പ്രീണിപ്പെടുത്തുന്ന സമീപനം പിണറായി തിരുത്തണം', പ്രതികരിച്ച് വിടി ബൽറാം\nസിപിഎം പ്രവര്‍ത്തകന്റെ കൊലപാതകം, തിരുവല്ലയില് ഇന്ന് ഹര്‍ത്താല്, നാല് പേര് പിടിയില്\nരാഷ്ട്രീയ വ്യത്യാസമില്ലാതെ എല്ലാ ജനങ്ങളെയും ചേർത്ത് നിർത്തിയ നേതാവ്; സന്ദീപിന്റെ കൊലപാതകത്തിൽ നേതാക്കൾ\nkerala rain ഇടുക്കി കേരളം ഇന്ത്യ വെള്ളം പ്രളയം kerala flood പത്തനംതിട്ട weather\nKakki-Anathodu dam open; water level in the Pampa river will rise\n'മരക്കാര് ചരിത്രത്തിലെഅബദ്ധം എന്നനിലയില് പ്രചരണം നടന്നു';എല്ലാത്തിനേയും അതിജീവിക്കും: മാല പാര്‍വതി\nരാജ്യത്ത് വീണ്ടും ഒമൈക്രോണ്; സ്ഥിരീകരിച്ചത് ഗുജറാത്തില്, ഇതോടെ എണ്ണം മൂന്ന്


ബിസിനസിലും 'അയേണ് മാന്' ആണ് ജോബി\n|20 Nov 2019 4:30 AM GMT\nനീന്തല്, സൈക്ലിംഗ്, പിന്നെ മാരത്തോണ് ഇവ മൂന്നും ചേരുന്ന അയേണ് മാന് ഇവന്റ് ഒരു തവണയല്ല, മൂന്ന് തവണ വിജയകരമായി പൂര്‍ത്തിയാക്കിയ ബിസിനസ് സാരഥിയാണ് കൊച്ചിയിലെ റഫറന്‍സ് പോയ്ന്റ് ടെക്‌നോളജി സര്‍വീസസ് മാനേജിംഗ് ഡയറക്റ്റര് ജോബി പോള്.\nഅയേണ് മാന് മത്സരവേദിയിലേക്ക് എത്തിയ വഴിയും ആ മത്സരങ്ങള് ബിസിനസ് വിജയത്തിനെങ്ങനെ സ്വാധീനിക്കുന്നുവെന്നും ജോബി പോള് വിശദീകരിക്കുന്നു:\nചെറുപ്പം മുതല് ഫിറ്റ്‌നസില് ശ്രദ്ധയുണ്ടായിരുന്നു. എന്നാല് സജീവമായി കായികയിനങ്ങളില് പങ്കെടുത്തിരുന്നുമില്ല. ജോലിയുടെ ഭാഗമായി 2012ല് അമേരിക്കയിലെത്തിയപ്പോഴാണ് പാശ്ചാത്യര് എത്രമാത്രം ഫിറ്റ്‌നസിന് ശ്രദ്ധ കൊടുക്കുന്നുവെന്ന് മനസ്സിലായത്. നമ്മള് ചെയ്ത വര്‍ക്കൗട്ടിന് പോയ്ന്റ് നല്‍കി റെസ്‌റ്റോറന്റുകളില് ഇളവുകള് വരെ ലഭിക്കും. യുഎസിലെ അന്നത്തെ സൗഹൃദക്കൂട്ടായ്മയുടെ ഭാഗമായി ഞാന് ഓടാന് തുടങ്ങി. ഓട്ടം നമ്മുടെ ശരീരത്തില് അത്ഭുതകരമായ മാറ്റങ്ങള് സൃഷ്ടിക്കും. 2013ല് സോള്‍സ് കൊച്ചിയോട് ചേര്‍ന്ന് ഓട്ടം ജീവിതത്തിന്റെ ഭാഗമാക്കി.\nഒരിക്കല് കൂര്‍ഗ് മാരത്തോണില് പങ്കെടുക്കുമ്പോഴാണ് ആദ്യമായി മിലിന്ദ് സോമനെ പരിചയപ്പെടുന്നത്. ഇന്ത്യയിലെ ആദ്യതലമുറ അയേണ് മാനാണ് അദ്ദേഹം. മിലിന്ദ് സോമനുമായുള്ള ആ കൂടിക്കാഴ്ചയാണ് എന്നെ അയേണ് മാന് ഇവന്റിലേക്ക് അടുപ്പിക്കുന്നത്. നീന്തല്, സൈക്ലിംഗ്, ഓട്ടം ഇവ മൂന്നും ചേരുന്നതാണ് അയേണ് മാന്. ട്രയാത്‌ലണില് 1.5 കിലോമീറ്റര് നീന്തല്, 40 കിലോമീറ്റര് സൈക്ലിംഗ്, 10 കിലോമീറ്റര് ഓട്ടം ഇവയാണെങ്കില് അയേണ്‍മാന് ചാംമ്പ്യന്‍ഷിപ്പില് ഇത് നാല് കിലോമീറ്റര് നീന്തല്, 180 കിലോമീറ്റര് സൈക്ലിംഗ്, 42.2 കിലോമീറ്റര് ഓട്ടം എന്നിവയാണ്.\nഒരേ തരത്തിലുള്ള വ്യായാമം ഒഴിവാക്കാന് വേണ്ടിയാണ് ഓട്ടത്തിനൊപ്പം നീന്തലും സൈക്ലിംഗുമൊക്കെ ഞാന് ആദ്യം പരിശീലിച്ചത്. ഒരേ കാര്യം നാം സ്ഥിരം ചെയ്താല് വിരസമാകും. ഞങ്ങളുടെ പ്രോജക്റ്റുകളും അതുപോലെയാണ്. എംബഡഡ് സിസ്റ്റം രംഗത്താണ് ഞങ്ങളുടെ കമ്പനി പ്രവര്‍ത്തിക്കുന്നത്. ചിലപ്പോള് മെഡിക്കല് രംഗത്തെ കമ്പനിയുടെ പ്രോജക്റ്റാവാം ചിലപ്പോള് കണ്‍സ്ട്രക്ഷന് രംഗത്തേതാകാം. പരസ്പര ബന്ധമില്ലാത്ത മേഖലകളിലെ പുതുമയേറിയ കാര്യങ്ങള് വെറും ആശയത്തിന്റെ ഘട്ടത്തില് നിന്ന് പുതിയൊരു കണ്ടുപിടുത്തത്തിന്റെ തലത്തിലേക്ക് എത്തിക്കുകയാണ് ഞങ്ങള് ചെയ്യുന്നത്. ഇതിനിടെ അപ്രതീക്ഷിതമായ പലതും സംഭവിക്കും. നമ്മള് വികസിപ്പിച്ചെടുത്ത ഒന്ന് റിയല് സാഹചര്യത്തിലെത്തുമ്പോള് പ്രതീക്ഷിച്ച പോലെ പ്രവര്‍ത്തിക്കണമെന്നില്ല. എന്തിനെയും നേരിടാനുള്ള കരുത്തും ഏത് പ്രതികൂല സാഹചര്യത്തിലും അതിവേഗം മനസ് നേരെയാക്കി മറികടക്കാനുള്ള കഴിവും ഉണ്ടെങ്കില് മാത്രമേ ഈ ഘട്ടങ്ങളെ എതിരിടാന് സാധിക്കൂ.\nഓട്ടം എനിക്ക് അതൊക്കെയാണ് സമ്മാനിച്ചത്. ഞാനൊരു അള്‍ട്രാ റണ്ണറാണ്. എങ്കിലും അയേണ്‍മാന് ഇവന്റ് ചെയ്യാന് സാധിക്കുമോയെന്ന് ഉറപ്പില്ലായിരുന്നു.\nഞാന് ആദ്യം ചെയ്ത ഹാഫ് അയേണ്‍മാനിന് രജിസ്റ്റര് ചെയ്യുകയായിരുന്നു. അതോടെ ഒരു ലക്ഷ്യമായി. എന്റെ ക്ലയന്റുകള് പാശ്ചാത്യരാണ്. അവര്‍ക്ക് നമ്മുടെ രാത്രിയാണ് പകല്. പക്ഷേ അവരോടൊക്കെ എന്റെ ലക്ഷ്യം പറഞ്ഞു. അധികം രാത്രിയാകാതെ മീറ്റിംഗുകള് അവര് ക്രമീകരിച്ചു. രാത്രി നേരത്തെ ഉറങ്ങി അതിരാവിലെ ഉണര്‍ന്ന് ഓടാനും തിരുമുപ്പം അമ്പലക്കുളം വരെ സൈക്കിളില് പോയി നീന്താനും തുടങ്ങി.\nഇതൊരു സ്റ്റാര്‍ട്ടപ്പ് ഘട്ടത്തിന് സമാനമാണ്. നീന്തല്, സൈക്ലിംഗ് എന്നിവയിലെ ടെക്‌നിക്കുകള് ശരിയാക്കാനാണ് ആദ്യം ഞാന് ശ്രമിച്ചത്. പിന്നീട് അടുത്ത ഘട്ടത്തില് വേഗത ആര്‍ജ്ജിച്ചു. ശരീരം നമ്മുടെ പരിശീലനത്തിനൊത്ത് പ്രതികരിക്കും. നാം എന്താണോ നിത്യം ചെയ്യുന്നത് അതുപോലെയാകും നമ്മുടെ ശരീരവും. നിത്യം ഭാരമുയര്‍ത്തിയാല് മസിലുകള് ശക്തിയാര്‍ജ്ജിക്കും. നിത്യം സൈക്ലിംഗ് നടത്തിയാല് കാലുകള് ഉരുക്ക് പോലാകും.\n2016ല് ബഹ്‌റിനില് ഞാന് ഹാഫ് അയേണ് മാന് വിജയകരമായി പൂര്‍ത്തിയാക്കി. പിന്നീട് 2017ല് ഫ്‌ളോറിഡയിലും 2018ല് സൗത്ത് ആഫ്രിക്കയിലും 2019ല് ഡെ•ാര്‍ക്കിലും അയേണ്‍മാന് പട്ടം നേടി. അടുത്ത ലക്ഷ്യം ആസ്‌ത്രേലിയയാണ്.\nസ്‌പോര്‍ട്‌സിലെന്ന പോലെ ബിസിനസിലും എനിക്ക് കുടുംബ പാരമ്പര്യമില്ല. ഓണക്കൂറില് കാര്‍ഷികകുടുംബത്തിലാണ് ജനിച്ചത്. സ്‌പോര്‍ട്‌സില് നിന്നു പഠിച്ച പാഠങ്ങള് ബിസിനസിലും കരിയറില് നിന്നു പഠിച്ചവ സ്‌പോര്‍ട്‌സിലും പ്രയോഗിക്കാറുണ്ട്.\nഎന്റെ ആദ്യ ബോസ് പറയുന്ന ഒരു കാര്യമുണ്ട്. 'നിങ്ങള്‍ക്ക് എപ്പോള് വേണമെങ്കിലും ആഡംബര വാഹനം വാങ്ങാം; അടുത്ത ആറുമാസത്തേക്ക് ഒരു ബിസിനസും ലഭിച്ചില്ലെങ്കിലും സംരംഭം വിജയകരമായി മുന്നോട്ടുകൊണ്ടുപോകാമെങ്കില് മാത്രം.''\nഅയേണ്‍മാന് ചെയ്യുമ്പോള് ഓരോ ഘട്ടത്തിലും ശരീരിക ക്ഷമതയും മാനസിക ശക്തിയുമാണ് പരീക്ഷിക്കപ്പെടുന്നത്. നിരന്തര പരിശീലനം, മികവുറ്റ ടെക്‌നിക്ക്, സഹനക്ഷമത എന്നിവയിലൂടെയാണ് മനസും ശരീരവും ഫിറ്റ് ആയി നിലനിര്‍ത്തുന്നത്. ഡെ•ാര്‍ക്കില് തണുത്തുറഞ്ഞ സമുദ്രത്തില് നീന്തുമ്പോഴും കനത്ത മഴയില് സൈക്ലിംഗ് നടത്തുമ്പോഴും തെന്നുന്ന പ്രതലത്തില് മാരത്തോണ് ഓടുമ്പോഴും മനസില് ഈ ദുര്‍ഘടാവസ്ഥയും കഴിഞ്ഞുപോകും, 'ജോബി പോള്.. ദ് അയേണ് മാന്' എന്ന പ്രഖ്യാപനവും ഇന്ത്യന് പതാക പുതച്ചുള്ള ആഹ്ലാദവും മാത്രമായിരുന്നു മനസില്.\nഇന്ന് ഞങ്ങള്‍ക്ക് ലഭിച്ച കരാറുകള് പോലും ഹോള്‍ഡ് ചെയ്യുന്ന അവസ്ഥയുണ്ട്. രാജ്യാന്തരതലത്തിലെ സാമ്പത്തിക ഞെരുക്കം മൂലം കമ്പനികള് പ്രവര്‍ത്തനങ്ങള് ചുരുക്കിയതാണ് കാരണം. പക്ഷേ സാമ്പത്തികരംഗത്തെ തളര്‍ച്ച താല്‍ക്കാലിക പ്രതിഭാസം മാത്രമാണ്. ഒരിടത്ത് തളര്‍ച്ച വരുമ്പോള് മറ്റേതെങ്കിലും രംഗത്ത് വളര്‍ച്ചയുണ്ടാകും. മനസ് തളരാതെ അതിലേക്ക് ശ്രദ്ധയൂന്നാന് പോസിറ്റീവായൊരു മനസും മനഃസാന്നിധ്യവും വേണം.\nഅത് സാധിക്കുമെന്നാണ് അയേണ്‍മാന് പട്ടം എന്നെ പഠിപ്പിക്കുന്നത്. ഡെ•ാര്‍ക്കിലെ മത്സരത്തില് അവസാനയിനമായ മാരത്തോണ് ഓടുമ്പോള് നാലുമണിക്കൂറില് താഴെ അത് പൂര്‍ത്തിയാക്കണമെന്ന ലക്ഷ്യമുണ്ടായിരുന്നു. പ്രതികൂലഘടകങ്ങള് ഏറെയുണ്ടായെങ്കിലും 3.46 മണിക്കൂറില് അത് പൂര്‍ത്തിയാക്കി. 12.37 മണിക്കൂറിലാണ് അയേണ്‍മാന് ഇനങ്ങള് പൂര്‍ത്തിയാക്കിയത്. 17 മണിക്കൂറാണ് അനുവദനീയമായ സമയം.\nജോബി പോളിന്റെ കുടുംബാംഗങ്ങള് മുഴുവന് ഇപ്പോള് മാരത്തോണ് വേദിയിലുണ്ട്. ഭാര്യ സ്വീറ്റി ഐടി പ്രൊഫഷണലാണ്. ഫുള് മാരത്തോണ് ഓടും. മകള് ഏഴാംക്ലാസുകാരി നന്ദന5കിലോമീറ്റര് ഓടാറുണ്ട്. എല്‍പി ക്ലാസുകാരനായ മകനും ഓടിതുടങ്ങി. ''ഓടി വരുമ്പോള് ജോബിയുടെ വിവരണങ്ങള് കേട്ടാണ് ഞാനും ഒപ്പം ചേര്‍ന്നത്. ആദ്യം ശരീരം തളര്‍ന്നുപോകും പോലെയായിരുന്നു. ഇപ്പോള് കോയമ്പത്തൂര് മാരത്തോണിലെ നിത്യം പങ്കെടുക്കുന്നവരാണ് ഞങ്ങള്,'' സ്വീറ്റി പറയുന്നു.\nമനുഷ്യസാധ്യമാണോയെന്ന് ജോബി ആദ്യം കരുതിയ കാര്യമാണ് അയേണ്‍മാന് പട്ടം. ഇന്നിപ്പോള് മൂന്നെണ്ണമായി. എല്ലാ ഭൂഖണ്ഡങ്ങളിലുമുള്ള അയേണ്‍മാന് പട്ടമാണ് ഇനി ലക്ഷ്യം. ഒപ്പം ബിസിനസില് തളരാതുള്ള മുന്നേറ്റവും.\nസ്‌പോര്‍ട്‌സ് നായകന്മാരില് നിന്നും ബിസിനസുകാര്‍ക്ക് പഠിക്കാനുണ്ട് ഇനിയും ഏറെ കാര്യങ്ങള്; അടുത്ത ലേഖനത്തില് മാരത്തോണ് വേദികള് ബിസിനസ് വിജയത്തെ സഹായിച്ചതെങ്ങനെയെന്ന് എഡ്ഗാര് പിന്റോ പറയുന്നു.\nentrepreneur Entrepreneurship Success entrepreneurs success tips Young Entrepreneurs of Kerala


മീശ കല്ലുകളെയും മുതിർന്ന കുട്ടികളെയും സ്നേഹിക്കുന്നു. ഉരുളക്കിഴങ്ങ്, അരി, പാസ്ത, താനിന്നു - ഈ ഏതെങ്കിലും സൈഡ് വിഭവം ഉപയോഗിച്ച് ഒരു അത്ഭുതകരമായ വിഭവം ആണ്. അവ സോസ് ഉപയോഗിച്ച് പാകം ചെയ്ത് വെറുതെ ഒന്നും ചെയ്യാനാവില്ല. അടുപ്പത്തുവെച്ചു മീഡ് ബോള്സ് പാചകം നിരവധി പാചക ഉണ്ട്, ഞങ്ങൾ നിങ്ങൾക്ക് മികച്ച വാഗ്ദാനം ആഗ്രഹിക്കുന്നു.\nസോസ് ഉപയോഗിച്ച് അടുപ്പത്തുവെച്ചു മീറ്റ്ബോൾ\nഅരിഞ്ഞ ഇറച്ചി - 500 ഗ്രാം;\nഅരി -3ടീസ്പൂൺ. കലശം;\nമാവു -3ടീസ്പൂൺ. തവികളും:\nഒരു ചെറിയ എണ്ന ഇട്ടു അരി, കഴുകുക വെള്ളം ഒഴിച്ചു അല്പം തളിക്കേണം. പകുതി വേവിച്ച വരെ ഇത് വേവിക്കുക. വറുത്ത മാംസം, അരി, ഉപ്പ് എന്നിവ ചേര്ക്കുക.\nസോസ് തയാറാക്കുക. ഉള്ളി, വെളുത്തുള്ളി എന്നിവ നന്നായി മാറിയ ശേഷം നന്നായി വറുത്തുവിൻ. വറ്റല് കാരറ്റ്, തകർത്തു തക്കാളി, ഉപ്പ് അല്പം വെള്ളം ചേർക്കുക. ഏകദേശം 10 മിനുട്ട് ശരാശരി ചൂട് എടുക്കുക. അവസാനം, സോസ് കട്ടിയുള്ള വരെ മാവും ഇളക്കുക. മീശ വെച്ചു അവരെ ആകൃതിയിൽ സോസ് ഒഴിക്കേണം. 25 മിനിറ്റ് 200 മിനിറ്റ് ഒരു preheated അടുപ്പത്തുവെച്ചു ചുടേണം. അടുപ്പത്തുവെച്ചു ചുട്ടു ഇത്തരം അണ്ഡാശയ, വലിയ പാസ്ത അതിനൊപ്പം കൂടിച്ചേർന്ന്.\nഅടുപ്പത്തുവെച്ചു ചീസ് കൂടെ മീറ്റ്ബോൾ\nപന്നിയിറച്ചി - 350 ഗ്രാം;\nബീഫ് - 350 ഗ്രാം;\nചീസ് - 150\nവെണ്ണ - 70 ഗ്രാം;\nഈ വിധത്തിൽ പാകം അടുപ്പമുള്ള മീറ്റുകളും, താലത്തിൽ ഒരു വിഭവം അല്ലെങ്കിൽ ഒരു പ്രത്യേക വിഭവം ആയി ഉപയോഗിക്കാം. ഇറച്ചി, ഉള്ളി, വെളുത്തുള്ളി മാംസം അരക്കൽ വഴി തിരിക്കുക. ശുചിയാക്കാൻ മുട്ട, ഉപ്പ്, കുരുമുളക് എന്നിവ ചേർക്കുക. നന്നായി എല്ലാം മിക്സ് ചെയ്യുക. വെണ്ണ, ചെറിയ കഷണങ്ങളായി ചീസ്. അരിഞ്ഞ ഇറച്ചി എടുക്കുക, ഒരു ഫ്ലാറ്റ് കേക്ക് ഉണ്ടാക്കുക, മധ്യത്തിൽ വെണ്ണയും വെണ്ണയും വെക്കുക. സൌമ്യമായി വെയിലേറ്റ് ചീസ് അടച്ചാൽ, മാറ്റ്ബോൾ അടയ്ക്കുക. എണ്ണയിൽ ബേക്കിങ് ട്രേ ഇടുക. അതിനു മുകളിൽ റൗണ്ട് ചീസ് ഇടുക. 200 ഡിഗ്രി വരെ അടുപ്പിച്ച് പാചകം ചെയ്ത് 40 മിനുട്ട് മിശ്രിതമാക്കുക. റെഡി വിഭവം അരിഞ്ഞ പച്ചിലകൾ തളിച്ചു കഴിയും.\nഅടുപ്പത്തുവെച്ചു മീൻ മീശ - പാചകക്കുറിപ്പ്\nഅടുക്കളയിൽ മീൻബാൾ എങ്ങനെ പാകം ചെയ്യാമെന്ന് മിക്ക വീട്ടമ്മമാർക്കും പലപ്പോഴും ചിന്തിച്ചേക്കാം. അടുപ്പമുള്ള മീൻ മീൽബാപ്പിനുള്ള പാചകരീതി മാംസം പോലെ ലളിതമാണ്.\nമത്സ്യങ്ങളുടെ കഷണങ്ങൾ - 500 ഗ്രാം;\nതക്കാളി ജ്യൂസ് (കട്ടിയുള്ള) - 200 ഗ്രാം;\nമത്സ്യം, വെണ്ണ, പച്ചിലകൾ ഒരു മാംസം അരക്കൽ കടന്നുപോകുവാൻ. വറ്റല് ചീസ്, മുട്ട, പ്രഹസനങ്ങള് എന്നിവ ചേർക്കുക. നന്നായി എല്ലാം മിക്സ് ചെയ്യുക. മീശ വെച്ചു, ഒരു തളിക വെച്ചു അവരെ ഫ്രിഡ്ജ് ഇട്ടു. തക്കാളി ആകർഷിച്ചു ഒലിവ് ഓയിൽ ഇട്ടു. അതിനുശേഷം തക്കാളി ജ്യൂസ് ചേർക്കുക, ഇത് അഗ്നിയിൽ അൽപ്പമാത്രം പിടിക്കുകയും അത് നീക്കം ചെയ്യുകയും ചെയ്യുക. വെളുത്തുള്ളി, അല്പം ഉപ്പ്, സുഗന്ധവ്യഞ്ജനങ്ങൾ എന്നിവ ചേർക്കുക. ഒരു ബേക്കിംഗ് താലത്തിൽ മീശ വെച്ചു ഇട്ടു സോസ് ഒഴിക്ക. 180 ഡിഗ്രി ഒരു preheated അടുപ്പത്തുവെച്ചു ഏകദേശം അര മണിക്കൂർ മിശ്രിതമാണ് ചുടേണം. ഉരുളക്കിഴങ്ങ് പറങ്ങോടൻ ഉപയോഗിച്ച് മീറ്റ്ബോൾ നൽകാം.\nഉരുളക്കിഴങ്ങ് അടുപ്പത്തുവെച്ചു Meatballs\nപകുതി പാകം ചെയ്യുന്ന വിധം അരിയും പാകം ചെയ്യുക. അരിഞ്ഞ ഇറച്ചി, നന്നായി മൂപ്പിക്കുക സവാള, ഉപ്പ്, കുരുമുളക്, മിക്സ്. നന്നായി എല്ലാം മിക്സ് ചെയ്യുക. മീശ, തോലുധി ഉരുളക്കിഴങ്ങ് മുകളിൽ പാത്രങ്ങളിലോ മുറിച്ച്, മയോന്നൈസ് പകുതി കൊണ്ട് മൂടി വറ്റല് ചീസ് തളിക്കേണം വെച്ചു. ഒരു ചെറിയ പാത്രത്തിൽ വേവിച്ച വെള്ളം ഒരു ഗ്ലാസ് ഇളക്കുക, ബാക്കി മയോന്നൈസ് മാവു. ഒരു ചെറിയ ഉപ്പ്, നന്നായി ഇളകി മീശ വെച്ചു പകരും. 45 മിനിറ്റ് 180 ഡിഗ്രിയിൽ ചുടേണം.\nഉരുളക്കിഴങ്ങ് ചിക്കൻ fillet\nFeta ചീസ് കൂടെ സാലഡ്\nകുരുമുളക് ചീസ് കൂടെ ജയിലിനകത്തേയ്ക്ക്\nതാപനിലയിൽ നിന്ന് പരാസെറ്റമോ\nഭാരം നഷ്ടപ്പെടുമ്പോൾ സൂര്യകാന്തി വിത്തുകൾ കഴിക്കുന്നത് സാധ്യമാണോ?\nആർക്കിപെലാഗോ ജുവാൻ ഫെർണാണ്ടസ്\nബട്ടനുകളോടു കൂടിയ ചേച്ചി\nഒരു മനുഷ്യൻ മത്സ്യം എങ്ങനെ പ്രണയിക്കാം?\nഡീകോപ്പ് ഫോട്ടോ ഫ്രെയിമുകൾ\nBrizol - മുട്ടകൾ ഒരു രുചികരവും ഹൃദ്യവുമായ വിഭവം ഒരു പാചകക്കുറിപ്പ്


റൊമാന്റിക് ആയി സംസാരിച്ചില്ലേലും വേണ്ടില്ല ഭർത്താവായി രമേശേട്ടനെ തന്നെ മതി… – കഥാതീരം\nMarch 11, 2021 March 11, 2021 adminLeaveaComment on റൊമാന്റിക് ആയി സംസാരിച്ചില്ലേലും വേണ്ടില്ല ഭർത്താവായി രമേശേട്ടനെ തന്നെ മതി…\nസുജിതയുടെ ഒരേയൊരു ഭർത്താവാണ് രമേശ്. സൽസ്വഭാവി,, ജനസമ്മതൻ,, അല്ലറചില്ലറ ബിസിനസുകൾ ഒക്കെ ചെയ്തു കുടുംബം പോറ്റി നന്നായി ജീവിക്കുന്നവൻ. കുടുംബക്കാരോടും നാട്ടുകാരോടും ഒക്കെ വളരെ മാന്യമായി പെരുമാറുന്നവൻ.\nഇതൊക്കെയാണെങ്കിലും സുജിതയ്ക്ക് ഭർത്താവിനെ കുറിച്ച് ഒരു പരാതിയുണ്ട്. രമേശ് ഒട്ടും റൊമാന്റിക് അല്ല. ഒരു അൺറൊമാന്റിക് മൂരാച്ചി. !!\nഅവർക്ക് രണ്ടു മക്കൾ. മൂത്തവൻ പ്ലസ്ടുവിനും ഇളയവൾ ഒമ്പതാം ക്ലാസിലും പഠിക്കുന്നു. കല്യാണം കഴിഞ്ഞ വർഷം 19 ആയിട്ടും ഇന്ന് വരെ “മോളെ,, ചക്കരേ,, തേനേ,, പാലേ എന്നൊന്നും വിളിച്ചു കേട്ടിട്ടേയില്ല. ചില സിനിമകളിലും കഥകളിലും ഒക്കെ ഇങ്ങനെ റൊമാന്റിക് ആയ ഭർത്താക്കന്മാരെ കാണുമ്പോൾ സുജിതയ്ക്ക് വല്ലാത്ത അസൂയയാണ്.\nഅങ്ങനെയിരിക്കെയാണ് അവൾ എഫ്ബിയിലെ കഥകൾ വായിക്കുന്നതും “ഫേക്ക് ഐഡി” എന്ന ഐഡിയ തലയിൽ ഉദിക്കുന്നതും. പരസ്പരം അറിയാതെ ഫേക്ക് ഐഡിയിലൂടെ റൊമാന്റിക് ആകുന്ന ദമ്പതികളുടെ കഥ വായിച്ചപ്പോഴാണ് സ്വന്തം ജീവിതത്തിൽ ഈ ഐഡിയ പ്രയോഗിക്കാം എന്ന ചിന്തയിൽ എത്തിയത്. രമേശന്റെ ഉള്ളിൽ ഉറങ്ങി കിടക്കുന്ന കാമുകനെ ഉണർത്തി പുള്ളിയെ റൊമാന്റിക് ആക്കിയതിനു ശേഷം പറയാം… “ഇത് ഞാൻ തന്നെയാ മനുഷ്യ… നിങ്ങളുടെ ഒരേയൊരു ഭാര്യ…. “!!! അതുകേട്ടു ഞെട്ടി പ്ലിങ്ങി നിക്കുന്ന രമേശന്റെ മുഖം ഓർത്തപ്പോൾ തന്നെ സുജിത പുളകിതയായി.\nഅങ്ങനെ അവൾ “സ്നേഹലത” എന്ന ഒരു ഫെയ്ക്ക്ഐഡി ഉണ്ടാക്കി,,, ഭർത്താവിന്റെ ഇഷ്ടനടിയായ ഉർവശിയുടെ പിക്ചർ പ്രൊഫൈൽ പിക്ചർ ആക്കിയിട്ടു. എന്നിട്ട് ഒട്ടും വൈകാതെ രമേശന് ഒരു ഫ്രണ്ട് റിക്വസ്റ്റ് അയച്ചു. അതിനുശേഷം ഇരിപ്പുറയ്ക്കാതെ ഇടയ്ക്കിടെ അവൾ fb നോക്കി കൊണ്ടിരുന്നു. റിക്വസ്റ്റ് എടുക്കുന്നോ എടുക്കുന്നോ എന്നുള്ള ചിന്തയിൽ.\nഅവസാനം പിറ്റേന്ന് ഉച്ചയായപ്പോഴേക്കും റിക്വസ്റ്റ് അക്സെപ്റ്റ് ചെയ്തു. അവൾ ഉടൻ തന്നെ മെസഞ്ചറിലേക്ക് ചാടി കയറി.\n“ഹായ് രമേശേട്ടാ.. സുഖമാണോ… ഓർമ്മയുണ്ടോ എന്നെ.. “?? !!\nമെസ്സേജ് വിട്ടതിനുശേഷം മറുപടിക്ക് വേണ്ടി അവൾ കാത്തിരുന്നു. മഴ കാത്തിരിക്കുന്ന വേഴാമ്പലിനെപ്പോലെ.. ഒരു ദിവസം, രണ്ട് ദിവസം, മൂന്ന് ദിവസം.. അങ്ങനെ അങ്ങനെ മൂന്നുമാസം കഴിഞ്ഞു. രമേശൻ മെസ്സേജ് നോക്കിയതുമില്ല മറുപടി അയച്ചതും ഇല്ല.\nരമേശ് ഫോൺ എപ്പോഴും പോക്കറ്റിൽ തന്നെ സൂക്ഷിക്കാറാണ് പതിവ്. എപ്പോഴും ആരുടെയെങ്കിലുമൊക്കെ വിളികൾ വന്നു കൊണ്ടിരിക്കും. അതുകൊണ്ട് അയാൾക്ക് അതൊരു അത്യാവശ്യ വസ്തുവാണ്.\nമെസ്സേജിന് മറുപടി കിട്ടാതെ അവസാനം ഒരു ദിവസം സുജിത ഉച്ചയൂണിനു ശേഷം വിശ്രമിക്കാൻ കിടന്ന രമേശന് അടുത്തെത്തി.\n“രമേശേട്ടാ ഫോൺ ഒന്നുതന്നെ… “!!\nരമേശൻ ഫോൺ അവളുടെ കയ്യിൽ കൊടുത്തു.\nലോക്കുകൾ ഒന്നുമില്ലാതെ ഒരു തുറന്ന പുസ്തകം പോലെ അയാളുടെ ഫോൺ അവളുടെ കയ്യിൽ ഇരുന്നു. അവൾ എഫ്ബി തുറന്നു…. ഡെയിലി ചറപറ പോസ്റ്റുകൾ ഇടുന്നുണ്ട്. കമന്റുകൾക്ക് റിപ്ലൈ കൊടുക്കുന്നുണ്ട്..\nഅവൾ മെസഞ്ചർ എടുത്തു.അവളുടെ മെസ്സേജ് കൂടാതെ വേറെയും പത്തിരുപത് മെസ്സേജുകൾ മറുപടി കിട്ടാതെ കാത്തുകിടക്കുന്നു. അതിൽ ആണും പെണ്ണും ഐഡികൾ ഉണ്ട്.\nഒന്നു കൂടി നോക്കിയപ്പോഴാണ് അവൾക്ക് മനസിലായത് പരിചയമുള്ളവരുടെ മെസ്സേജുകൾക്ക് റിപ്ലൈ കൊടുത്തിട്ടുണ്ട് എന്ന്.ബാക്കിയൊക്കെ സ്വന്തം മുഖം ഇല്ലാത്ത ഐഡി..കൾ.\nഎങ്കിലും അവൾ ചോദിച്ചു…\n“എന്താ രമേശേട്ടാ മെസ്സേജുകൾക്ക് ഒന്നും മറുപടി കൊടുക്കാത്തത്… “?? !!\n“ഓ എന്തു മെസ്സേജ്… എനിക്കിവിടെ മര്യാദയ്ക്ക് ഒന്ന് കുളിക്കാൻ ഉള്ള സമയം പോലും കിട്ടുന്നില്ല അപ്പോഴാണ് അവളുടെ ഒരു മെസ്സേജ്.. “!! രമേശ് ഉദാസീനനായി പറഞ്ഞു.\n“അല്ല ഏതാണ് രമേശേട്ടാ ഈ സ്നേഹലത..?? ഉർവ്വശിയുടെ ഫോട്ടോയൊക്കെ ഇട്ടിട്ടുണ്ടല്ലോ.. “!!അവൾ നേരെ കാര്യത്തിലേക്ക് കടന്നു.\n“വല്ല പിടക്കോഴിയും ആകും.. “!! രമേശ് നിസാര മട്ടിൽ പറഞ്ഞു..\nഅത് കേട്ട് സുജിത ഒന്നു ഞെട്ടി…\n“പിന്നല്ലാതെ…. പരിചയമില്ലാത്തവരുടെ മെസ്സഞ്ചറിൽ കയറി ഇറങ്ങുന്നത് പിടക്കോഴികൾ അല്ലേ… “???\n“രമേശേട്ടാ നിങ്ങളെ അറിയുന്ന ആരെങ്കിലും ആവും… “!!\n“സ്നേഹലത എന്ന ഒരു പേര് എനിക്കറിയില്ലല്ലോ…… ഇതുവരെ എവിടെയും കേട്ടിട്ടില്ല… ആ പിന്നെ കണ്ട പെണ്ണുങ്ങൾക്കൊക്കെ മെസ്സേജ് ഇട്ടു നടക്കാൻ ഞാൻ പണിയൊന്നുമില്ലാതെ തെക്കു വടക്ക് നടക്കുന്ന ചെറിയ പയ്യനൊന്നുമല്ല… വളർന്നു കെട്ടിക്കാറായ രണ്ടു പിള്ളേരുടെ അച്ഛനാ… !!!\n“ഡി… ഈ ഫേസ്ബുക്കിലും വാട്സ്ആപ്പ്ലുമൊക്കെ ഇങ്ങനെ വിശേഷം തിരക്കി പല മെസ്സേജുകൾ വരും. അതൊക്കെ നമുക്ക് എട്ടിന്റെ പണി തരാൻ വരുന്നവരോ,, കുടുംബത്തെ കുറിച്ച് ചിന്തയില്ലാത്തവരോ,,, അല്ലെങ്കിൽ വേറെ പണിയൊന്നും ഇല്ലാത്തവരോ ഒക്കെ ആയിരിക്കും. എനിക്ക് പക്ഷേ ഇതിനൊന്നും നേരമില്ല… “!!\n“ആ… പിന്നെ വെറുതെ ഒന്ന് പരിചയപ്പെടാം എന്ന നല്ല ഉദ്ദേശത്തിൽ വരുന്നവരും ഉണ്ട്. പക്ഷേ എനിക്ക് സ്വന്തം ഐഡന്റിറ്റി മറച്ചു വച്ച് പരിചയപ്പെടാൻ വരുന്നവരോടൊന്നും വലിയ താല്പര്യമില്ല. അതുകൊണ്ടാ മെസ്സേജുകൾക്ക് റിപ്ലൈ കൊടുക്കാത്തത്. എല്ലാവരും വന്നു പരിചയപ്പെടാൻ മാത്രം വലിയ സെലിബ്രിറ്റി ഒന്നുമല്ലല്ലോ ഈ പാവം ഞാൻ… അതുകൊണ്ട് നീ ആവശ്യമില്ലാത്ത സംശയം ചോദിച്ചു കൊണ്ടിരിക്കാതെ എന്നെ ഒന്ന് ഉറങ്ങാൻ അനുവദിക്കൂ.. “!!!\nപറഞ്ഞു കൊണ്ട് അയാൾ തിരിഞ്ഞു കിടന്നു ഉച്ചമയക്കത്തിലേക്ക് പ്രവേശിച്ചു.\nസുജിത വായും തുറന്നു ഇരുന്നു പോയി…\nഈശ്വര ഇത്രയും പതി-വൃതൻ ആയിരുന്നോ എന്റെ രമേശേട്ടൻ…. !!!! റൊമാന്റിക് ആയി സംസാരിച്ചില്ലേലും വേണ്ടില്ല. എനിക്ക് ഈ ജന്മവും ഇനിയുള്ള ജന്മവും ഭർത്താവായി രമേശേട്ടനെ തന്നെ മതി. ഒന്നുമില്ലെങ്കിലും കാമുകിക്ക് വേണ്ടി തല്ലി കൊ- ല്ലുമെന്ന പേടിയില്ലാതെ സമാധാനത്തോടെ കിടന്നുറങ്ങാമല്ലോ.. !!!\nഅവൾ ഒരു തെളിവും അവശേഷിപ്പിക്കാതെ എത്രയും പെട്ടെന്ന് ഫേക്ക് ഐഡി പൂട്ടി കെട്ടാനുള്ള ശ്രമത്തിലേക്ക് കടന്നു.


പെര്‍ത്തില് ഓസീസിനെ പൊളിച്ചടുക്കി ദക്ഷിണാഫ്രിക്ക; 177 റണ്‍സ് ജയം – Chandrika Daily\nBy chandrika Monday November 7, 2016 08:28 am\nപെര്‍ത്തില് ഓസീസിനെ പൊളിച്ചടുക്കി ദക്ഷിണാഫ്രിക്ക; 177 റണ്‍സ് ജയം\nപെര്‍ത്ത്: ആതിഥേയരെ 177 റണ്‍സിന് തറപറ്റിച്ച് ദക്ഷിണാഫ്രിക്കയുടെ ഓസ്‌ട്രേലിയന് പര്യടനത്തിന് ഉജ്ജ്വല തുടക്കം. മത്സരത്തിന്റെ അഞ്ചാം ദിനമായ ഇന്ന് ആറ് വിക്കറ്റ് കയ്യിലിരിക്കെ ജയിക്കാന് 370 റണ്‍സ് ആവശ്യമായിരുന്ന…\nമാന് ഓഫ് ദി മാച്ച് പുരസ്‌കാരം നേടിയ കഗിസോ റബാഡയെ ഫഫ് ഡുപ്ലസ്സി ചുംബിക്കുന്നു\nപെര്‍ത്ത്: ആതിഥേയരെ 177 റണ്‍സിന് തറപറ്റിച്ച് ദക്ഷിണാഫ്രിക്കയുടെ ഓസ്‌ട്രേലിയന് പര്യടനത്തിന് ഉജ്ജ്വല തുടക്കം. മത്സരത്തിന്റെ അഞ്ചാം ദിനമായ ഇന്ന് ആറ് വിക്കറ്റ് കയ്യിലിരിക്കെ ജയിക്കാന് 370 റണ്‍സ് ആവശ്യമായിരുന്ന ഓസ്‌ട്രേലിയ 192 റണ്‍സ് കൂടി നേടി പുറത്താവുകയായിരുന്നു. രണ്ടാം ഇന്നിങ്‌സില് അഞ്ച് നിര്‍ണായക വിക്കറ്റുകള് വീഴ്ത്തിയ കഗിസോ റബാഡയാണ് മാന് ഓഫ് ദി മാച്ച്.\nസ്‌കോര് ചുരുക്കത്തില്: ദക്ഷിണാഫ്രിക്ക 242 & എട്ടിന് 540 ഡിക്ല. ഓസ്‌ട്രേലിയ 244 & 361.\nരണ്ടാം ഇന്നിങ്‌സില് 539 എന്ന കൂറ്റന് വിജയലക്ഷ്യത്തിലേക്ക് ബാറ്റേന്തിയ ഓസീസിന്, ക്ഷമയോടെ ക്രീസില് നിന്ന ഉസ്മാന് ഖവാജയുടെ (97) ബാറ്റിങ് മാത്രമേ അഭിമാനിക്കാവുന്നതായി ഉണ്ടായിരുന്നുള്ളൂ. മൂന്നാമനായി ഇറങ്ങിയ ഖവാജ സെഞ്ച്വറിക്ക് മൂന്ന് റണ്‍സ് മാത്രം അകലെ ആറാം വിക്കറ്റായാണ് പുറത്തായത്. പുറത്താകാതെ 60 റണ്‍സ് നേടിയ വിക്കറ്റ് കീപ്പര് പീറ്റര് നെവിലിനെക്കൂടി മാറ്റിനിര്‍ത്തിയാല് ഓസീസ് നിരയില് ഒരാളും അര്‍ധശതകം കണ്ടില്ല. ഷോണ് മാര്‍ഷ്, സ്റ്റീവന് സ്മിത്ത്, ആദം വോഗസ്, മിച്ചല് മാര്‍ഷ്, മിച്ചല് സ്റ്റാര്‍ക്ക് എന്നിവരെയാണ് റബാഡ പുറത്താക്കിയത്. 21-കാരനായ റബാഡക്ക് ഒന്നാം ഇന്നിങ്‌സില് രണ്ട് വിക്കറ്റുണ്ടായിരുന്നു.\nപെര്‍ത്തിലെ വാക്ക പിച്ചില് ദക്ഷിണാഫ്രിക്കയെ ഇതുവരെ തോല്‍പ്പിച്ചിട്ടില്ലാത്ത ഓസ്‌ട്രേലിയക്ക് മറ്റൊരു കയ്‌പേറിയ അനുഭവമായി ഒന്നാം ടെസ്റ്റ്. 1988-നു ശേഷം ഇതാദ്യമായാണ് ഒരു ഹോം പരമ്പരയിലെ ആദ്യ മത്സരം ഓസീസ് തോല്‍ക്കുന്നത്.\nപരിക്കു കാരണം ടീമിലില്ലാത്ത എ.ബി ഡിവില്ലിയേഴ്‌സിന്റെ അഭാവത്തില്, പ്രതിബന്ധങ്ങളോട് പൊരുതിയാണ് ദക്ഷിണാഫ്രിക്ക ജയം പിടിച്ചെടുത്തത്. ടീമിലെ പരിചയ സമ്പന്നനായ ഹാഷിം അംലക്ക് രണ്ട് ഇന്നിങ്‌സിലുമായി ഒരു റണ്‍സ് മാത്രമേ നേടാന് കഴിഞ്ഞുള്ളൂ. പ്രധാന ബൗളറായ ഡെയ്ല് സ്റ്റെയ്ന് രണ്ടാം ദിനം തന്നെ പരിക്കേറ്റ് കളംവിടുകയും ചെയ്തു.


ഓസ്‌കറില് ഹാലിബെറി ചരിത്രം കുറിച്ചിട്ട് 16 വര്‍ഷം\n23 May, 2018 at 09:11 AM\nതാനാണ് മികച്ച നടിയെന്ന് കേട്ട ഹാലി ബെറി ഒരു നിമിഷം അമ്പരന്നു സ്വപ്‌നമല്ലെന്ന തിരിച്ചറിവില് അവരുടെ കണ്ണുകള് നിറഞ്ഞു. വാക്കുകള് മുറിഞ്ഞു\nഓസ്‌കറില് പുതുചരിത്രം കുറിക്കപ്പെട്ട ദിവസമാണ് മാര്‍ച്ച് 24. പതിനാറ് വര്‍ഷങ്ങള്‍ക്ക് മുമ്പ് 2002ലെ ഇതേ ദിവസമാണ് ഒരു ആഫ്രോ അമേരിക്കന് അഭിനേത്രി മികച്ച നടിക്കുള്ള ഓസ്‌കര് ആദ്യമായി നേടുന്നത്.\nപതിനാറ് വര്‍ഷങ്ങള്‍ക്ക് മുമ്പ്, ലോസ് ആഞ്ചല്‍സിലെ കൊഡാക് തിയറ്ററിലെ ഓസ്‌കര് പ്രഖ്യാപന വേദി... പുരസ്‌കാരങ്ങള് ഒന്നൊന്നായി പ്രഖ്യാപിച്ച് മികച്ച നടിയിലെത്തി. സദസിലെ കനത്ത നിശബ്ദതയും ആകാംക്ഷയും ഭേദിച്ച് വേദിയില് നിന്നും ആ പ്രഖ്യാപനമുയര്‍ന്നപ്പോള് ലോകമൊന്നടങ്കം കയ്യടിച്ചു.\nഹാലി ബെറി, ഓസ്‌കറില് മികച്ച നടിക്കുള്ള പുരസ്‌കാരം നേടുന്ന ആദ്യ ആഫ്രോ അമേരിക്കന് അഭിനേത്രി. കറുത്ത വര്‍ഗക്കാരായ നടിമാര് നോമിനേഷനുകളില് മാത്രമൊതുങ്ങിയിരുന്ന ചരിത്രത്തെ തിരുത്തിക്കുറിച്ചു അവര്. താനാണ് മികച്ച നടിയെന്ന് കേട്ട ഹാലി ബെറി ഒരു നിമിഷം അമ്പരന്നു സ്വപ്‌നമല്ലെന്ന തിരിച്ചറിവില് അവരുടെ കണ്ണുകള് നിറഞ്ഞു. വാക്കുകള് മുറിഞ്ഞു.\nഅവഗണിക്കപ്പെട്ട കറുത്ത വര്‍ഗക്കാരായ സ്ത്രീകള്‍ക്ക് പുതിയൊരവസരമെന്ന് അവര് ഓര്‍മ്മിപ്പിച്ചു. മാര്‍ക്ക് ഫോര്‍സ്റ്റര് സംവിധാനം ചെയ്ത മോണ്‍സ്‌റ്റേഴ്‌സ് ബോള് എന്ന ചിത്രത്തിലെ ലെറ്റിസിയ എന്ന കഥാപാത്രമാണ് ഹാലി ബെറിയെ ഓസ്‌കറിന് അര്‍ഹയാക്കിയത്.\nമികച്ച നടനുള്ള പുരസ്‌കാരവും ആഫ്രോ അമേരിക്കന് വംശജനായിരുന്നു. ട്രെയിനിംഗ് ഡേ എന്ന ചിത്രത്തിലെ അഭിനയത്തിന് ഡെന്‍സല് വാഷിംഗ്ടണ്.


ഹോട്ടല് ജീവനക്കാരെ തേടിയിറങ്ങിയ ഗർഭിണിയായ യുവതിയെ എട്ട് പേർ ചേർന്ന് പീഡിപ്പിച്ചു - themediasyndicate\nഹോട്ടല് ജീവനക്കാരെ തേടിയിറങ്ങിയ ഗർഭിണിയായ യുവതിയെ എട്ട് പേർ ചേർന്ന് പീഡിപ്പിച്ചു\nമുംബൈ: ഗർഭിണിയായ യുവതിയെ എട്ട് പേർ ചേർന്ന് പീഡിപ്പിച്ചതായി പരാതി. മഹാരാഷ്ട്രയിലെ സംഗ്ലിയിലാണ് എട്ട് മാസം ഗർഭിണിയായ 20കാരി പീഡനത്തിന് ഇരയായത്. ഹോട്ടൽ ബിസിനസ് നടത്തുന്ന ഭർത്താവിനൊപ്പം ടാസ്ഗണിലെ തുരച്ചി ഫാട്ടയിലെത്തിയപ്പോഴാണ് യുവതി പീഡനത്തിന് ഇരയായത്.\nഹോട്ടലിലേക്ക് ജീവനക്കാരെ തേടിയിറങ്ങിയതായിരുന്നു യുവതിയും ഭർത്താവും. പ്രതികളിലൊരാളായ മുകുന്ദ മാനേ ജീവനക്കാരെ നൽകാമെന്ന് അറിയിക്കുകയായിരുന്നു. ഇതിനായി 20,000 രൂപയും വാങ്ങി. തുടർന്ന് ഇവരെ വിജനമായ സ്ഥലത്തെത്തിച്ച് ഭർത്താവിനെ പരിക്കേൽപ്പിച്ചതിന് ശേഷം സുഹൃത്തുക്കൾക്കൊപ്പം യുവതിയെ പീഡിപ്പിക്കുകയായിരുന്നു.\nപൊലീസിൽ അറിയിച്ചിട്ട് കാര്യമില്ലെന്നും പീഡനം നടന്ന സ്ഥലത്തേക്ക് ആരും എത്തില്ലെന്നും പ്രതികൾ പറഞ്ഞതായി യുവതിയും ഭർത്താവും ആരോപിച്ചു. സംഭവം നടന്ന് 48 മണിക്കൂർ കഴിഞ്ഞിട്ടും പ്രതികളെ ആരെയും അറസ്റ്റ് ചെയ്യാൻ പൊലീസിന് സാധിച്ചിട്ടില്ല. മഹാരാഷ്ട്ര വനിത കമീഷനും സംഭവത്തിൽ ഇടപ്പെട്ടിട്ടുണ്ട്.\nTags: Pregnant Woman Allegedly Gang-Raped By 8 Men In Maharashtra\nസാമ്പത്തിക പ്രതിസന്ധിക്കിടെ പൊലീസിന് ഹെലികോപ്ടർ വാടകക്കെടുക്കാൻ 1.5 കോടി രൂപ കൈമാറി


online taxi സംസ്ഥാന സർക്കാർ ഓൺലൈൻ ടാക്‌സി രംഗത്തേക്ക് ചുവട് വയ്ക്കുന്നു; 'സവാരി' ഉടൻ\nസംസ്ഥാന സർക്കാർ ഓൺലൈൻ ടാക്‌സി രംഗത്തേക്കും. ‘സവാരി’ എന്ന പേരിലാണ് സർക്കാരിന് പങ്കാളിത്തമുള്ള ഓൺലൈൻ ടാക്‌സി സർവീസ് ആരംഭിക്കുന്നത്. കേരള മോട്ടോർ തൊഴിലാളി ക്ഷേമനിധി ബോർഡ്, പാലക്കാട് കഞ്ചിക്കോടുള്ള കേന്ദ്ര പൊതുമേഖലാസ്ഥാപനമായ ഇന്ത്യൻ ടെലിഫോൺ ഇൻഡസ്ട്രീസ് (ഐടിഐ) എന്നിവരുടെ സംയുക്ത സംരംഭമാണ് സവാരി.\nഇതിനായി സോഫ്റ്റ്‌വെയർ തയാറാക്കുന്നത് കളമശേരിയിലെ വിഎസ്ടി എന്ന സ്റ്റാർട്ട് അപ്പ് കമ്പനിയാണ്. ആദ്യഘട്ടത്തിൽ പത്ത് കോടി ചെലവാക്കുന്നത് ഐടിഐ ആണ്. ക്ഷേമനിധി ബോർഡ് അംഗങ്ങളായ പത്ത് ലക്ഷത്തോളം ടാക്‌സി കാർ, ഓട്ടോ ഉടമകളെയും തൊഴിലാളികളെയും ലക്ഷ്യമിട്ടാണ് പദ്ധതി. തിരുവനന്തപുരം ജില്ലയിലായിരിക്കും ആദ്യം പദ്ധതി നടപ്പിലാക്കുക.\nRead Also : ദോഹയില് നിന്നെത്തിയ കന്യാകുമാരി സ്വദേശികളെ ടാക്‌സി ഡ്രൈവര് വഴിക്ക് ഇറക്കിവിട്ടു\nആദ്യമായാണ് സർക്കാർ ഓൺലൈൻ ടാക്‌സി സേവനത്തിൽ പങ്കാളിത്തം നൽകുന്നത്. കൊവിഡ് കാരണം നീണ്ടുപോയ പദ്ധതിയാണ് ഓണത്തിന് ശേഷം നടപ്പിലാക്കാൻ ഉദ്ദേശിക്കുന്നത്. ശേഷം മറ്റ് ജില്ലകളിലും പദ്ധതി വ്യാപിപ്പിക്കുമെന്ന് ബോർഡ് ചെയർമാൻ എം എസ് സ്‌കറിയ വ്യക്തമാക്കി. സ്വകാര്യ ഓൺലൈൻ ടാക്‌സികൾ രംഗത്തെത്തിയതോട് കൂടിയുള്ള വരുമാന നഷ്ടം നികത്താനാണ് തീരുമാനം.\nStory Highlights – taxi service, savari from kerala gov\nRead more on: kerala government | online taxi


താമസം മാറുന്നതിനനുസരിച്ച് ഇനി കാര്‍ഡ് മാറ്റേണ്ട; എവിടെ നിന്നും വാങ്ങാം ഇനി റേഷന് - Samakalika Malayalam\nതാമസം മാറുന്നതിനനുസരിച്ച് ഇനി കാര്‍ഡ് മാറ്റേണ്ട; എവിടെ നിന്നും വാങ്ങാം ഇനി റേഷന്\nPublished: 07th July 2018 05:53 AM |\nLast Updated: 07th July 2018 05:53 AM | A+A A- |\nതിരുവനന്തപുരം: ആധാര് നമ്പര് ലിങ്ക് ചെയ്ത റേഷന് കാര്‍ഡുണ്ടെങ്കില് ഇഷ്ടമുള്ള റേഷന്‍കടയില്‍നിന്ന് സാധനങ്ങള് വാങ്ങാം. ഈ സൗകര്യം മുമ്പേയുണ്ടെങ്കിലും ആരും പൊതുവേ ഉപയോഗിക്കാറില്ല. ഇതേ തുടര്‍ന്ന് പൊതുജനങ്ങളില് അവബോധം സൃഷ്ടിക്കാന് ഉദ്ദേശിച്ച് ഭക്ഷ്യ പൊതുവിതരണവകുപ്പ് ഉത്തരവിറക്കി.\nപുതിയ തീരുമാനപ്രകാരം താമസം മാറുന്നതിനനുസരിച്ച് കാര്‍ഡ് മാറ്റേണ്ട. കാസര്‍കോട്ട് താമസിക്കുന്ന ഒരാള് തിരുവനന്തപുരത്ത് ജോലിക്ക് വന്നാല് നാട്ടിലെ കാര്‍ഡുപയോഗിച്ച് തൊട്ടടുത്ത റേഷന് കടയില്‍നിന്ന് സാധനങ്ങള് വാങ്ങാം. റേഷന് കാര്‍ഡ് ആധാര് നമ്പരുമായി ബന്ധിപ്പിച്ചവര്‍ക്കേ സൗകര്യം ഉപയോഗിക്കാനാകൂ. ആധാര് ലിങ്കിങ്ങിനുള്ള സൗകര്യം ഇപ്പോള് കടകളിലുണ്ട്. വീടിനടുത്ത് റേഷന്‍ഷോപ്പ് തുറന്നില്ലെങ്കിലോ, തിരക്കാണെങ്കിലോ അടുത്ത കടയില് പോയി സാധനം വാങ്ങാം. നല്ല പെരുമാറ്റം ലഭിക്കുന്നില്ലെങ്കില് അത്തരം കടകളെയും ഒഴിവാക്കാം.\nകൂടുതല് കച്ചവടം നടന്നാല് കൂടുതല് പ്രതിഫലം ലഭിക്കുമെന്നതിനാല് കടക്കാര് സേവനത്തിന്റെ കാര്യത്തില് ആരോഗ്യകരമായ മത്സരം നടത്താന് നിര്‍ബന്ധിതരാകും. സംസ്ഥാനത്ത് ഒന്നര ലക്ഷംപേര് നിലവില് പോര്‍ട്ടബിള് സൗകര്യം ഉപയോഗപ്പെടുത്തി. സംവിധാനം കുറ്റമറ്റ രീതിയില് നടപ്പാക്കാന് അടിയന്തര നടപടി കൈക്കൊള്ളാന് സിവില് സപ്ലൈസ് ഡയറക്ടര്‍ക്ക് സര്‍ക്കാര് നിര്‍ദേശം നല്‍കി.\nആധാര് നമ്പര് റേഷന്‍ഷോപ്പ് റേഷന് കാര്‍ഡ്


Home » SPECIAL » 10 വയസുള്ള കുട്ടിയെ ഭര്‍ത്താവിന്റെ വീട്ടു പടിക്കല് ഉപേക്ഷിച്ച് തന്നേക്കാള് പ്രായയമുള്ള കാമുകനൊപ്പം ഒളിച്ചോടി: പൊലീസ് കണ്ടുപിടിച്ചപ്പോള് തിരികെ സ്വീകരിക്കാന് ഭര്‍ത്താവ് തയാര്: വേണ്ടെന്ന് പറഞ്ഞ് ജയിലിലേക്ക് പോയ ശൂരനാട്ടുകാരി രാഖി കുറിക്കുന്നത് പുതിയ പ്രണയചരിത്രം\nശാസ്താംകോട്ട: പത്തു വയസുള്ള മകനെ ഭര്‍ത്താവിന്റെ വീട്ടുപടിക്കല് ഉപേക്ഷിച്ച് തന്നെക്കാള് രണ്ടു വയസ് കുറവുള്ള കാമുകനൊപ്പം ഒളിച്ചോടിയ യുവതി മൂന്നു ദിവസത്തിന് ശേഷം പൊലീസ് പിടിയില്. എല്ലാം മറന്ന് സ്വീകരിക്കാന് ഭര്‍ത്താവ് തയാറായെങ്കിലും യുവതിക്ക് വേണ്ട. ഒടുവില് കാമുകീ-കാമുകന്മാരെ കോടതി റിമാന്‍ഡ് ചെയ്തു. ശൂരനാട് വടക്ക് തെക്കേമുറി ഹരിപ്പാട്ട് വീട്ടില് വാടകയ്ക്ക് താമസിക്കുന്ന രാഖി(30), കാമുകന് കോഴിക്കോട്ട് ഹോട്ടലില് ജീവനക്കാരനായ തെക്കേമുറി പുഷ്പമംഗലം വീട്ടില് സജിത്ത് (28) എന്നിവരെയാണ്് ശൂരനാട് എസ്ഐ പി ശ്രീജിത്തിന്റെ നേതൃത്വത്തില് അറസ്റ്റ് ചെയ്തത്.\nസെപ്റ്റംബര് 29 ന് ഉച്ചയ്ക്ക് ഒരു മണിയോടെയാണ് ഭര്‍ത്താവിന്റെ വീട്ടുപരിസരത്ത് 10 വയസുളള കുട്ടിയെ ഉപേക്ഷിച്ച ശേഷം ഇരുവരും നാടുവിട്ടത്. ഒന്നിന് ഉച്ചയ്ക്ക് ഒരു മണിയോടെ യുവതിയുടെ ഭര്‍ത്താവ് പ്രദീപിന്റെ പരാതിയില് ഇരുവരെയും ശൂരനാട് പൊലീസ് പൊക്കി. കണ്ണമം വനിതാ ഹോട്ടലിലെ ജീവനക്കാരനായ പ്രദീപ് രാഖിയും സജിത്തും തമ്മിലുള്ള ബന്ധം നേരത്തേ അറിഞ്ഞിരുന്നു. ഭര്‍ത്താവിന്റെയും വീട്ടുകാരുടെയും എതിര്‍പ്പുണ്ടായിട്ടും രാഖി ബന്ധം തുടര്‍ന്നു പോന്നു. വിവിധ സ്ഥലങ്ങളില് ഒളിച്ചു കഴിയുന്നതിനിടെയാണ് കമിതാക്കള് പിടിയിലാകുന്നത്. തിരിച്ചു സ്റ്റേഷനില് കൊണ്ടു വന്നപ്പോള് രാഖിയെ സ്വീകരിക്കാന് പ്രദീപ് തയാറായിരുന്നു. എന്നാല് യുവതി ഇതിന് ഒരുക്കമായിരുന്നില്ല. തുടര്‍ന്ന് കോടതിയില് ഹാജരാക്കി റിമാന്‍ഡ് ചെയ്തു. പൊലീസ് ഇന്‍സ്പെക്ടര് വി വിജയചന്ദ്രന് അന്വേഷണത്തിന് നേതൃത്വം നല്‍കി. സിപിഓമാരായ വിനയന്, ബീന എന്നിവര് അടങ്ങിയ സംഘമാണ് പ്രതികളെ അറസ്റ്റ് ചെയ്തത്.


നഴ്‌സുമാരുടെ സമരത്തില് സര്‍ക്കാര് ഇടപെടുന്നു; സമരം അവസാനിപ്പിച്ചാല് ചര്‍ച്ചയ്ക്ക് തയ്യാറെന്ന് മുഖ്യമന്ത്രി • ഇ വാർത്ത | evartha\nനഴ്‌സുമാരുടെ സമരത്തില് സര്‍ക്കാര് ഇടപെടുന്നു; സമരം അവസാനിപ്പിച്ചാല് ചര്‍ച്ചയ്ക്ക് തയ്യാറെന്ന് മുഖ്യമന്ത്രി\nEvartha Editor July 15, 2017, 1:16 pm July 15, 2017\nതിരുവനന്തപുരം: വേതന വര്‍ധന ആവശ്യപ്പെട്ടു നഴ്‌സുമാര് പ്രഖ്യാപിച്ച അനിശ്ചിതകാല സമരം തത്കാലം മാറ്റിവയ്ക്കണമെന്നു മുഖ്യമന്ത്രിയുടെ ഓഫീസ്. സമരം മാറ്റിവെച്ചാല് സര്‍ക്കാര് നഴ്‌സുമാരുമായി ഉടന് ചര്‍ച്ചയ്ക്കു തയാറാണെന്നും മുഖ്യമന്ത്രിയുടെ ഓഫീസ് യുഎന്‍എ പ്രതിനിധികളെ അറിയിച്ചു. നഴ്‌സുമാരുടെ സമരത്തില് മധ്യസ്ഥ ചര്‍ച്ചകള് ഉടന് തുടങ്ങണമെന്ന് ഹൈക്കോടതി നേരത്തെ ആവശ്യപ്പെട്ടിരുന്നു. ഇതിന് പിന്നാലെയാണ് സര്‍ക്കാര് നിലപാട് വ്യക്തമാക്കിയിരിക്കുന്നത്. എന്നാല് ഇക്കാര്യത്തില് പ്രതിനിധികള് മറുപടി നല്‍കിയിട്ടില്ല.\nനഴ്‌സുമാരുടെ സമരത്തിനെതിരെ എസ്മ പ്രയോഗിക്കണമെന്ന് കഴിഞ്ഞ ദിവസം ഹൈക്കോടതി ആവശ്യപ്പെട്ടിരുന്നു. ശമ്പളവര്‍ധനവ് എന്ന ആവശ്യം അംഗീകരിക്കാത്തതിനാല് ഈ മാസം 17 മുതല് അനിശ്ചിതകാല സമരം ആരംഭിക്കുമെന്ന് നഴ്‌സുമാരുടെ സംഘടന വ്യക്തമാക്കിയിരുന്നു. ഈ സാഹചര്യത്തിലാണ് സമരത്തിനെതിരെ എസ്മ പ്രയോഗിക്കാന് ഹൈക്കോടതി ഉത്തരവിട്ടത്. മനുഷ്യജീവന് സമരക്കാര് വിലകല്‍പ്പിക്കണമെന്ന് ഹൈക്കോടതി അഭിപ്രായപ്പെട്ടു. എന്നാല് പിന്നോട്ടില്ലെന്നും സമരവുമായി മുന്നോട്ട് പോകുമെന്നുമായിരുന്നു നഴ്‌സസ് അസോസിയേഷന്റെ പ്രതികരണം.


ഓഖി ചുഴലിക്കാറ്റ്: മരിച്ചവരുടെ കുടുംബത്തിനു 10 ലക്ഷം ധനസഹായം; ദേശീയ ദുരന്തമായി പ്രഖ്യാപിക്കണമെന്ന് സർക്കാർ |\nഓഖി ചുഴലിക്കാറ്റ്: മരിച്ചവരുടെ കുടുംബത്തിനു 10 ലക്ഷം ധനസഹായം; ദേശീയ ദുരന്തമായി പ്രഖ്യാപിക്കണമെന്ന് സർക്കാർ\nഓഖി ചുഴലിക്കാറ്റില് കടലില് കുടുങ്ങിയ 450 പേരെ ഇതുവരെ രക്ഷിച്ചു. കാറ്റിനും മഴയ്ക്കും ശമനം ഉണ്ടെങ്കിലും കടല് ഇപ്പോഴും കലിപൂണ്ട് നില്‍ക്കുകയാണ്. ദുരന്തത്തില് മരിച്ചവരുടെ കുടുംബാംഗങ്ങള്‍ക്ക് 10 ലക്ഷം രൂപ സംസ്ഥാന സര്‍ക്കാര് ധനസഹായം പ്രഖ്യാപിച്ചു. പരുക്കേറ്റവരുടെ കുടുംബത്തിന് ഇരുപതിനായിരം രൂപ ധനസഹായം നല്‍കും. ബോട്ട് നഷ്ടപ്പെട്ടവര്‍ക്കും ന്യായമായ നഷ്ടപരിഹാരം നല്‍കും.\nഓഖി അതിതീവ്ര ചുഴലിക്കാറ്റായി ലക്ഷദ്വീപിലേക്കു നീങ്ങുന്നതായി കാലാവസ്ഥാ കേന്ദ്രങ്ങള് അറിയിചിരുന്നു. ദ്വീപുകളിലെങ്ങും അതീവ ജാഗ്രതാ നിര്‍ദേശം നല്‍കിയിട്ടുണ്ട്. ലക്ഷ്വദ്വീപിൽ കനത്ത മഴയും പെയ്യുന്നുണ്ട്. ജനങ്ങളെ ദുരിതാശ്വാസ ക്യാംപുകളിലേക്കു മാറ്റി. രക്ഷാപ്രവര്‍ത്തനത്തിന് നാവികസേന രംഗത്തെത്തിയിട്ടുണ്ട്.\nകേരള തീരത്തിനു പത്തു കിലോമീറ്റര് അകലെവരെ കടലില് ഭീമന് തിരമാലക്കും ശക്തമായ കാറ്റിനും സാധ്യതയുള്ളതായി കാലാവസ്ഥാ കേന്ദ്രവും ഇന്ത്യന് നാഷണല് സെന്റര് ഫോര് ഓഷന് ഇന്‍ഫര്‍മേഷന് സര്‍വീസും അറിയിച്ചു. കൊല്ലം, ആലപ്പുഴ, കൊച്ചി, തൃശൂര് ജില്ലകളില് 4.4 മീറ്റര് മുതല് 6.1 മീറ്റര് വരെ തിരയുയരും. തിരുവനന്തപുരം, കൊല്ലം, പത്തനംതിട്ട, ഇടുക്കി, കോട്ടയം, ആലപ്പുഴ, എറണാകുളം ജില്ലകളിലെ നദികളില് അടുത്ത 24 മണിക്കൂറില് ജലനിരപ്പുയരുമെന്നതിനാല് ജാഗ്രത പാലിക്കണമെന്ന് കേന്ദ്ര ജല കമ്മീഷന്റെ ഫ്‌ളഡ് ഫോര്‍കാസ്റ്റ് മോണിറ്ററിങ് ഡയറക്ടറേറ്റ് അറിയിച്ചു.\nകേരളാ തീരത്ത് വിഴിഞ്ഞം മുതല് കാസര്‍കോട് വരെ ഇന്ന് രാത്രി 11.30 വരെ രണ്ടു മുതല് 3.3 മീറ്റര് ഉയരത്തില് തിരമാലയുണ്ടാവും. ലക്ഷദ്വീപ്, തെക്കന് തമിഴ്‌നാട് എന്നിവിടങ്ങളിലും സമാന പ്രതിഭാസമുണ്ടാവുമെന്ന് അറിയിപ്പില് വ്യക്തമാക്കുന്നു. കേരളത്തില് വിവിധ സ്ഥലങ്ങളില് അടുത്ത 24 മണിക്കൂര് മഴയുണ്ടാവും. 45 മുതല് 65 കിലോമീറ്റര് വരെ വേഗതയില് കാറ്റിനും സാധ്യതയുണ്ട്.\nകണ്ണൂർ പുതിയവളപ്പിൽ 100 മീറ്ററോളം കരയെ കടൽ വിഴുങ്ങി. നീരൊഴുക്കുംചാൽ, കക്കാടൻചാൽ എന്നിവിടങ്ങളിൽ കടൽ ഉൾവലിഞ്ഞു. ഇതു തീരവാസികളിൽ ഏറെ ഭീതി പരത്തി..ഇതിനിടെ കടലില് അകപ്പെട്ട മത്സ്യത്തൊഴിലാളികള്‍ക്കായുള്ള തിരച്ചില് ഫലപ്രദമല്ലെന്ന് ആരോപിച്ച് മത്സ്യത്തൊഴിലാളികള് കടലിലിറങ്ങി. കടലില് ഇറങ്ങരുതെന്ന കോസ്റ്റ് ഗാര്‍ഡിന്റെയും നേവിയുടെയും കാലാവസ്ഥ നിരീക്ഷണ കേന്ദ്രത്തിന്റെയും വിലക്കുകള് മറികടന്നാണ് മത്സ്യത്തൊഴിലാളികള് കടലില് ഇറങ്ങിയിരിക്കുന്നത്. എന്നാല് ഇവരേയും രക്ഷാപ്രവര്‍ത്തന സംഘത്തില് ഉള്‍പ്പെടുത്താനാണ് കോസ്റ്റ് ഗാര്‍ഡിന്റെ തീരുമാനം.\nഇനിയും 150 പേരെ കണ്ടുകിട്ടാനുള്ളതായാണ് ഔദ്യോഗിക വിശദീകരണം. കൊല്ലം, വിഴിഞ്ഞം പോര്‍ട്ടുകളില് നിന്നാണ് മത്സ്യത്തൊഴിലാളികള് രക്ഷാപ്രവര്‍ത്തനത്തിന് കടലിലേക്ക് പോയിരിക്കുന്നത്.\nഅതേസമയം, കൊച്ചുവേളിയില് കാണാതായ നാല് പേരെ കുറിച്ച് വിവരം ലഭിച്ചില്ലെന്ന് ആരോപിച്ച് മത്സ്യത്തൊഴിലാളികള് റോഡ് ഉപരോധിച്ചു. അതേസമയം രണ്ട് നോട്ടിക്കല് മൈലിന് അപ്പുറം പോകരുതെന്ന നിബന്ധനയോടെ കടലില് ബോട്ടിറക്കാന് തിരുവനന്തപുരം ജില്ലാ കലക്ടര് കെ.വാസുകി അനുമതി നല്‍കിയിട്ടുണ്ട്. ബോട്ടിന്റെ റജിസ്റ്റര് നമ്പര് പൊലീസിന് കൈമാറണമെന്നും കലക്ടര് ആവശ്യപ്പെട്ടു.\nTags: CM Pinarayi, Kerala Govt., okhi cyclone, Okhy\nPrevious കെ. പി. സി. സി മുൻനിർവാഹക സമിതിയംഗം വിശാലാക്ഷി വിരിച്ച വലയിൽ വീണത് നാനൂറിലേറെപ്പേർ\nNext ഓഖി ലക്ഷദീപില് നിന്ന് ഗുജറാത്ത് തീരത്തേക്ക് നീങ്ങുന്നു, കേരളത്തില് മഴ തുടരുമെന്ന് മുന്നറിയിപ്പ്


ഫഹദ് ഫാസില് നസ്രിയയെ വിവാഹം ചെയ്യാന് കാരണമായത് താനാണെന്ന് നിത്യ മേനോന്റെ വെളിപ്പെടുത്തല് -\nApril 20, 2019 Asha T.OComment(0)\nബാലതാരമായി സിനിമയിലേക്കെത്തിയതാണ് നസ്രിയ നസീം. ഇടയ്ക്ക് അവതാരകയായും താരമെത്തിയിരുന്നു. അഞ്ജലി മേനോന് സംവിധാനം ചെയ്ത ബാംഗ്ലൂര് ഡേയ്‌സില് നായികയായത് നസ്രിയയായിരുന്നു. ദുല്‍ഖര് സല്‍മാന്, നിവിന് പോളി, ഫഹദ് ഫാസില്, ഇഷ തല്‍വാര്, പാര്‍വതി തുടങ്ങി വന്‍താരനിര അണിനിരന്ന ചിത്രത്തിന് മികച്ച സ്വീകരണമായിരുന്നു ലഭിച്ചത്. ബാംഗ്ലൂര് ഡേയ്‌സിനിടയില് വെച്ചായിരുന്നു നസ്രിയയും ഫഹദും പ്രണയത്തിലായത്. ഇരുവരും ഒരുമിക്കുമെന്ന് അന്നേ അറിയാമായിരുന്നുവെന്നായിരുന്നു താരങ്ങളെല്ലാം പറഞ്ഞത്. താന് കാരണമാണ് ഫഹദ് നസ്രിയയെ കല്യാണം കഴിച്ചതെന്നാണ് നിത്യ മേനോന് പറയുന്നത്. ജെബി ജംഗ്ക്ഷനിടയിലായിരുന്നു താരം ഈ രസകരമായ സംഭവത്തെക്കുറിച്ച് തുറന്നുപറഞ്ഞത്.\nനസ്രിയ- ഫഹദ് വിവാഹം\nസിനിമാലോകവും പ്രേക്ഷകരും ഒരുപോലെ ആഘോഷിച്ച താരവിവാഹങ്ങളിലൊന്നായിരുന്നു നസ്രിയ-ഫഹദ് വിവാഹം. മുന്‍നിര സംവിധായകരും താരങ്ങളുമൊക്കെ ഇരുവരേയും ആശീര്‍വദിക്കാനായി എത്തിയിരുന്നു. വിവാഹ ശേഷം സിനിമയോട് ബൈ പറയുന്ന അഭിനേത്രിമാരുടെ കൂട്ടത്തിലേക്ക് നസ്രിയയും ഇടംപിടിക്കുമോയെന്ന തരത്തിലുള്ള സംശയമായിരുന്നു ആരാധകര്‍ക്കുണ്ടായിരുന്നത്. മികച്ച അവസരം ലഭിച്ചാല് സിനിമയിലേക്ക് തിരികെയെത്തുമെന്ന മറുപടിയായിരുന്നു ഇരുവരും നല്‍കിയത്. വിവാഹ ശേഷമുള്ള നീണ്ട ഇടവേള അവസാനിപ്പിച്ച് അഞ്ജലി മേനോന് ചിത്രമായ കൂടെയിലൂടെയാണ് നസ്രിയ തിരിച്ചെത്തിയത്.\nദിവ്യ എന്ന കഥാപാത്രത്തെയായിരുന്നു നസ്രിയ ബാംഗ്ലൂര് ഡേയ്‌സില് അവതരിപ്പിച്ചത്. ആ കഥാപാത്രത്തെ അവതരിപ്പിക്കാനായാണ് ആദ്യം അണിയറപ്രവര്‍ത്തകര് തന്നെ ക്ഷണിച്ചിരുന്നതെന്ന് നിത്യ മേനോന് പറയുന്നു. മറ്റ് സിനിമകളുമായി ബന്ധപ്പെട്ട തിരക്കുകളിലായതിനാല് പ്രധാന കഥാപാത്രത്തെ അവതരിപ്പിക്കുന്നതില് നിന്നും താന് പിന്‍വാങ്ങുകയായിരുന്നുവെന്ന് താരം പറയുന്നു. ഇതിന് ശേഷമാണ് പ്രധാന കഥാപാത്രമായ ദിവ്യയായി നസ്രിയയും മുന്‍കാമുകിയായി നിത്യയും എത്തിയത്.\nസിനിമ റിലീസ് ചെയ്തതിന് ശേഷം ആ കഥാപാത്രത്തെ അവതരിപ്പിക്കാന് കഴിയാതെ വന്നതില് കുറ്റബോധം തോന്നിയോ എന്നും നിത്യ മേനോനോട് ചോദിച്ചിരുന്നു. അങ്ങനെ തോന്നിയിരുന്നില്ലെന്നും അന്ന് താനങ്ങനെ തീരുമാനിച്ചത് കൊണ്ടല്ലേ ഫഹദും നസ്രിയയും വിവാഹിതരായതെന്നായിരുന്നു താരത്തിന്റെ ചോദ്യം. ആ സെറ്റില് വെച്ചാണ് ഇരുവരും പ്രണയത്തിലായതും ആ ബന്ധം വിവാഹത്തിലേക്കെത്തിയതും. ഇരുവര്‍ക്കും ഇക്കാര്യത്തെക്കുറിച്ച് ഓര്‍മ്മ വേണമെന്നും നിത്യ പറഞ്ഞിരുന്നു.\nഇംഗ്ലീഷ് സിനിമയില് ബാലതാരമാവാനുള്ള അവസരമായിരുന്നു ആദ്യം നിത്യ മേനോനെ തേടിയെത്തിയത്. പ്ലസ് ടു പഠനത്തിനിടയിലാണ് കെപി കുമാരന്റെ ആകാശഗോപുരമെന്ന സിനിമയില് അഭിനയിക്കുന്നത്. ആ ചിത്രത്തിലെ നെടുനീളന് ഡയലോഗിനെക്കുറിച്ചോ കഥാപാത്രത്തിന്‍രെ പ്രാധാന്യത്തെക്കുറിച്ചോയൊന്നും അന്ന് അറിയില്ലായിരുന്നു പിന്നീടാണ് താന് അതേക്കുറിച്ച് മനസ്സിലാക്കിയത്. മലയാള സിനിമയില് നിന്നും വിട്ടുനില്‍ക്കുന്നതിന് പിന്നിലെ കാരണത്തെക്കുറിച്ച് ചോദിച്ചിരുന്നുവെങ്കിലും കൃത്യമായ മറുപടി താരം നല്‍കിയിരുന്നില്ല.


ആ പിഞ്ചുകുഞ്ഞിനെ അവര് എന്തു ചെയ്തു? ദുരൂഹതയേറുന്നു\nHome/Latest News/ആ പിഞ്ചുകുഞ്ഞിനെ അവര് എന്തു ചെയ്തു? ദുരൂഹതയേറുന്നു\nOct 22, 2017, 05:17 pm IST\nടെക്സസ്•അമേരിക്കയിലെ ടെക്സസ് സംസ്ഥാനത്ത് റിച്ചാര്‍ഡ്സണ് എന്ന സ്ഥലത്തുനിന്ന് ഒക്ടോബര്7ശനിയാഴ്ച മുതല് കാണാതായ മൂന്നു വയസ്സുകാരി ഷെറിന് മാത്യൂസിനെക്കുറിച്ച് രണ്ടാഴ്ച കഴിഞ്ഞിട്ടും യാതൊരു വിവരവും ലഭിച്ചിട്ടില്ല. കുട്ടികളെ കാണാതാകുന്നത് ലോകത്തെല്ലായിടത്തും നടക്കുന്ന സംഭവമാണെങ്കിലും ഈ കുട്ടിയെ കാണാതായതില് ദുരൂഹതകള് ഏറെയാണ്. കാരണം സ്വന്തം മാതാപിതാക്കളുടെ നിരുത്തരവാദിത്വമാണ് ഈ മൂന്നു വയസ്സുള്ള കുഞ്ഞിന്റെ തിരോധാനത്തിനു പിന്നില്. കുഞ്ഞുങ്ങള് പാല് കുടിക്കാതിരുന്നാലോ ദുശ്ശാഠ്യമെടുത്താലോ മാതാപിതാക്കള് വഴക്കു പറയുക സാധാരണയാണ്. പക്ഷെ പുലര്‍ച്ചെ മൂന്നു മണിക്ക് പാല് കുടിച്ചില്ല എന്ന കാരണം പറഞ്ഞ് മൂന്നു വയസ്സുള്ള ഈ കുഞ്ഞിനെ പുറത്ത് ഒരു മരത്തിനു കീഴെ പിതാവ് കൊണ്ടു നിര്‍ത്തിയിട്ട് വീട്ടിലേക്ക് പോന്നു, എന്നിട്ട് പതിനഞ്ച് മിനിറ്റ് കഴിഞ്ഞ് ചെന്നു നോക്കിയപ്പോള് കുഞ്ഞിനെ കണ്ടില്ല എന്നൊക്കെ പറഞ്ഞാല് ആരാണ് വിശ്വസിക്കുക ! അഥവാ ഇനി കണ്ടില്ലെന്നു തന്നെ ഇരിക്കട്ടെ. സംഭ്രമിച്ച പിതാവ് ഉടനെ പോലീസില് അറിയിക്കുകയല്ലേ വെണ്ടത്? അതും ചെയ്യാതെ ‘ങാ…. വേണമെങ്കില് തനിയെ വന്നോളും’ എന്നു കരുതി രാവിലെ എട്ട് മണിവരെ തുണി കഴുകി (വാഷിംഗ് മെഷീനില്) എന്ന മുട്ടാപ്പോക്ക് ന്യായീകരണവും കൂടിയായാലോ? കുഞ്ഞ് തിരിച്ചു വന്നതുമില്ല. എട്ടു മണി കഴിഞ്ഞാണ് ഈ പിതാവ് പോലീസിനെ അറിയിക്കുന്നത്. കുഞ്ഞിന്റെ അമ്മ (രണ്ടാനമ്മ) ആ സമയം മുഴുവന് ഉറങ്ങുകയായിരുന്നുവത്രേ… !! വീട്ടില് നടന്ന സംഭവങ്ങളൊന്നും അവര് അറിഞ്ഞതേ ഇല്ല.\nടെക്സസിലെ റിച്ചാര്‍ഡ്സണില് താമസിക്കുന്ന വെസ്ലി മാത്യൂസിന്റേയും സിനി മാത്യൂസിന്റേയും പുത്രി (ദത്തു പുത്രി)യാണ് ഷെറിന്. കുട്ടിയെ കാണാതായ വിവരം അറിഞ്ഞവര് അന്നുമുതല് പരിസരങ്ങളില് തടിച്ചുകൂടുകയും പ്രാര്‍ത്ഥനകളും മറ്റുമായി പ്രചരണവും നടത്തുന്നുണ്ട്. ഉറക്കത്തില് നിന്നെഴുന്നേറ്റ് പാല് കുടിക്കാന് വിസമ്മതിച്ച കുഞ്ഞിനെ ശിക്ഷിക്കാന് വീടിന് പിന്നാമ്പുറത്തുള്ള ഒരു മരത്തിന്റെ കീഴെ കൊണ്ടുനിര്‍ത്തിയെന്നും, പതിനഞ്ചു മിനിറ്റ് കഴിഞ്ഞ് ചെന്നു നോക്കുമ്പോള് കുട്ടിയെ കണ്ടില്ലെന്നുമാണ് പിതാവ് വെസ്ലി മാത്യൂസ് റിച്ചാര്‍ഡ്സണ് പോലീസിനോട് പറഞ്ഞത്. എന്നാല്, പുലര്‍ച്ചെ3മണിക്ക് ആരെങ്കിലും മൂന്നു വയസ്സുള്ള പിഞ്ചുകുഞ്ഞിനെ ഇങ്ങനെ പുറത്തു നിര്‍ത്തുമോ എന്ന ചോദ്യത്തിന് വെസ്ലി മാത്യൂസിന് ഉത്തരമില്ലെന്ന് പോലീസ് വക്താവ് പറയുന്നു. ഈ കുഞ്ഞിനെ ദത്തെടുക്കുമ്പോള് മാനസിക വളര്‍ച്ചയെത്തിയിട്ടുണ്ടായിരുന്നില്ല. കൂടാതെ ഇടത്തെ കണ്ണിന് അല്പം കാഴ്ചക്കുറവുമുണ്ട്. അങ്ങനെയുള്ള ഒരു കുട്ടിയെയാണ് വെസ്ലി പുറത്തുകൊണ്ടുപോയി നിര്‍ത്തിയെന്നും പറയുന്നത്. അതു കേള്‍ക്കുമ്പോള് തന്നെ അറിയാം ശുദ്ധ നുണയാണതെന്ന്. കുട്ടിയെ കാണാതായത് പുലര്‍ച്ചെ മൂന്നു മണിക്കായിരുന്നെങ്കിലും പോലീസില് വിവരമറിയിക്കുന്നത് രാവിലെ എട്ടു മണിയ്ക്കാണെന്നതും പോലീസിന് സംശയത്തിനിട നല്‍കുന്നു. എന്തുകൊണ്ടാണ് അത്രയും താമസിച്ചതെന്ന ചോദ്യത്തിനും വെസ്ലി മാത്യൂസിന് വ്യക്തമായ ഉത്തരമില്ല. കുട്ടിയെ അപായപ്പെടുത്താന് ശ്രമിച്ചതിന് വെസ്ലി മാത്യൂസിനെ അറസ്റ്റു ചെയ്യുകയും രണ്ടര ലക്ഷം ഡോളറിന് ജാമ്യത്തില് വിടുകയും ചെയ്തു. പ്രദേശം വിട്ടു പോകാതിരിക്കാന് മുന്‍കരുതലായി ഇലക്ട്രോണിക് ഉപകരണം ശരീരത്തില് ഘടിപ്പിക്കുകയും ചെയ്തിട്ടുണ്ട്.\nഇതിനിടെ എഫ്ബിഐയുടെ ‘എവിഡന്‍സ് റെസ്പോണ്‍സ്’ സംഘം വെസ്ലി മാത്യൂസിന്റെ വീട് റെയ്ഡ് ചെയ്തു. അതിന് തൊട്ടു മുന്‍പ് റിച്ചാര്‍ഡ്സണ് പോലീസ് അന്വേഷണ വാറണ്ടുമായി എത്തിയിരുന്നു. തെളിവുകള്‍ക്കായി വീടിനകത്തും ചുറ്റുപാടും എഫ്ബിഐ ടീം തിരച്ചില് നടത്തി. അന്വേഷണത്തിന്റെ സ്വാഭാവിക പുരോഗതി എവിടെ വരെയെത്തിയെന്നോ എന്തെങ്കിലും തെളിവുകള് ലഭിച്ചുവെന്നോ റിച്ചാര്‍ഡ്സണ് പോലീസ് വിശദീകരിച്ചിട്ടില്ല. എഫ്ബിഐ സംഘം എത്തുമ്പോള് വീട്ടില് ആരുമുണ്ടായിരുന്നില്ല. വെസ്ലി മാത്യൂസിന്റെ മൂന്ന് വാഹനങ്ങള്, സെല്‍ഫോണുകള്, ലാപ്ടോപ്പുകള് എന്നിവ അന്വേഷണ സംഘം പിടിച്ചെടുത്തു.\nകുട്ടിയെ കാണാതായ സമയത്തുതന്നെ പോലീസില് അറിയിച്ചിരുന്നെങ്കില് ഒരുപക്ഷേ അപ്പോള് തന്നെ അന്വേഷണം നടത്തി കുട്ടിയെ കണ്ടുപിടിക്കാമായിരുന്നു എന്നാണ് പോലീസ് പറയുന്നത്. അത്രയും സമയദൈര്‍ഘ്യത്തെക്കുറിച്ചാണ് പോലീസിന് സംശയം. പുലര്‍ച്ചെ 3:15 മുതല് 8 മണിവരെ എന്തുകൊണ്ടാണ് വിവരം പോലീസിനെ അറിയിക്കാതിരുന്നതെന്നാണ് സംശയങ്ങള്‍ക്ക് ഇട നല്‍കുന്നത്. തീര്‍ച്ചയായും അതുതന്നെയാണ് വെസ്ലിയിലേക്കും സിനിയിലേക്കും വിരല് ചൂണ്ടുന്നത്. കേവലം മൂന്നു വയസ്സു മാത്രം പ്രായമുള്ള, അതും ബുദ്ധി വളര്‍ച്ചയെത്താത്ത, മകളെ കാണാതായിട്ടും യാതൊരു പരിഭ്രമമോ വേവലാതിയോ ഇല്ലാതെ 8 മണിവരെ തുണി കഴുകുന്ന ഭര്‍ത്താവും സുഖനിദ്രയിലാകുന്ന ഭാര്യയും ഈ ലോകത്ത് മറ്റെങ്ങും കാണാനിടയില്ല. ‘കാക്കയ്ക്കും തന്‍കുഞ്ഞ് പൊന്‍കുഞ്ഞ്’ എന്നാണല്ലോ ചൊല്ല്. വെസ്ലിക്കും സിനിയ്ക്കും അവരില് പിറന്ന നാലു വയസ്സുള്ള മറ്റൊരു പെണ്‍കുഞ്ഞു കൂടി ഉണ്ട്. ഷെറിന് ഒരു അധികപ്പറ്റാണെന്നു തോന്നി ആ കുട്ടിയെ അവര് തന്നെ അപായപ്പെടുത്തിയതാണോ എന്ന് ഇപ്പോള് പരക്കെ സംസാരമുണ്ട്.\nകുഞ്ഞിനെ 100 മീറ്റര് അകലെയുള്ള മരത്തിന്റെ ചുവട്ടില് കൊണ്ടു നിര്‍ത്തി എന്ന് വെസ്ലി പറയുന്നത് പച്ചക്കള്ളമാണ്. പോലീസിനെ തെറ്റിദ്ധരിപ്പിക്കാന് മെനഞ്ഞെടുത്ത കള്ളക്കഥ. കൂട്ടത്തില് വെസ്ലി മറ്റൊരു വിഢിത്തരവും പറഞ്ഞു..’ആ മരത്തിനു ചുറ്റും ചെന്നായ്ക്കളെ കണ്ടിട്ടുണ്ടെന്ന്….!!’ എന്നാല് അങ്ങനെ ചെന്നായ്ക്കളെയൊന്നും ആ പ്രദേശത്ത് കണ്ടിട്ടില്ലെന്ന് അയല്‍വാസികളും പ്രദേശവാസികളും പറയുന്നു. അപ്പോള് തീര്‍ച്ചയായും ആ കുട്ടിയെ വെസ്ലിയും സിനിയും ചേര്‍ന്ന് അപകടപ്പെടുത്തിയതാണ്. അതിന് ചെന്നായയെ കൂട്ടുപിടിച്ചു. ചെന്നായ പിടിച്ചുകൊണ്ടുപോയാല് പിന്നെ ആര്‍ക്കും ചോദ്യം ചെയ്യാന് കഴിയില്ല എന്നവര് വിശ്വസിച്ചു. കുഞ്ഞിനെ ചെന്നായ പിടിക്കുകയായിരുന്നെങ്കില് തന്നെ തുണിയില് പൊതിഞ്ഞല്ലല്ലോ കൊണ്ടുപോകുന്നത്. കടിച്ചു പിടിക്കുമ്പോള് രക്തം ചീന്തുകയില്ലേ? അങ്ങനെ യാതൊരു അടയാളവും അവിടെയെങ്ങുമില്ല.\n“സ്വന്തം കുട്ടിയെ കാണാതാകുമ്പോള് ഒരു പിതാവിനുണ്ടാകാവുന്ന മാനസിക വിഭ്രാന്തിയൊന്നും വെസ്ലി കാണിച്ചില്ലെന്നാണ് റിച്ചാര്‍ഡ്സണ് പോലീസ് വക്താവ് പറയുന്നത്. കുട്ടിയെ കാണാതായ അന്നുതന്നെ വെസ്ലി മാത്യൂസിനെ പോലീസ് അറസ്റ്റു ചെയ്തിരുന്നു. എന്നാല്, ഞായറാഴ്ച രാത്രിയോടെ രണ്ടര ലക്ഷം ഡോളര് ജാമ്യത്തില് വിടുകയും ചെയ്തു. കുട്ടിയുടെ അമ്മയ്ക്കെതിരെ ഇതുവരെ കേസുകളൊന്നും ചാര്‍ജ് ചെയ്തിട്ടില്ല. ടെക്സസ് ചൈല്‍ഡ് പ്രൊട്ടക്റ്റീവ് സര്‍വീസസ് (സിപി‌എസ്) അധികൃതര് തിങ്കളാഴ്ച കുടുംബത്തിലെ നാലു വയസുള്ള വെസ്ലിയുടെ മറ്റൊരു കുട്ടിയെ കൊണ്ടുപോയി. അമേരിക്കയിലെ നിയമമാണത്. ഏതെങ്കിലും വീട്ടില് കുട്ടികള്‍ക്ക് ആപത്തു സംഭവിച്ചാല് മറ്റു കുട്ടികളെ സിപി‌എസ് ഏറ്റെടുത്ത് ഫോസ്റ്റര് ഹോമുകളില് താമസിപ്പിക്കും. കേസിന് തീരുമാനമുണ്ടാകുന്നതുവരെ അവരുടെ കസ്റ്റഡിയിലായിരിക്കും ആ കുഞ്ഞ്. ഉത്തരവാദിത്വപ്പെട്ട കുടുംബാംഗങ്ങള് ആരെങ്കിലും മുന്നോട്ടു വന്നാല് നിബന്ധനകളോടെ കുഞ്ഞിനെ അവരെ ഏല്പിക്കും.\nഷെറിന് മാത്യൂസിന്3അടി ഉയരവും 22 പൗണ്ട് തൂക്കവും കറുത്ത മുടിയും കണ്ണുകളുമാണ്. മാനസിക വളര്‍ച്ചയെത്താത്ത കുട്ടിയാണ് ഷെറിന്. അതുകൊണ്ടുതന്നെ വളര്‍ച്ചാ പരിമിതികളും ആശയവിനിമയ പരിമിതികളും ഉണ്ട്. കുട്ടിയെ ആരെങ്കിലും തട്ടിക്കൊണ്ടുപോകുകയാണെങ്കിലും അധിക ദൂരം കൊണ്ടുപോകാനിടയില്ല. വെസ്ലിയുടെ സുഹൃത്തുക്കളും ബന്ധുക്കളും അടുപ്പക്കാരുമൊക്കെ പല കഥകളും മെനഞ്ഞ് വെസ്ലിയേയും ഭാര്യയേയും പുണ്യവാളനും പുണ്യവാളത്തിയാക്കാനുമൊക്കെ ശ്രമിക്കുന്നുണ്ടെങ്കിലും, ഒരു കാര്യം തീര്‍ച്ചയാണ്. മനഃസ്സാക്ഷിയില്ലാത്തവരുടെ വാക്കുകള് വിശ്വസിച്ച് ഈ കേസില് നിന്ന് രക്ഷപ്പെടാന് വെസ്ലിക്കാവില്ല.\n2016 ജൂലൈയിലാണ് ബീഹാറിലെ നളന്ദയില് നിന്ന് ഷെറിനെ വെസ്ലി ദമ്പതികള് ദത്തെടുക്കുന്നത്. വിവാഹം കഴിഞ്ഞ് നാളുകള്‍ക്കു ശേഷം ഒരു പെണ്‍കുഞ്ഞ് ജനിച്ചപ്പോള് അവള്‍ക്ക് കൂട്ടായി ഒരു പെണ്‍കുട്ടി കൂടി വേണമെന്ന ആഗ്രഹത്താലാണ് നളന്ദയിലെ മദര് തെരേസയുടെ പേരില് നടത്തുന്ന സ്ഥാപനത്തില് നിന്ന് രണ്ടു വയസ്സുകാരി ഷെറിനെ ദത്തെടുക്കുന്നത്. സരസ്വതി എന്നായിരുന്നു യഥാര്‍ത്ഥ പേര്. ഗയയില് മാതാപിതാക്കള് ഉപേക്ഷിച്ച നിലയിലായിരുന്നു സരസ്വതിയെ കണ്ടെത്തിയത്. ആ സരസ്വതിയെയാണ് വെസ്ലി ദത്തെടുത്ത് അമേരിക്കയിലേക്ക് കൊണ്ടുവന്നതും ഷെറിന് എന്ന് നാമകരണം ചെയ്തതും. അമേരിക്കയില് വന്നതിനു ശേഷമാണ് ഷെറിന്റെ വൈകല്യങ്ങള് ഈ കുടുംബം മനസ്സിലാക്കിയതെന്നാണ് പറയുന്നത്. അതോ ദത്തെടുക്കുന്ന സമയത്തുതന്നെ അറിയാമായിരുന്നോ എന്നും സംശയമുണ്ട്.\nകുട്ടിയെ കാണാതായിട്ടും വെസ്ലിക്കോ ഭാര്യ സിനിയ്ക്കോ യാതൊരു ഭാവഭേദവുമില്ലെന്നു മാത്രമല്ല, പോലീസുമായി സഹകരിക്കുന്നുമില്ല. പോലീസിന്റെ ചോദ്യങ്ങള്‍ക്കൊന്നും വ്യക്തമായ ഉത്തരവും വെസ്ലി നല്‍കുന്നില്ലെന്നു പറയുന്നു. കുട്ടിയെ നിര്‍ത്തിയെന്നു പറയുന്ന സ്ഥലത്തും വീടിനു ചുറ്റും നാനാജാതി മതസ്ഥരായ ജനങ്ങള് തടിച്ചുകൂടി പ്രാര്‍ത്ഥനാ യജ്ഞങ്ങളും പ്രതിഷേധങ്ങളും നടത്തിയിട്ടും വെസ്ലിയോ സിനിയോ ആ പ്രദേശത്തേക്ക് ചെന്നില്ലെന്നും, ജനങ്ങളുമായി സഹകരിക്കുന്നില്ലെന്നും വ്യാപക പരാതിയുണ്ട്. തന്നെയുമല്ല, പ്രാര്‍ത്ഥനാ യജ്ഞം സംഘടിപ്പിച്ചവരെ ഭീഷണിപ്പെടുത്തുന്നതായും പറയപ്പെടുന്നു. എന്നിരുന്നാലും, വെസ്ലിക്കെതിരെയുള്ള പൊതുജനങ്ങളുടെ പ്രതിഷേധം കണ്ടില്ലെന്നു നടിക്കാനാവില്ലെന്നാണ് പോലീസിന്റെ ഭാഷ്യം. വെസ്ലിയെ കസ്റ്റഡിയിലെടുത്ത് വിശദമായി ചോദ്യം ചെയ്യണമെന്നാണ് എല്ലാവരുടേയും അഭിപ്രായം.\nഷെറിനെ കാണാതായതിനു തൊട്ടുപിന്നാലെ, അതായത് പുലര്‍ച്ചെ4മണിക്ക് വെസ്ലിയുടെ ഒരു എസ്‌യുവി പുറത്തേക്ക് പോകുകയും ഒരു മണിക്കൂര് കഴിഞ്ഞ് തിരിച്ചു വരികയും അതുകഴിഞ്ഞ് വെസ്ലി പോലീസിനെ വിളിക്കുകയും ചെയ്തതാണ് ഇപ്പോള് റിച്ചാര്‍ഡ്സണ് പോലീസ് അന്വേഷിച്ചുകൊണ്ടിരിക്കുന്നത്. ആരാണ് വാഹനം ഓടിച്ചത്, എവിടേക്കാണ് പോയത്, എന്തിനാണ് പോയത് എന്നീ ചോദ്യങ്ങള്‍ക്കുള്ള ഉത്തരമാണ് പോലീസിന് ലഭിക്കേണ്ടത്. അതിനൊന്നിനും വെസ്ലി പ്രതികരിച്ചിട്ടില്ല.\nഈ വാഹനം പുറത്തേക്ക് പോയതും തിരിച്ചുവന്നതുമൊക്കെ അടുത്ത വീട്ടിലെ സിസിടിവി ക്യാമറയില് പതിഞ്ഞതാണ് പോലീസിന് സംശയം ജനിപ്പിക്കാന് കാരണം. വെസ്ലിയുടെ സമീപ പ്രദേശങ്ങളിലെ ചിലരുമായും ടെക്സസിലെ ചില സുഹൃത്തുക്കളുമായും ഞാന് ഇക്കാര്യത്തെക്കുറിച്ച് അന്വേഷിച്ചു. ഈ സിസിടിവി ക്യാമറ സ്ഥിതിചെയ്യുന്നത് വെസ്ലിയുടെ വീടിന് തൊട്ടടുത്താണെന്നും, മേല്പറഞ്ഞ മരവും ചുറ്റുപാടും വ്യക്തമായി കാണാവുന്ന തരത്തിലാണ് അത് സ്ഥാപിച്ചിരിക്കുന്നതെന്നും മനസ്സിലാക്കാന് സാധിച്ചു. അങ്ങനെയെങ്കില് വെസ്ലി കുഞ്ഞിനെ കൊണ്ടു നിര്‍ത്തുന്നതും ക്യാമറയില് പതിയേണ്ടതല്ലേ? അങ്ങനെയൊന്ന് സംഭവിച്ചിരുന്നെങ്കില് പോലീസ് കാണുമായിരുന്നു. എന്നാല് അതുണ്ടായിട്ടില്ല. അപ്പോള് തീര്‍ച്ചയായും കുഞ്ഞിനെ വെസ്ലി അപായപ്പെടുത്തി ദൂരെയെവിടെയോ തള്ളിയിട്ടുണ്ട്.\nമറ്റൊരു ട്വിസ്റ്റ് ഈ കേസില് വന്നിരിക്കുന്നത് അമേരിക്കയിലെ അറിയപ്പെടുന്ന പ്രഗത്ഭരായ രണ്ട് ക്രിമിനല് അഭിഭാഷകരേയാണ് വെസ്ലിയും സിനിയും നിയമിച്ചിരിക്കുന്നതെന്നാണ്. സാധാരണ ഒരു അഭിഭാഷകന് മതിയെന്നിരിക്കേ രണ്ടുപേരും വെവ്വേറെയാണ് ഈ അഭിഭാഷകരെ നിയമിച്ചിരിക്കുന്നതെന്നുള്ളതും സംശയങ്ങള്‍ക്ക് ആക്കം കൂട്ടുന്നു. ഇവര് തെറ്റുകാരല്ലെങ്കില് പിന്നെ എന്തിന് അഭിഭാഷകര്? ആ ചോദ്യമാണ് ഇപ്പോള് ജനങ്ങളും ചോദിക്കുന്നത്. പോലീസുമായോ അന്വേഷണ ഉദ്യോഗസ്ഥരുമായോ സഹകരിക്കാന് കൂട്ടാക്കാത്ത വെസ്ലിയും സിനിയും എത്രനാള് പിടിച്ചു നില്‍ക്കും? ഇപ്പോള് തന്നെ ഇവരുടെ വീടിനു ചുറ്റും പ്രതിഷേധ പ്രകടനങ്ങളും നടക്കുന്നുണ്ട്. എല്ലാവരും വിരല് ചൂണ്ടുന്നത് വെസ്ലി കുടുംബത്തിലേക്കാണ്. മൂന്നു വയസ്സു മാത്രം പ്രായമുള്ള പിഞ്ചുകുഞ്ഞിനെ വെളുപ്പാന് കാലത്ത്3മണിക്ക് പുറത്തേക്കിറക്കിവിട്ട ഇവര് മനുഷ്യരാണോ എന്നാണ് ജനങ്ങള് ചോദിക്കുന്നത്. അതെ, ഇവര് മനുഷ്യര് തന്നെയാണോ?


വര്‍ക്കേഴ്സ് ഫോറം: കോമാളിത്ത രാഷ്ട്രീയം\nബസിനും തീവണ്ടിക്കും ചരക്കുവണ്ടിക്കും മുകളില് സാഹസികമായി കയറിയും തൂങ്ങിപ്പിടിച്ചും സാധാരണക്കാരന് യാത്രചെയ്യേണ്ടിവരുന്ന രാജ്യമാണ് ഇന്ത്യ. ഗത്യന്തരമില്ലാതെ വേണ്ടിവരുന്ന അത്തരം യാത്രകള് നിയമവിരുദ്ധമാണെന്ന് കല്‍പ്പിച്ച് നടപടിയെടുക്കാന് അധികാരികള് മടിച്ചുനില്‍ക്കാറില്ല. തിങ്കളാഴ്ച പകല് വെളിച്ചത്തില് കായംകുളം- പുനലൂര് സംസ്ഥാനപാതയില് കണ്ടത് വ്യത്യസ്തമായ കാഴ്ചയാണ്. നാളെ ഇന്ത്യയുടെ ഭരണസാരഥ്യം വഹിക്കുമെന്ന് സ്വയംപറയുന്ന ഒരു വ്യക്തിയുടെ ഹാസ്യകലാ പ്രകടനമെന്നോ ആഭാസനാടകമെന്നോ അതിനെ വിളിച്ചാല് അനുചിതമാകില്ല.\nയൂത്ത് കോണ്‍ഗ്രസ് പദയാത്രയ്ക്കെത്തിയ കോണ്‍ഗ്രസ് വൈസ് പ്രസിഡന്റ് രാഹുല്‍ഗാന്ധി പൊലീസ് വാഹനത്തിനു മുകളില് വലിഞ്ഞുകയറുകയും ഇരിക്കുകയും കമിഴ്ന്നുകിടന്ന് ഇരുവശത്തേക്കും കൈനീട്ടുകയും ചെയ്യുന്ന രംഗങ്ങള് ദൃശ്യമാധ്യമങ്ങളിലൂടെ ജനം കണ്ടു. രണ്ട് യൂത്ത് കോണ്‍ഗ്രസ് നേതാക്കളെയും കൂടെ കയറ്റിയായിരുന്നു പ്രകടനം. അകത്ത് യാത്രക്കാരെ കയറ്റേണ്ട വാഹനത്തിന്റെ പുറത്ത് ആള് കയറിയപ്പോള് മുകള്‍ഭാഗം അമര്‍ന്നുതാണു. അത് പൊതുമുതല് നശിപ്പിക്കലിന്റെ പരിധിയില് വരും. അതും പോരാഞ്ഞ് ഈ പ്രകടനം ആസ്വദിക്കാന് തിക്കിത്തിരക്കിയ യൂത്ത് കോണ്‍ഗ്രസുകാര് കേന്ദ്ര സഹമന്ത്രിയടക്കമുള്ളവരെ ഇടിച്ചും ചവിട്ടിയും പരിക്കേല്‍പ്പിച്ചു. മന്ത്രി കൊടിക്കുന്നില് സുരേഷിന് ജാഥാസ്ഥലത്തുനിന്ന് നേരെ ആശുപത്രിയിലേക്ക് പോകേണ്ടിവന്നു. മോട്ടോര് വാഹനനിയമത്തിന്റെ 123(2)-ാം ചട്ടത്തിന്റെ ലംഘനം, പൊതുമുതല് നശീകരണവിരുദ്ധ നിയമത്തിലെ സെക്ഷന് മൂന്നിന്റെ ലംഘനം എന്നിവയടക്കം ഒന്നിലേറെ കുറ്റകൃത്യങ്ങള് ഈ പ്രകടനത്തില് സംഭവിച്ചു. രാഹുല്‍ഗാന്ധി, ഡീന് കുര്യാക്കോസ് എന്നിവര്‍ക്കെതിരെ കേസെടുക്കണമെന്നാവശ്യപ്പെടുന്ന പരാതി പൊലീസിന് ലഭിച്ചിട്ടുണ്ട്. പൊലീസ് വാഹനം രാഷ്ട്രീയ പ്രചാരണത്തിന് ഉപയോഗിച്ചതും കേന്ദ്രമന്ത്രിയുള്‍പ്പെടെയുള്ളവരെ പരിക്കേല്‍പ്പിച്ചതും കുറ്റകൃത്യംതന്നെ.\nസുരക്ഷയ്ക്കുവേണ്ടിയാണ് രാഹുലിനെ വണ്ടിക്കുമുകളില് കയറ്റിയത് എന്ന പരിഹാസ്യമായ ന്യായീകരണമാണ് അധികൃതരില്‍നിന്ന് വരുന്നത്. സുരക്ഷയ്ക്കുവേണ്ടിയായിരുന്നെങ്കില് ഒപ്പം കയറ്റുക കമാന്‍ഡോകളെയല്ലേ? നേതാവിന് സുരക്ഷാസന്നാഹമാകാം; അദ്ദേഹത്തിന്റെ കോമാളിത്ത പ്രകടനത്തിന് നിയമം ലംഘിച്ച് സൗകര്യമൊരുക്കിയതിനെ ഏത് സുരക്ഷാകാരണം പറഞ്ഞാണ് ന്യായീകരിക്കുക? സുരക്ഷാസംവിധാനത്തിന്റെ ഭാഗമായാണ് രാഹുലിന്റെ പൊലീസ് വാഹനയാത്രയെന്നും നിയമലംഘനമില്ലെന്നുമായിരുന്നു ആഭ്യന്തരമന്ത്രി രമേശ് ചെന്നിത്തലയുടെ ആദ്യപ്രതികരണം. അന്വേഷണം നടക്കുംമുമ്പ്, പരാതി പരിശോധിക്കുംമുമ്പ് ആഭ്യന്തരമന്ത്രി ഇത്തരമൊരു പ്രതികരണം നടത്തുന്നത് പൊലീസിന് പരസ്യമായി നിര്‍ദേശം നല്‍കലാണെന്ന് അറിയാത്തയാളല്ല ചെന്നിത്തല. അദ്ദേഹത്തിന്റെ സാന്നിധ്യത്തിലാണ്, കണ്‍മുന്നിലാണ് കോണ്‍ഗ്രസിന്റെ യുവനേതാവ് അസംബന്ധനാടകം കളിച്ചത് എന്നതും ഗൗരവമുള്ള സംഗതിയാണ്. അപക്വമതിയായ ഒരാളിന്റെ നിര്‍ദോഷപ്രകടനംമാത്രമായി ചുരുക്കിക്കാണേണ്ട വിഷയമല്ലിത്. നാളെ രാജ്യം ഭരിക്കാനുള്ളയാള് എന്നാണ് രാഹുലിനെ ഉയര്‍ത്തിക്കാട്ടി കോണ്‍ഗ്രസ് പറയുന്നത്. ഇന്ന് ഭരണത്തിലിരിക്കുന്ന പാര്‍ടിയാണ് കോണ്‍ഗ്രസ്. ആ പാര്‍ടിയുടെ തലപ്പത്താണ് രാഹുല്. അങ്ങനെയൊരാളില്‍നിന്ന് നിരന്തരം ചാപല്യപ്രകടനങ്ങളുണ്ടാവുകയാണ്.\nസാമ്രാജ്യദാസ്യവും വിദേശ ഫിനാന്‍സ് മൂലധനത്തോടുള്ള വിധേയത്വവും കോര്‍പറേറ്റ് സേവയും ബൂര്‍ഷ്വാ-ഭൂപ്രഭു വര്‍ഗത്തിന്റെ പ്രാതിനിധ്യവുമല്ലാതെ ഇന്ത്യയിലെ സാധാരണ ജനങ്ങള്‍ക്കുവേണ്ടിയുള്ള രാഷ്ട്രീയം കോണ്‍ഗ്രസിനില്ല. നെഹ്റു കുടുംബത്തിന്റെ മഹിമയും കാലാകാലങ്ങളില് ഉയര്‍ത്തുന്ന കപടമുദ്രാവാക്യങ്ങളും അതിന് സ്വീകാര്യത വരുത്താന് അഴിമതിപ്പണത്തിന്റെ കുത്തൊഴുക്കുമാണ് കോണ്‍ഗ്രസിനെ തെരഞ്ഞെടുപ്പ് നേട്ടത്തിലേക്ക് നയിക്കാറുള്ളത്. നെഹ്റുകുടുംബപാരമ്പര്യം രാഹുലിലൂടെ പ്രയോഗിക്കാമെന്നാണ് കോണ്‍ഗ്രസ് ഇന്ന് കണക്കുകൂട്ടുന്നത്. കോളേജ് യൂണിയന് തെരഞ്ഞെടുപ്പിലെ കെഎസ്യു പ്രകടനത്തിന്റെ നിലവാരത്തിനുപോലും താഴെ നില്‍ക്കുന്ന ഈ നേതാവിന്റെ തണലിലാണ് കോണ്‍ഗ്രസ് എന്നതുതന്നെ ആ പാര്‍ടിയുടെ വിശ്വാസ്യത എത്രമാത്രം ദയനീയാവസ്ഥയിലാണ് എന്ന് കാണിക്കുന്നു. പത്തുവര്‍ഷമായി കേന്ദ്രഭരണം നയിക്കുന്ന കക്ഷിയുടെ നേതാവ്, തെരഞ്ഞെടുപ്പിന് തൊട്ടുമുമ്പ് നടത്തുന്ന സന്ദര്‍ശനത്തില് രാഷ്ട്രീയമായ എന്തെങ്കിലും പറയുമെന്ന് കരുതിപ്പോയവരുണ്ട്.\nകേന്ദ്രസര്‍ക്കാര് അഴിമതിയില് മുങ്ങിക്കുളിച്ച് നില്‍ക്കുന്നു. കോര്‍പറേറ്റുകളുടെ താല്‍പ്പര്യങ്ങള്‍ക്കുവേണ്ടി പൊതുമുതല് പതിച്ചുനല്‍കുകയാണ്. അതിന്റെ ഭാഗമായി പണംപറ്റുന്ന ദല്ലാളന്മാരായി യുപിഎ നേതാക്കള് മാറി. അഴിമതി ആരോപണത്തിന് വിധേയരാകാത്തവരായി ആരുമില്ലാത്ത സ്ഥിതിയിലാണ് യുപിഎ മന്ത്രിസഭ. ജനദ്രോഹനയങ്ങള് ഒന്നൊന്നായി നടപ്പാക്കുന്നതിലാണ് അവര് വാശികാണിക്കുന്നത്. വിലക്കയറ്റംകൊണ്ട് പൊറുതിമുട്ടിയ ജനങ്ങള് യുപിഎ ഭരണത്തിനെതിരെ തെരുവിലിറങ്ങുന്നു. കോണ്‍ഗ്രസ് തുടര്‍ച്ചയായ തിരിച്ചടികള് നേരിടുന്നു. അത്തരം പ്രശ്നങ്ങളില് തന്റെ നിലപാടെന്ത് എന്ന് വ്യക്തമാക്കുന്നതിനുപകരം കോമാളിത്ത പ്രകടനംകൊണ്ട് വാര്‍ത്തയില് ഇടംനേടിയ നേതാവ്, കോണ്‍ഗ്രസ് ആര്‍ക്കും രക്ഷിക്കാനാകാത്ത പതനത്തിലാണ് എന്നുകൂടിയാണ് തെളിയിച്ചത്. അത് സംഭവത്തിന്റെ രാഷ്ട്രീയവശം. നിയമവശം മറ്റൊന്നാണ്. രാഹുല് യാത്രയിലെ എല്ലാ നിയമലംഘനങ്ങളും സുരക്ഷാവീഴ്ചകളും കര്‍ക്കശമായ നിയമപരിശോധനയ്ക്ക് വിധേയമാക്കണം. നിയമം ലംഘിച്ചവര്‍ക്കെതിരെ മുഖം നോക്കാതെയും മുട്ട് വിറയ്ക്കാതെയും നടപടിയുണ്ടാകണം. അങ്ങനെ ചെയ്തില്ലെങ്കില്, നാളെ ആര്‍ക്കും തെരുവില് നിയമം ലംഘിക്കാനുള്ള പ്രേരണയായി അത് മാറും. റോഡ് നിയമം തെറ്റിക്കുന്നവര്‍ക്കും പൊതുസ്ഥലത്ത് അടിപിടി കൂടുന്നവര്‍ക്കും, തടയാന് വരുന്ന പൊലീസിന്റെ മുഖത്തേക്ക് വിരല്‍ചൂണ്ടാനുള്ള ഉദാഹരണമായി അത് മാറും. ജനാധിപത്യസമൂഹത്തിന് ചേര്‍ന്ന അവസ്ഥയല്ല അത്.


ഇവർക്ക് മംഗല്യ ഭാഗ്യം വരുന്നു തടസ്സങ്ങൾ മാറി ഇനി നല്ല കാലം മാത്രം\nഇനി വരുന്ന രണ്ടര വർഷക്കാലം വലിയ രീതിയിൽ മാറ്റങ്ങൾ അനുഭവിക്കുവാൻ യോഗം ഉള്ള കുറച്ചു നക്ഷത്രക്കാർ ഉണ്ട്. ഈ നക്ഷത്രക്കാർക്ക് തുടർന്നു വരുന്ന വർഷങ്ങളിൽ രാജകീയ പദവികളോടു കൂടി അവരുടെ ജീവിതം സമ്പന്നമാക്കാൻ പോവുകയാണ്. ഇനി വരുന്ന രണ്ടര വർഷക്കാലം ജീവിതത്തിൽ ഒട്ടനവധി നേട്ടങ്ങൾ ഉണ്ടാകുന്ന, വലിയ ഭാഗ്യാനുഭവങ്ങൾ ഉണ്ടാകുന്ന.\nവലിയ ഐശ്വര്യവും സമ്പൽ സമൃദ്ധിയും വന്നുചേരുന്ന കുറച്ച് നക്ഷത്രക്കാർ ഉണ്ട്. അവർ ഏത് വിഭാഗത്തിൽ പെടുന്ന ആളുകൾ ആയാലും തൊഴിലോ ബിസിനസ് ഏതു മേഖലയിലോ ഉള്ള ആളുകൾ ആണെങ്കിലും അവർക്ക് ഇനി മുതൽ വമ്പിച്ച നേട്ടങ്ങളുടെ ഒരു കാലഘട്ടമാണ് വരുവാൻ പോകുന്നത്. അവർ തൊടുന്ന ഏതു മേഖലയിലും അവർ മിന്നുന്ന വിജയം നേടിയിരിക്കും എന്നുള്ളത് ഉറപ്പാണ്.\nഇവർക്ക് സർക്കാർ സർവീസിൽ അനുകൂലമായ നിയമങ്ങൾ വരാനുള്ള സാഹചര്യങ്ങളുണ്ട്. എല്ലാ വിധത്തിലുള്ള ഐശ്വര്യവും ഇവർ നേടിയിരിക്കുകയാണ്. ഇനിവരുന്ന രണ്ടര വർഷക്കാലം ഇവരെ സംബന്ധിച്ചിടത്തോളം ഭാഗ്യമാണ് വരാൻപോകുന്നത്. കൂടുതൽ വിവരങ്ങൾ അറിയുവാൻ വീഡിയോ മുഴുവനായി കാണുക.


ഇന്ന് ഏറ്റവും കൂടുതൽ രോഗികൾ കോഴിക്കോട്ട്; മലപ്പുറത്തും സ്ഥിതി ഗുരുതരം | covid case more patients today in calicut\nഇന്ന് ഏറ്റവും കൂടുതൽ രോഗികൾ കോഴിക്കോട്ട്; മലപ്പുറത്തും സ്ഥിതി ഗുരുതരം\nCalicut, First Published 24, Sep 2020, 6:17 PM\nമലപ്പുറത്തും സ്ഥിതി ഗുരുതരമാണ്. ഇന്ന് 763 പുതിയ കേസുകളാണ് ജില്ലയിൽ റിപ്പോർട്ട് ചെയ്തത്. തിരുവനന്തപുരത്തും സ്ഥിതി ഗുരുതരമായി തുടരുന്നു.\nതിരുവനന്തപുരം: ഇന്ന് ഏറ്റവും കൂടുതൽ കൊവിഡ് കേസുകൾ റിപ്പോർട്ട് ചെയ്തത് കോഴിക്കോട് ജില്ലയിലാണ്. 883 പേർക്കാണ് രോഗം സ്ഥിരീകരിച്ചത്. ഇതിൽ 820 പേർക്കും സമ്പർക്കത്തിലൂടെയാണ് രോഗം ബാധിച്ചത്. മലപ്പുറത്തും സ്ഥിതി ഗുരുതരമാണ്. ഇന്ന് 763 പുതിയ കേസുകളാണ് ജില്ലയിൽ റിപ്പോർട്ട് ചെയ്തത്. തിരുവനന്തപുരത്തും സ്ഥിതി ഗുരുതരമായി തുടരുന്നു. ഇന്നലെ മാത്രം 60 വയസിനു മുകളിലുള്ള 118 പേർക്കാണ് തിരുവനന്തപുരത്ത് കൊവിഡ് സ്ഥിരീകരിച്ചത്. 78 കുട്ടികൾക്കും രോഗബാധയുണ്ടായി. തിരുവനന്തപുരത്ത് രോഗം തീവ്രമായ മേഖലകൾ മൈക്രോ കണ്ടയിൻമെന്റ് സോണുകളായി തുടരുമെന്നും മുഖ്യമന്ത്രി പറഞ്ഞു.\nഗുരുതരാവസ്ഥയിലേക്ക് നാം നീങ്ങുന്നു. ഇന്ന് ഏറ്റവും കൂടുതൽ രോഗബാധ കോഴിക്കോട്. 883 പേർക്കാണ് രോഗം. ഇതിൽ 820 സമ്പർക്കം. തിരുവനന്തപുരത്ത് 875 പേർക്ക് രോഗബാധ ഉണ്ടായി. ഉറവിടം വ്യക്തമല്ലാത്ത നൂറിലേറെ പേരുണ്ട് ഓരോ ദിവസവും. ഇന്നലെ 118 പേർക്ക് കൊവിഡ് ബാധിച്ചത് 60ലേറെ പ്രായമുള്ളവർക്കും 15 ൽ താഴെ പ്രായമുള്ള 78 കുട്ടികൾക്കും. തിരുവനന്തപുരം തീരപ്രദേശത്തെ കണ്ടെയ്ൻമെന്റ് സോണിൽ നിന്ന് ഒഴിവാക്കി.\nകൊല്ലത്ത് ഇന്നലെ ആദ്യമായി 500 കടന്നു. ഇന്ന് 440 ആണ്. പത്തനംതിട്ടയിൽ എല്ലാ നഗരസഭകളിലും കൊവിഡ് കേസുണ്ട്. കൊവിഡ് രോഗികളെ സിഎഫ്എൽടിസികളിലേക്ക് മാറ്രാൻ 14 ആംബുലൻസ് കൂടി ലഭ്യമാക്കി. ആലപ്പുഴ മെഡിക്കൽ കോളേജിലെ കാര്യമായ രോഗമില്ലാത്ത രോഗികളെ സിഎഫ്എൽടിസികലിലേേക്ക് മാറ്റും. കോട്ടയത്ത് പ്രധാന സർക്കാർ ആശുപത്രികളിൽ 45 വെന്റിലേറ്റർ സജ്ജമാക്കി. സെമി ഐസിയു അടക്കം 200 ഓളം ഐസിയു കിടക്കകളും സജ്ജമാണ്. ബുധനാഴ്ച രോഗം സ്ഥിരീകരിച്ച 262 പേരിൽ 30 പേർ 16 വയസിൽ താഴെ പ്രായമുള്ളവരാണ്.\nമലപ്പുറത്ത് ഇന്ന് 763 പേർക്ക് രോഗം സ്ഥിരീകരിച്ചു. 13 പേർ മാത്രമാണ് പുറത്ത് നിന്ന് വന്നത്. 707 സമ്പർക്കം. കണ്ണൂരിൽ പോസിറ്റീവ് രോഗികളുടെ ഹോം ഐസൊലേഷന് മികച്ച പ്രതികരണം ലഭിക്കുന്നു. 1966 പേർ വീടുകളിലും 929 പേർ ആശുപത്രികളിലും സിഎഫ്എൽടിസികളിലുമാണ്. കാസർകോട് ഈ മാസം 23 വരെ 3765 പേർക്കക് രോഗം സ്ഥിരീകരിച്ചു.\nLast Updated 24, Sep 2020, 6:17 PM\nമലപ്പുറത്തും സ്ഥിതി ഗുരുതരം\n‘നൂറുകണക്കിന് സൂപ്പർതാരങ്ങൾ ഉണ്ടാകും, പക്ഷേ അദ്ദേഹത്തെപ്പോലെ മറ്റൊരാൾ ഇല്ല’; സെയ്ഫ് ധീരനായ നടനെന്ന് കരീന\nനീറ്റ് പരീക്ഷയില് ലഭിച്ചത് '0' മാര്‍ക്ക്; പുനപരിശോധനയ്ക്ക് കോടതിയെ സമീപിച്ച് വിദ്യാര്‍ഥിനി\nഒമാനില് രാത്രി യാത്രാ വിലക്ക് നീട്ടുന്നത് സുപ്രീം കമ്മറ്റിയുടെ പരിഗണനയിലെന്ന് ആരോഗ്യ മന്ത്രി\nസംസ്ഥാനത്തെ സർക്കാർ ജീവനക്കാരുടെ ശമ്പള പരിഷ്‌കരണത്തിനെതിരെ കേരള ഹൈക്കോടതി\nകൊവിഡ് വാക്സിനെപ്പറ്റി പറയുന്നതിനിടെ കബീർ ദാസിനെയും തുളസീദാസിനെയും ഉദ്ധരിച്ച് പ്രധാനമന്ത്രി നരേന്ദ്ര മോദി\n'നോ ഐഡിയ'; നിശ്ചലമായി ഐഡിയ, വോഡഫോണ് നെറ്റ‍്‍വര്‍ക്ക്\nരോഗബാധിതരെക്കാൾ രോഗമുക്തർ കൂടുതൽ; ഇന്ന് രോഗം 6591 പേർക്ക്


ഖുര് ആന്: അല് അഹ്സാബ് അധ്യായത്തിന്റെ പൂര്‍ണമായ വിശകലനം\nPosted by ea jabbar at 10:05 AM\nകുര് ആന് വെളിപാടുകള് മുഹമ്മദിന്റെ വികാരവിചാരങ്ങളുടെ ആവിഷ്കാരം മാത്രമാണെന്ന് ആര്‍ക്കും ബോധ്യമാകാന് ഈ അധ്യായം മാത്രം ഒന്നു മനസ്സിരുത്തി വായിച്ചാല് മതിയാകും.\nക്ഷമയോടെ മുസ്ലിം സമൂഹം കാത്തിരിക്കുന്നത്, പരാജയത്തിന്റെ ലക്ഷണമായികണരുത്.\nവാദിയിൽനിന്നും പ്രതിയിലേക്ക് ഇത്തരക്കാരെ എത്തിക്കുവാൻ, അൽപ്പം അക്ഷമ കാണിച്ചെപറ്റൂ.\nപ്രതികരിച്ചില്ലെങ്കിൽ, അത് ഭീരുത്വമായി കണ്ട്, നാളെ, ഇവർ പലതും ചെയ്യും. യുവരക്തത്തെ ത്രസിപ്പിക്കുന്ന, ദ്വയർത്ഥമുള്ള വാക്കുകൾ, അനവസരത്തിൽ പ്രയോഗിക്കുവാൻ, അവസരവാദികളായ ഇവർ വളരെ മിടുക്കരാണ്.\nഎന്തെങ്കിലും ചോദ്യം ഇവരോട് ചോദിച്ചാൽ, ഉടനെ, അടുത്ത പോസ്റ്റ്. നബി, ആയിഷയെ 9-ആം വയസ്സിൽ വിവാഹം ചെയ്തു.\nഇത് മൂന്നോ നാലോ പ്രവശ്യം, ആ കിണപ്പന്റെ ബ്ലോഗിൽ ചെർച്ച ചെയ്തതാണ്. ദെ, ഇപ്പോ വിണ്ടും കിടക്കുന്നു. നബി, സൈദിന്റെ ഭാര്യയെ വിവാഹം ചെയ്തു.\nപ്രതിഷേധത്തിൽനിന്നും പ്രതിരോധത്തിലേക്കുള്ള യാത്രയിൽ കവചം എന്നും നബിക്കെതിരെയുള്ള ആരോപണങ്ങളാണ്.\nവിശ്വാസികൾ ക്ഷമിക്കുക. അവിവേകമാണെങ്കിൽ പെറുക്കുക.\nഎന്റെ ഫോട്ടൊ വെച്ച് വ്യാജ ഐ ഡി ഉണ്ടാക്കിയ നീചന്മാർക്കെതിരെ ബ്ലോഗ് അക്കാഡമി പ്രതിഷേധം പ്രകടിപ്പിച്ചിരുന്നു. അവിടെ സംഘടിതമയി എത്തിയവർ എനിക്കെതിരെയും എന്നെ പിന്തുണക്കുന്നവർക്കെതിരെയും നടത്തുന്ന അസഹിഷ്ണുത മുറ്റുന്ന പ്രതികരണങ്ങളിൽനിന്നുമുള്ള ഒന്നാണു മേലുള്ളത്.\nഎന്റെ ബ്ലോഗിൽ വന്നു മര്യാദ കെട്ടരീതിയിൽ ആദ്യം പെരുമാറിയതും ഇതേ പേരിലുള്ള ഒരാളായിരുന്നു. അദ്ദേഹം തന്നെയാണോ ഇതെന്നറിയില്ല.\nഇവിടെ ഞാൻ ഖുറ്ആനിലെ ഒരു അധ്യായത്തിന്റെ പൂർണ്ണരൂപത്തിലുള്ള വിശകലനമാണു നടത്തുന്നത്. എന്റെ മതവിശ്വാസം പമ്പ കടക്കാനിടയാക്കിയതിൽ മുഖ്യ പങ്കു വഹിച്ച ഒരധ്യായമാണിവിടെ ചർച്ച്ക്കെടുത്തിട്ടുള്ള ‘അൽ അഹ്സാബ്’.\nഖുർ ആനിലെ വെളിപാടുകൾ പ്രപഞ്ചത്തിനപ്പുറത്തുള്ള ഒരു ദൈവം ഇറക്കിയതല്ല എന്നും അതു മുഹമ്മദ് എന്ന പച്ചമനുഷ്യന്റെ വികാരവിചാരങ്ങളുടെയും മോഹാഭിലാഷങ്ങളുടെയും ഒരു ആവിഷ്കാരം മാത്രമാണെന്നും എനിക്ക് ആദ്യവായനയിലേ മനസ്സിലാക്കിത്തന്നത് ഈ അധ്യായത്തിലെ ചില സൂക്തങ്ങളാൺ. ആ സൂക്തങ്ങൾ മാത്രമെടുത്ത് വിശദീകരിച്ചാൽ “സന്ദർഭത്തിൽ നിന്നും അടർത്തി; തെറ്റിദ്ധരിപ്പിക്കുന്നു” എന്ന ആക്ഷേപമായിരിക്കും ഉന്നയിക്കപ്പെടുക. അതിനാലാൺ അധ്യായം പൂർണമായി വിശദീകരിക്കുന്നത്.\nഇവിടെ മുഹമ്മദ് തന്റെ ദത്തു പുത്രന്റെ ഭാര്യയെ കല്യാണം കഴിച്ചതിലെ ധാർമ്മികതയോ ശരി തെറ്റുകളോ ചർച്ച ചയ്യാൻ വേണ്ടിയല്ല ഈ സൂക്തം വിശദമായ ചർച്ചക്കു വിധേയമാക്കുന്നത്. ഇവിടെ അല്ലാഹു എന്ന ദൈവത്തിന്റെ റോൾ എന്താണെന്നു വ്യക്തമാക്കാൻ വേണ്ടിയാൺ.\nമുഹമ്മദിന്റെ വ്യക്തിപരമായ താൽ‌പ്പര്യങ്ങളെ ദൈവത്തിന്റെ അക്കൌണ്ടിൽ വരുത്തുക മൂലം ഇതൊക്കെ ലോകാവസാനം വരെ മനുഷ്യരൊന്നാകെ സദാചാരമായി ആചരിക്കണമെന്ന വാദത്തിന്റെ പരിഹാസ്യത ചർച്ച ചെയ്യപ്പെടേണ്ടതല്ലേ?. മുഹമ്മദിനെ മാത്രം ബാധിക്കുന്ന കാര്യമാണെങ്കിൽ ആർക്കും ഒരാക്ഷേപവും ഉന്നയിക്കേണ്ട ആവശ്യമില്ല. അദ്ദേഹം ജീവിച്ച കാലഘട്ടത്തിൽ ഇതൊന്നും അത്ര ഗൌരവമുള്ള കാര്യങ്ങളായിരുന്നില്ല. പക്ഷെ അദ്ദേഹം തലപ്പാവു കെട്ടിയ പോലെ ലോകത്തെല്ലാരും എല്ലാ കാലവും തലയിൽ കെട്ടണമെന്നും അദ്ദേഹം തുപ്പിയ പോലെ എല്ലാരും തുപ്പണമെന്നുമൊക്കെ ശാഠ്യം പിടിക്കുന്ന ഒരു മതത്തിൽ ഇതൊന്നും കേവലം വ്യക്തിപരമായ കാര്യങ്ങളല്ലല്ലോ. അപ്പോൾ ഇതൊക്കെ വിമർശിക്കപ്പെടുക സ്വാഭാവികമല്ലേ?\nവിശ്വാസികൾ ഈ കാര്യങ്ങളൊന്നും ചർച്ച ചെയ്യപ്പെടാതെയും ആരും ശ്രദ്ധിക്കാതെയും പോകണമെന്ന് ആഗ്രഹിക്കുന്നത് എന്തുകൊണ്ടാൺ? അവർക്കു പോലും ഈ വക കാര്യങ്ങളിൽ ആശയക്കുഴപ്പമുണ്ട് എന്ന്താണു സത്യം.\nഅബ്ദുൽ അലിയുടെയും മറ്റും പ്രതികരണം കാണൂ!ഒരു പഴയ ചർച്ച.\nഅൽ അഹ്സാബ് വായിച്ചാ‍ാണു ഞാനും യുക്തിവാദിയായത്.\nജബ്ബാർമാഷിന്റെ പരിശ്രമങ്ങൾക്കു പിന്തുണനൽകാൻ ഇനി ഞാനും\nഹി,,,ഹി,,,അവിടെ തെങ്ങും മാവും,,,,കവുങ്ങും,,,തെയ്യവും,,,തിറയും,,,ആട്ടും പാട്ടും കര്‍ണാടിക് ഹിന്ദുസ്ഥാനി സംഗീതം,,,,ഭാരത നാട്യം ഇതൊന്നും ഇല്ലെ മാഷെ,,,,,,ഈ പോറ്റൊകോ പൊക്കി പിടിച്ചാണോ ഈ പ്രചാരണ പ്രവര്‍ത്തനങ്ങള് നടത്തുന്നത്,,,,,ഈ ഇസ്ലാം ഇവിടെ വന്നാല് ,,,,അവരുടെ സ്വര്‍ഗത്തേക്കാള് മനോഹരങ്ങള് അയ കാര്യങ്ങള്,,,,കല ,,,സാഹിത്യം ,,,സംഗീതം ഒക്കെ ഇല്ലാതാവില്ലേ,,, തിന്നരും,,,കുടിക്കാനും,,,ഉണ്ണികളേ ഉണ്ടാക്കാനും മാത്രം അറിയുന്ന ഒരു സമുഹത്തെ ആണോ ഇസ്ലാം വിഭാവന ചെയ്യുന്നത്,,,,,സ്വയം ആവിഷ്കരിക്കാനുള്ള പദ്ദതികള് ഒന്നും അവിടെ ഇല്ലെ ??\nനമ്മുടെ നടു ഇതു നല്ല സ്വര്‍ഗമ,,,,പാവം ഇവിടെ പോകാന് ആണോ ആള്‍കാര്eദൈവത്തെ അരടിക്കുന്നത്. പക്ഷെ ആള്‍കാര് ഇതൊന്നും വായിച്ചിരിക്കാന് സാദ്യത എല്ലാ . തന്‍റെ അരക്ഷിതമായ അവസ്തയില് തന്നെ രക്ഷിക്കുന്ന ഒരു ദൈവം ആ ഒരു പൊതു സങ്കല്പത്തില് ആണ് ജനങ്ങള് ആരാധനാ നടത്തുന്നത് അല്ലാതെ മതങ്ങള് പറയുന്ന ദൈവത്തിന്റെ മഹത്വം കണ്ടിട്ടല്ല,,,,,ഈ മതങ്ങളിലെ ദൈവങ്ങള് ഒക്കെ ഇങ്ങെനെ തന്നെ ആണ്,,,,ഈ ദൈവം ആണോ,,,,ഈ ബ്രമ്മണ്ടം മുഴുവന് ഉണ്ടാക്കിയത്....പാവം,,,,,,ആറ്റവും,,,,തന്മാര്‍ത്രവും ,,,,,ഇതൊന്നും മുപ്പര്‍ക്ക് അറിയില്ല,,,,,ഭക്ടന്മാര് കൊടുക്കുന്ന ബലി ഇറച്ചിയും അതിന്റെ ചോരയും ഒക്കെ തിന്നും കുടിച്ചും ഇരിക്കുന്ന ഈ ദൈവത്തിനു ഒരു കാട്ടറബിയുടെ സംസ്കാരം മാത്രമേ ഉള്ളു ഈ ദൈവത്തിനു എന്ന് മനസിലായി,,,,,,,\nthese are new knowledge to me .if possible pl pu this link http://www.youtube.com/watch?v=i4aY6kEO3cw\nIbnu barq isafamous atheist http://www.youtube.com/watch?v=i4aY6kEO3cw\nഞാന് ഒരു മത വിശ്വാസിയല്ല എന്ന് ആദ്യമേ പറഞ്ഞു കൊള്ളട്ടെ. കഴിഞ്ഞ കുറേ വര്‍ഷങ്ങളായി പലവിധ മതഗ്രന്ഥങ്ങളും വായിച്ചു വരികയായിരുന്നു. അതില് ഖുറാന് കൂടുതല് ശ്രദ്ധയോടെ വായിക്കുകയും ചെയ്തിട്ടുണ്ട്. കാരണം പല ഇസ്ലാമിക വിശ്വാസികളും, ജന്മം കൊണ്ട് ഹിന്ദു ആയ എന്നെ അതിനു വല്ലാതെ പ്രേരിപ്പിച്ചിരുന്നു. ആദ്യ വായനയില് തന്നെ കുറേ തെറ്റുകള് കണ്ടെത്തുകയും അവരോടു പറയുകയും ചെയ്തു. അവര് ഇസ്ലാമിക് കള്‍ച്ചര് സെന്റര് എന്ന അവരുടെ സ്ഥാപനത്തില് കൂട്ടികൊണ്ട് പോയി കുറേ പുസ്തകങ്ങള് എടുത്തു തന്നു. ഖുറാനും ആധുനിക ശാസ്ത്രവും അതില് പ്രധാനപ്പെട്ടതായിരുന്നു. അത് വായിച്ചപ്പോള് ഞാന് വളരെ അത്ഭുതപ്പെട്ടു. ചില കാര്യങ്ങള് ഞാന് ചിന്തിച്ചതിനും അപ്പുറത്തായിരുന്നു അവരുടെ വിശദീകരണം. ആ അത്ഭുതം തുടര്‍ന്നു. ഞാന് അതില് പറഞ്ഞത്തിന്റെ പൊരുള് കൂടുതല് അറിയാനായി പല ശാസ്ത്ര റഫറന്‍സ് ഗ്രന്ഥങ്ങളും അന്ന്വേഷിച്ചു വായന തുടര്‍ന്നു. എന്നാല് അറിവ് കൂടുന്തോറും ഖുറാന് എന്നെ കൂടുതല് കണ്ഫ്യുസ് ചെയ്യിക്കാന് തുടങ്ങി. തുടരെ തുടരെ വലിയ വലിയ തെറ്റുകള് ആ വിശദീകരണങ്ങളില് തന്നെ കണ്ടു തുടങ്ങിയപ്പോഴാണ് കുറെ കൂടി ആഴത്തില് പഠിക്കാന് തീരുമാനിച്ചത്. അത് ഇന്നും തുടരുന്നു. എന്റെ കേവലം ലളിതമായ സംശയങ്ങള്‍ക്ക് വരെ വളരെ അതൃപ്തികരമായ മറുപടിയാണ് അവരെല്ലാം തന്നെ തന്നു കൊണ്ടിരുന്നത്. ഞാന് പ്രതിനിധീകരിക്കുന്ന ഒരു സമൂഹത്തിനു തക്കതായ മറുപടി ലഭിക്കാത്തിടത്തോളം ഇസ്ലാമിനെ, ചിന്തിക്കുന്നവര് ചോദ്യം ചെയ്യും. നാളത്തെ തലമുറ കൂടുതല് ബുദ്ധി ഉള്ളവര് ആവാന് സാദ്ധ്യതയുണ്ട്. അവരോടു എന്ത് മുട്ടാപോക്ക് വിശദീകരണം കൊടുത്താലും മതിയാവില്ല. ശാസ്ത്രം വളരുന്നതിന് അനുസരിച്ച് മത ഗ്രന്ഥങ്ങളെ വ്യാഖ്യാനിക്കുന്ന പരിഹാസ്യതയാണ് ഞാന് കാണുന്നത്. സത്യത്തില് ഖുറാന് വായിക്കുന്നതിനു മുന്‍പ് ആദരവോടെ ആയിരുന്നു അതിനെ കണ്ടിരുന്നത്. ഖുറാനും ഹദീസും അതിന്റെ ഇസ്ലാമിക വ്യാഖ്യാനങ്ങളും വായിച്ചപ്പോള് വെറുതെ സമയം കളഞ്ഞല്ലോ എന്ന് തോന്നിപ്പോയി. ഇനി ഖുറാനും അതിന്റെ ഇസ്ലാമിക വ്യാഖ്യാനങ്ങളും വായിക്കുന്നവരോട് ഒരു വാക്ക്. നിങ്ങള് അവിടെ നിര്‍ത്തരുത്. ആ വ്യാഖ്യാനങ്ങളുടെ സത്യാവസ്തയിലേക്ക് കൂടി അന്വേഷിച്ചു പോവണം. എങ്കിലേ ഒളിഞ്ഞിരിക്കുന്ന സത്യം മനസ്സിലാക്കാന് പറ്റൂ. ലൂപ് ഹോളുകള് എങ്ങനെയൊക്കെ അടക്കാന് പറ്റുമോ അതിനൊക്കെ വ്യാഖ്യാതാക്കള് ശ്രമിച്ചിട്ടുണ്ട്. തെറ്റിദ്ധാരണയുടെ ഒരു മഹാസാഗരമാണ് എല്ലാ ഇസ്ലാമിക വ്യാഖ്യാനങ്ങളും. അതിനാല് പഠിക്കുമ്പോള് എല്ലാ വശവും പഠിക്കുക. എത്ര ആലോചിച്ചിട്ടും പിടി കിട്ടാത്ത ഒരു കാര്യമുണ്ട്. യുക്തിയുടെ ഒരു കണിക പോലും സത്യത്തില് ഇല്ലാത്ത ഒരു മതത്തിനു വേണ്ടി എന്തിനാണ് പലരും അവരുടെ വിലപ്പെട്ട സമയം പാഴാക്കുന്നത്. അതോ എല്ലാം ഗള്‍ഫ് പണത്തിന്റെ മിടുക്ക് മാത്രമാണോ. ഭൂരിപക്ഷം കഴുതകള് എന്ന് പറയുന്നത് ശരിയാണോ എന്തോ?!!


അപരിചിതർ ടിപ്പ് നൽകിയ തുക കണ്ട് അമ്പരന്ന് സ്ത്രീ|women|viral news|viral video|breaking news|latest news\nമനോരമ ലേഖകൻ May 15, 2022 02:48 PM IST\nസഹജീവികളോടു കരുണകാണിക്കുന്നവർ വിരളമാണ്. തികച്ചും അപരിചിതരായ മനുഷ്യർ കരുണയുടെ കരങ്ങളുമായി എത്താറുണ്ട്. അത്തരത്തിൽ ഹൃദ്യമായ വിഡിയോയാണ് ഇപ്പോൾ സമൂഹമാധ്യമങ്ങളിൽ വൈറലാകുന്നത്. ഭക്ഷണം വിളമ്പിയ സ്ത്രീയെ വലിയ തുക ടിപ്പ് നൽകി അമ്പരപ്പിച്ചിരിക്കുകയാണ് തികച്ചും അപരിചിതരായ ഒരൂകൂട്ടം മനുഷ്യർ. സന്തോഷം കൊണ്ടു കണ്ണു നിറയുന്ന സ്ത്രീകളെയും വിഡിയോയിൽ കാണാം.\nഗുഡ്ന്യൂസ് മുവ്മെന്റ് എന്ന ഇൻസ്റ്റഗ്രാം പേജിലാണ് വിഡിയോ എത്തിയത്. 9.78 ലക്ഷത്തോളം പേർ വിഡിയോ കണ്ടു. ‘അവർ അർഹിക്കുന്നതെന്തോ അത് ഭക്ഷണം വിളമ്പിയ ഈ സ്ത്രിക്കു ലഭിച്ചു’ എന്ന കുറിപ്പോടെയാണ് വിഡിയോ പങ്കുവച്ചിരിക്കുന്നത്. ഒരു പുരുഷൻ തന്റെ സീറ്റില് നിന്നും എഴുന്നേറ്റു നിന്ന് കൂട്ടത്തിലെ എല്ലാവരും ചേർന്ന് ടിപ്പായി കുറച്ചു പണം നൽകാൻ പോകുകയാണെന്ന് സ്ത്രീയോടു പറയുന്നുണ്ട്. തുടര്‍ന്ന് പണം എടുത്തു നൽകുന്നതും വിഡിയോയില് കാണാം.\n‘ഞാൻ ഈ വ്യവസായം ചെയ്യുന്ന വ്യക്തിയാണ്. നിങ്ങൾ ചെയ്ത പ്രവർത്തിയെ ഞാൻ അഭിനന്ദിക്കുന്നു.’– എന്നാണ് ഇയാൾ സ്ത്രീയോട് പറയുന്നത്. എല്ലാവരും ചേർന്ന് 1000 ഡോളറാണ് വേയ്റ്റ്റസായ സ്ത്രീക്കു നൽകിയത്. സന്തോഷത്താൽ കണ്ണുകൾ നിറഞ്ഞാണ് സ്ത്രീ ടിപ്പായി ലഭിച്ച പണം സ്വീകരിച്ചത്. പണം നൽകിയ വ്യക്തിയെ സന്തോഷത്തോടെ ആലിംഗനം ചെയ്ത് താനൊരു സിംഗിൾ അമ്മയാണെന്നും ഈ പണംകൊണ്ട് ഒരുപാട് കാര്യങ്ങൾ ചെയ്യാനുണ്ടെന്നും ആ സ്ത്രീ നിറകണ്ണുകളോടെ പറഞ്ഞു.\nവിഡിയോക്കു താഴെ നിരവധി കമന്റുകളും എത്തി. നന്മനിറഞ്ഞ ഈ വിഡിയോ പങ്കുവച്ചതില് നന്ദിയുണ്ട് എന്നാണ് ഒരാള് കമന്റ് ചെയതത്. ഈ വിഡിയോ കണ്ടു കരഞ്ഞുപോയി എന്നായിരുന്നു മറ്റൊരാളുടെ കമന്റ്. സർവീസ് ഇൻഡസ്ട്രി വളരെ പ്രയാസമുള്ളതാണ്, അതിമനോഹരം എന്നു കമന്റ് ചെയ്യുന്നവരും ഉണ്ട്.\nEnglish Summary: Waitress feels overwhelmed after being givenareally generous tip byagroup\nmegk710spgku0l65v96pendkd https-www-manoramaonline-com-women-work-and-life video-component


ജാഗ്രത: കാനഡയില് ഡിസംബറില് മാത്രം തൊഴില് പോയത് 46000 പേര്‍ക്ക്\nകാനഡയില് ഡിസംബറില് മാത്രം തൊഴില് പോയത് 46000 പേര്‍ക്ക്\nഒട്ടാവ: ഡിസംബറില് കാനഡയില് ജോലി നഷ്ടമായത് 45900 പേര്‍ക്ക്. ഇതോടെ രാജ്യത്തെ തൊഴിലില്ലായ്മ 0. 03 ശതമാനം വര്‍ധിച്ച് 7.2 ആയി.ഇതോടെ 2013ല് കാനഡയില് അകെ ഉണ്ടായ തൊഴിലവസരങ്ങള് 102000 മാത്രമായി.\nവന്‍തോതില് ഉണ്ടായ ഈ തൊഴില്‍നഷ്ടം പ്രമുഖ സാമ്പത്തികശാസ്ത്രജ്ഞന്മാരെ അദ്ഭുതപ്പെടുത്തിയിരിക്കുകയാണ്. ഡിസംബറില് 14000 പുതിയ തൊഴിലുകള് സൃഷ്ടിക്കപ്പെടുമെന്നായിരുന്നു വിദഗ്ധരുടെ പ്രവചനം. നഷ്ടമായ തൊഴിലുകളില് വലിയൊരു വിഭാഗം മുഴുവന്‍സമയ തൊഴിലുകളാണ്. ആകെ 60000 മുഴുവന്‍സമയ തൊഴിലുകള് നഷ്ടമായി. 14000 താല്‍ക്കാലിക തൊഴിലവസരങ്ങള് സൃഷ്ടിക്കപ്പെട്ടതാണ് ആഘാതം അല്‍പമെങ്കിലും കുറച്ചത്.\nഒന്റാറിയോയിലാണ് ഏറ്റവും കൂടുതല് തൊഴില്‍നഷ്ടം, 39000. ആല്‍ബര്‍ട്ടയില് 12000 പേര്‍ക്ക് ജോലി പോയി. അതേസമയം ബ്രിട്ടീഷ് കൊളംബിയ പുതിയ 13000 തൊഴില് സൃഷ്ടിച്ചു.\nആരോഗ്യ, സാമൂഹ്യസേവന മേഖലകളിലാണ് ഡിസംബറില് കൂടുതല് തൊഴിലുകള് സൃഷ്ടിക്കപ്പെട്ടത്, 22000.\nസാമ്പത്തികക്കുഴപ്പത്തില്‍നിന്ന് കരകയറാനുള്ള കാനഡയുടെ ശ്രമങ്ങള് കൂടുതല് ഊര്‍ജിതമാക്കേണ്ടതുണ്ടെന്ന് ഫെഡറല് ധനകാര്യമന്ത്രി ജിം ഫ്ലാഹെര്‍ത്തി പറഞ്ഞു. അതേസമയം ഫ്ലാഹെര്‍ത്തിയുടെ കഴിഞ്ഞ ബജറ്റ് ഉണ്ടാക്കിയതിനെക്കാള് തൊഴിലുകള് നശിപ്പിക്കുകയാണ് ചെയ്തതെന്ന് സാമ്പത്തികവിദഗ്ധ പെഗ്ഗി നാഷ് പറഞ്ഞു. ഡിസംബറില് സൃഷ്ടിക്കപ്പെട്ട തൊഴിലുകളില് ഏറെയും താല്‍ക്കാലികവും വരുമാനം കുറഞ്ഞതുമാണെന്ന് അവര് പറഞ്ഞു.\n(സി ജി പ്രദീപ്)


വിശ്വസിക്കാന് കൊള്ളാത്തവരുമായി ചര്‍ച്ചക്കില്ല- യു.എസിനെതിരെ ആഞ്ഞടിച്ച് ഇറാന് • Suprabhaatham\nവിശ്വസിക്കാന് കൊള്ളാത്തവരുമായി ചര്‍ച്ചക്കില്ല- യു.എസിനെതിരെ ആഞ്ഞടിച്ച് ഇറാന്\nAugust 7, 2018 | 8:35 am IST\nടെഹ്‌റാന്: യു.എസുമായി ചര്‍ച്ചക്കില്ലെന്ന തീരുമാനം ശക്തമായി പ്രഖ്യാപിച്ച് ഇറാന് വീണ്ടും. അതി രൂക്ഷമായാണ് ഇറാന് പ്രസിഡന്റ് ഹസന് റൂഹാനി ഒരു അഭിമുഖത്തില് തങ്ങളുടെ നിലപാട് വ്യക്തമാക്കിയത്. വിശ്വസിക്കാന് കൊള്ളാത്തവരുമായ ഒരു ചര്‍ച്ചക്കുമില്ലെന്ന് അദ്ദേഹം പറഞ്ഞു. ആണവ നിരായുധീകരണ വിഷയത്തില് ഉപരോധം നടപ്പാക്കാനിരിക്കെയാണ് അദ്ദേഹം അമേരിക്കക്കെതിരെ ആഞ്ഞടിച്ചത്.\n‘കഠാര കുത്തിയിറക്കി, അത് ശരീരത്തില് നിന്ന് മാറ്റാതെ വച്ചയാളുമായി ചര്‍ച്ച നടത്തുമെന്ന് പ്രതീക്ഷിക്കരുത്’- റൂഹാനി പറഞ്ഞു. വിശ്വാസ്യതയുണ്ടെങ്കില് തങ്ങള്‍ക്ക് ചര്‍ച്ചക്ക് തയ്യാറാവുമായിരുന്നു എന്ന് അദ്ദേഹം ചൂണ്ടിക്കാട്ടി. നയതന്ത്ര നീക്കത്തിനും ചര്‍ച്ചക്കും ഇറാന് തയാറാണ്. എന്നാല് ഉപരോധത്തിലിരിക്കുവോളം കാലം ചര്‍ച്ചകള് നടക്കില്ല. ചര്‍ച്ചക്ക് ആത്മാര്‍ഥത ഉണ്ടായിരിക്കണം. തെരഞ്ഞെടുപ്പ് മുന്നില് കണ്ട് നേരിട്ടുള്ള ചര്‍ച്ചക്കാണ് യു.എസ് പ്രസിഡന്റ് ഡൊണാള്‍ഡ് ട്രംപ് ശ്രമിക്കുന്നത്. ഇത് ഇറാനില് പ്രശ്‌നങ്ങള് ഉണ്ടാക്കാനാണെന്നും അദ്ദേഹം കൂട്ടിച്ചേര്‍ത്തു.\nഇറാനെതിരായ ഉപരോധം ഇന്നു മുതലാണ് പ്രാബല്യത്തില് വരുന്നത്. ഊര്‍ജ്ജേതര ഇടപാടുകളുടെ മേലുള്ള ഉപരോധമാണ് അന്ന് ആരംഭിക്കുന്നത്. ഊര്‍ജ്ജരംഗത്തെ ഉപരോധം നവംബര് നാലിന് ആരംഭിക്കും. കഴിഞ്ഞ മെയിലാണ് ഇറാനുമായി 2015ല് ഒപ്പു വച്ച ആണവകരാറില് നിന്ന് പിന്‍വാങ്ങുന്നതായി ട്രംപ് പ്രഖ്യാപിച്ചത്.


താരങ്ങളുടെ പിന്‍മാറ്റം; കൂടുതല് ബാധിച്ചത് രാജസ്ഥാന് റോയല്‍സിനെ\nTue Dec 07 2021 07:44:23 GMT+0530 (India Standard Time)\nരാജസ്ഥാന് ലോണില് താരങ്ങളെ വാങ്ങാന് ഒരുങ്ങുകയാണ്.\nFAR26 April 2021 7:10 PM GMT\nചെന്നൈ: ഇന്ത്യന് പ്രീമിയര് ലീഗിന്റെ 14ാം സീസണിലെ വിദേശതാരങ്ങളുടെ കൊഴിഞ്ഞ് പോക്ക് ഏറ്റവും കൂടുതല് ബാധിച്ച ടീം രാജസ്ഥാന് റോയല്‍സാണ്. പരിക്കും ബയോ ബബ്‌ളും കൊവിഡും ഭീതിയുമായി ഇന്ത്യ വിട്ടത് റോയല്‍സിന്റെ നാലോളം താരങ്ങളാണ്. പ്രധാനപ്പെട്ട ഈ താരങ്ങളുടെ കുറവ് ടീമിനെ കാര്യമായി ബാധിച്ചിട്ടുണ്ട്. വരും മല്‍സരങ്ങളില് ഇത് കാര്യമായ തിരിച്ചടിയും ആവും. പരിക്കിനെ തുടര്‍ന്ന് ബെന്‍സ്റ്റോക്ക്‌സ് , ജൊഫ്രാ ആര്‍ച്ചര് എന്നിവര് ഇന്ത്യ വിട്ടപ്പോള് ബയോ ബബ്‌ളിന്റെ ബുദ്ധിമുട്ട് ചൂണ്ടികാട്ടി ലിയാം ലിവങ്‌സറ്റണും ആന്ദ്രേ ടൈയും ഐപിഎല് ഉപേക്ഷിക്കുകയായിരുന്നു.\nതാരങ്ങളുടെ കുറവിനെ തുടര്‍ന്ന് രാജസ്ഥാന് ലോണില് താരങ്ങളെ വാങ്ങാന് ഒരുങ്ങുകയാണ്. ഇതിനായി ബന്ധപ്പെട്ട ഫ്രാഞ്ചൈസികളുമായി രാജസ്ഥാന് ചര്‍ച്ചയും തുടങ്ങി. ഏതെങ്കിലും രണ്ട് മല്‍സരങ്ങളില് കളിച്ച താരത്തെയാണ് ലോണില് വാങ്ങാന് കഴിയുക. കൂടാതെ വാങ്ങുന്ന താരത്തിന്റെ സ്ഥിരം ഫ്രാഞ്ചൈസിക്കെതിരേ കളിക്കാനും കഴിയില്ല. അഞ്ച് മല്‍സരങ്ങളില് നിന്ന് രണ്ട് വിജയം നേടിയ റോയല്‍സിന്റെ അടുത്ത മല്‍സരം വ്യാഴ്ച ഡല്‍ഹി ക്യാപിറ്റല്‍സിനെതിരേയാണ്.\nCovid-19 concerns IPL rajasthan royals Rajasthan Royals Loan


'ഷര്‍ട്ടൂരി കസവുപുതച്ച് ദേവസ്വം മന്ത്രി; എങ്ങനെ ബി.ജെ.പി. വളരാതിരിക്കും' - Roundup Kerala\nHome Kerala ‘ഷര്‍ട്ടൂരി കസവുപുതച്ച് ദേവസ്വം മന്ത്രി; എങ്ങനെ ബി.ജെ.പി. വളരാതിരിക്കും’\n‘ഷര്‍ട്ടൂരി കസവുപുതച്ച് ദേവസ്വം മന്ത്രി; എങ്ങനെ ബി.ജെ.പി. വളരാതിരിക്കും’\nകടുത്ത ദൈവവിശ്വാസിയെന്ന് നല്ല പേരുദോഷം സമ്പാദിച്ചയാളാണ് ടൂറിസം ദേവസ്വം മന്ത്രി കടകംപള്ളി സുരേന്ദ്രന്. ദൈവവിശ്വാസത്തെയും ആചാരങ്ങളെയും പ്രത്യക്ഷത്തില് പുണരുകയും ഇടയ്ക്കിടെ കമ്മ്യൂണിസ്റ്റ് ബോധം വീഴുമ്പോള് വിപ്ലവം പ്രസംഗിക്കുകയും ചെയ്യുന്നതുകൊണ്ടാണ് ഇടത് മന്ത്രിക്ക് വിമര്‍ശനമേല്‍ക്കേണ്ടിയും വരുന്നത്.\nചെങ്കല് മഹേശ്വരം ശിവപാര്‍വ്വതീ ക്ഷേത്ര മഠാധിപതി സ്വാമി മഹേശ്വരാനന്ദയുടെ മുന്നില് നില്‍ക്കുന്ന മന്ത്രിയുടെ ചിത്രമാണ് പുതിയ വിവാദത്തിന് വഴിതെളിക്കുന്നത്. ഷര്‍ട്ടിട്ട് നില്‍ക്കാമെന്നിരിക്കെ, കസവുമുണ്ട് പുതച്ച് നില്‍ക്കുന്ന മന്ത്രിയുടെ ചിത്രം പങ്കുവച്ചുകൊണ്ട് കെ.എം. ഷാജഹാനാണ് മന്ത്രിയെ വിമര്‍ശിച്ചത്.\nമത നേതാക്കള്‍ക്ക് മുന്നില് രാജാവിനേക്കാള് വലിയ രാജഭക്തി കാട്ടുന്ന നേതാക്കളെ മുന്‍നിര്‍ത്തിയാണ് ഇടതുപക്ഷം ബി.ജെ.പിക്കെതിരേ പോരാടുന്നതാണ് കേരളത്തില് ബി.ജെ.പി. വളര്‍ച്ചയെ സഹായിക്കുന്നതെന്നും അദ്ദേഹം ചൂണ്ടിക്കാട്ടി.\nഒപ്പം ചേര്‍ത്തിരിക്കുന്ന ചിത്രത്തില് കസവ് മുണ്ടും പുതച്ച് വിനയാന്വിതനായി, ചെങ്കല് മഹേശ്വരം ശിവപാര്‍വ്വതീ ക്ഷേത്ര മഠാധിപതി സ്വാമി മഹേശ്വരാനന്ദയുടെ മുന്നില് നില്‍ക്കുന്നത്, സിപിഎം സംസ്ഥാന സിമിതി അംഗവും ടൂറിസം ദേവസ്വം മന്ത്രിയുമായ സഖാവ് കടകംപള്ളി സുരേന്ദ്രനാണ്.\nചിത്രത്തിന്റെ വലത്തേ അറ്റത്ത് നില്‍ക്കുന്ന വ്യക്തി ധരിച്ചിരിക്കുന്നത് ഷര്‍ട്ടാണ്. അപ്പോള് ഷര്‍ട്ട് ധരിച്ച് ക്ഷേത്രത്തില് കയറാമായിരുന്നു എന്ന് വ്യക്തം. എന്നിട്ടും ഷര്‍ട്ട് ഊരി കസവ് മുണ്ടും പുതച്ച് നിര്‍ന്നിമേഷനായി മഠാധിപതിക്ക് കാതോര്‍ക്കുകയാണ് ഈ സിപിഎം നേതാവ് !\nഇത്തരം തരംതാണ, മത നേതാക്കള്‍ക്ക് മുന്നില് രാജാവിനേക്കാള് വലിയ രാജഭക്തി കാട്ടുന്ന നേതാക്കളെ മുന്‍നിര്‍ത്തിയാണ് സിപിഎം ബിജെപിക്കെതിരെ പോരാടുന്നത്! പിന്നെങ്ങനെയാണ് കേരളത്തിലെ ബി ജെ പി വളരാതിരിക്കുന്നത്?\nPrevious articleആദ്യം നരേന്ദ്രമോദി, പിന്നാലെ ടീം മോദി… സത്യപ്രതിജ്ഞ ചെയ്തു\nNext articleലോഹിയുടെ മക്കള് വരവായി


'ലക്ഷ്യം വച്ചത് എന്നെ മരണപ്പെട്ടത് അനുജന്, സിപിഎം ഗൂഢാലോചന'; മുഹ്സിന് ഏഷ്യാനെറ്റ് ന്യൂസിനോട് | Panoor mansoor murder Muhasin accuse cpim conspirancy in murder\n'ലക്ഷ്യം വച്ചത് എന്നെ മരണപ്പെട്ടത് അനുജന്, സിപിഎം ഗൂഢാലോചന'; മുഹ്സിന് ഏഷ്യാനെറ്റ് ന്യൂസിനോട്\nമൻസൂറിന്റെ കൊലപാതകത്തിന്‍റെ അന്വേഷണം ക്രൈം ബ്രാഞ്ചിൽ നിന്ന് അന്വേഷണം മാറ്റണമെന്ന് മുസ്ളിം ലീഗ് ആവശ്യം. ഇപ്പോള് അന്വേഷിക്കുന്ന ക്രൈംബ്രാഞ്ച് ഡിവൈഎസ്പി സിപിഐഎം ചായ്വുള്ളയാളാണ് എന്നാണ് ലീഗ് ആരോപിക്കുന്നത്.\nPanoor, First Published Apr 9, 2021, 11:37 AM IST\nപാനൂര്: പാനൂരില് മുസ്ലീംലീഗ് പ്രവര്‍ത്തകന് മന്‍സൂറിനെ കൊലപ്പെടുത്തിയ സംഭവത്തില് സിപിഎമ്മിന്‍റെ ഗൂഢാലോചനയാണെന്ന് മന്‍സൂറിനൊപ്പം ആക്രമിക്കപ്പെട്ട ചികില്‍സയില് കഴിയുന്ന മന്‍സൂറിന്‍റെ സഹോദരന് മുഹ്സിന്. പ്രദേശവാസികളായ 20 പേരാണ് ആക്രമണത്തിന് പിന്നില് എന്നാണ് മുഹ്സിന് ആരോപിക്കുന്നു. ഡിവൈഎഫ്ഐ നേതാവ് കെ സുഹൈലിന്‍റെ നേതൃത്വത്തിലായിരുന്നു ആക്രമണം നടന്നത്. ആക്രമിച്ച സംഘത്തിലെ ശ്രീരാഗ്, ഷിനോസ് ഉൾപെടെ 20 ലേറെ പേരെ അറിയാമെന്നും മുഹ്സിന് പറയുന്നു. തന്നെ ലക്ഷ്യം വച്ചാണ് ആക്രമി സംഘം എത്തിയതെന്ന് യുഡിഎഫ് ബൂത്ത് ഏജന്‍റ് കൂടിയായിരുന്ന മുഹ്സിന് പറയുന്നു. കൊലപാതകത്തിന് പിന്നില് സിപിഎമ്മിന്‍റെ ഗൂഡാലോചനയാണ് മുഹ്സിന് ആരോപിക്കുന്നു.\nഅതേ സമയം മൻസൂറിന്റെ കൊലപാതകത്തിന്‍റെ അന്വേഷണം ക്രൈം ബ്രാഞ്ചിൽ നിന്ന് അന്വേഷണം മാറ്റണമെന്ന് മുസ്ളിം ലീഗ് ആവശ്യം. ഇപ്പോള് അന്വേഷിക്കുന്ന ക്രൈംബ്രാഞ്ച് ഡിവൈഎസ്പി സിപിഐഎം ചായ്വുള്ളയാളാണ് എന്നാണ് ലീഗ് ആരോപിക്കുന്നത്. കേസില് പ്രതികളായവരെ രക്ഷിക്കാനുള്ള ശ്രമമാണ് ഇപ്പോള് നടക്കുന്നത്. മൂന്ന് ദിവസമായിട്ടും പ്രതികളെയൊന്നും പിടിക്കാത്തത് പൊലീസും സിപിഐഎമ്മും ചേര്‍ന്നുള്ള ഒത്തുകളിയാണെന്നും ലീഗ് ആരോപിക്കുന്നു. മുതിര്‍ന്ന ഐപിഎസ് ഉദ്യോഗസ്ഥനെ കേസ് ഏല്‍പ്പിക്കണമെന്നാണ് ലീഗ് ആവശ്യപ്പെടുന്നത്.\nഅതെ സമയം കൊലപാതകത്തില് പ്രതിഷേധിച്ച് പാനൂരിൽ നാളെ പ്രതിഷേധ സംഗമം. പരിപാടി പ്രതിപക്ഷ നേതാവ് രമേശ് ചെന്നിത്തല ഉദ്ഘാടനം ചെയ്യും. കുഞ്ഞാലിക്കുട്ടിയും കെ സുധാകരനും ഉൾപ്പെടെയുള്ള നേതാക്കൾ പാനൂരിലെത്തും. കേസന്വേഷിക്കുന്ന ക്രൈംബ്രാഞ്ച് സംഘം ഇന്ന് സംഭവ സ്ഥലം സന്ദർശിക്കും. ഡിവൈഎസ്പി ഇസ്മായിലിന്റെ നേതൃത്വത്തിലുള്ള 15 അംഗ സംഘമാണ് പുതുതായി കേസ് അന്വേഷിക്കുന്നത്. മുഖ്യ ആസൂത്രകൻ ഡിവൈഎഫ്ഐ നേതാവ് കെ സുഹൈലടക്കം 25 പേരാണ് കൃത്യം നടത്തിയതെന്ന് പൊലീസ് പറയുന്നു.\nഇതിൽ 11 പേരെ തിരിച്ചറിഞ്ഞു. പിടിയിലായ ഷിനോസ് ഒഴികെ എല്ലാവരും ഒളിവിലാണ്. സംഭവസ്ഥലത്തുനിന്നും പൊലീസിന് മാരകായുധങ്ങളും ഒരു മൊബൈൽ ഫോണും കിട്ടിയിട്ടുണ്ട്. വിലാപയാത്രയ്ക്കിടെ മുസ്ലിംലീഗ് പ്രവർത്തകർ സിപിഎം ഓഫീസുകൾക്കും കടകൾക്കും തീയിട്ട സംഭവത്തിൽ ഇതുവരെ 24 പേർ പിടിയിലായിട്ടുണ്ട്. കൊലപാതകക്കേസും തുടർന്നുണ്ടായ അക്രമണങ്ങളിലും കുറ്റക്കാരെ മുഴുവൻ ഉടൻ പിടികൂടുമെന്ന് കണ്ണൂ‍ർ സിറ്റി പൊലീസ് കമ്മീഷണർ ആർ ഇളങ്കോ അറിയിച്ചു.\nLast Updated Apr 9, 2021, 11:37 AM IST\ncpim conspirancy in murder\nഅറിയാമോ, ഇന്ത്യയിലെ ആദ്യ വനിതാ ഐഎഎസ് ഓഫീസർ ഒരു മലയാളിയാണ്\nമാന്നാറിലെആരാധനാലയങ്ങളിലെ കാണിക്കവഞ്ചികൾ കുത്തിതുറന്ന് മോഷണം


കോടികളുടെ അഴിമതി ആരോപണവിധേയന് ഉന്നത പദവി | Consumerfed Controversy | Malayalam News | Manorama Online\nസർക്കാർ ഒത്താശ; കോടികളുടെ അഴിമതി ആരോപണവിധേയന് ഉന്നത പദവി\nബിജി തോമസ് August 16, 2019 10:44 AM IST\nതിരുവനന്തപുരം∙ കശുവണ്ടി അഴിമതിക്കേസില് സിബിഐ അന്വേഷണം നേരിടുന്ന ഡോ. കെ. എ രതീഷിനെ കണ്‍സ്യൂമര്‍ഫെഡ് എംഡിയാക്കാന് നീക്കം. ബുധനാഴ്ച സഹകരണവകുപ്പ് സെക്രട്ടറി നടത്തിയ അഭിമുഖത്തിൽ പങ്കെടുത്ത രതീഷിനെ നിയമിക്കാന് വിജിലന്‍സിന്റെ അനുമതി ചോദിച്ചിരിക്കുകയാണ് സര്‍ക്കാര്. കശുവണ്ടി വികസന കോര്‍പറേഷന് എംഡിയായിരിക്കെ കോടികള് നഷ്ടം വരുത്തിയെന്നായിരുന്നു രതീഷിനെതിരായ ആരോപണം.\nമുല്ലപ്പെരിയാര് അണക്കെട്ടില് യന്ത്രങ്ങൾ പ്രവർത്തിക്കുന്നില്ല; സർക്കാരിന് ഗുരുതര വീഴ്ച\nആര്. സുകേശന് സ്ഥാനമൊഴിയാന് താല്‍പര്യം പ്രകടിപ്പിച്ചതോടെയാണ് കെ.എ. രതീഷിനെ എംഡിയാക്കാന് നീക്കം തുടങ്ങിയത്. ജൂണ് 18ന് മാധ്യമങ്ങളില് പരസ്യം നല്‍കി. 14 പേര് അപേക്ഷിച്ചതില് രതീഷ് ഉള്‍പ്പടെ അഞ്ചുപേരെ അന്തിമപട്ടികയില് ഉള്‍പ്പെടുത്തി. സഹകരണവകുപ്പ് സെക്രട്ടറി മിനി ആന്റണി അധ്യക്ഷയായ കമ്മിറ്റി ബുധനാഴ്ച നടത്തിയ അഭിമുഖത്തില് രതീഷും പങ്കെടുത്തു. മറ്റുള്ള നാലുപേരില് എസ്.രത്നാകരന് കണ്‍സ്യൂമര്‍ഫെഡ് മുന് എംഡിയും കെ.തുളസീധരൻ നായര് ജനറല് മാനേജരും കെ. വേണുഗോപാല് സപ്ലൈകോയുടെ മുന് ജനറല് മാനേജരുമാണ്. പരിചയസമ്പന്നരായ ഇവരെ ഒഴിവാക്കിയാണ് കെ.എ രതീഷിനെ തിരഞ്ഞെടുക്കാനൊരുങ്ങുന്നത്. വിജിലന്‍സിന്റ അനുമതി കൂടി കിട്ടിയാല് രതീഷ് കണ്‍സ്യൂമര്‍ഫെഡ് എംഡിയാകും.\nകശുവണ്ടി അഴിമതിക്കേസില് രതീഷിനെ കുറ്റവിമുക്തനാക്കി വിജിലന്‍സ് കോടതിയില് റിപ്പോര്‍ട്ട് സമര്‍പ്പിച്ചിരുന്നു. ഇതിനെതിരെ ഹൈക്കോടതിയില് ഹര്‍ജി നിലവിലുണ്ട്. മാത്രമല്ല, സിബിഐ അന്വേഷണം തുടരുകയുമാണ്. അങ്ങനെയുള്ള ഒരാള് കണ്‍സ്യൂമര്‍ഫെ‍ഡിന്റ എംഡി തസ്തികയിലേക്കുള്ള അഭിമുഖത്തില് പങ്കെടുത്തത് ഉന്നതരാഷ്ട്രീയ സ്വാധീനം കൊണ്ടാണെന്നത് വ്യക്തം. വ്യവസായ വകുപ്പിന് കീഴിലെ വ്യവസായ സംരംഭക വികസന സ്ഥാപനത്തിലെ എക്സിക്യൂട്ടീവ് ഡയറക്ടറാണ് രതീഷിപ്പോള്. ജില്ലാ സഹകരണബാങ്കിന്റെ ജനറല് മാനേജര്‍ക്ക് പോലും എംഡിയാകാന് കഴിയുന്ന തരത്തില് നിയമന മാനദണ്ഡങ്ങളിലും കണ്‍സ്യൂമര്‍ഫെഡ് കഴിഞ്ഞിടെ ഇളവ് വരുത്തിയിരുന്നു.\nവര്‍ഷം മൂവായിരം കോടി രൂപയുടെ വിറ്റുവരവുള്ള സ്ഥാപനം. ആയിരം കോടി രൂപയുടെ അഴിമതിയില് അന്വേഷണം നടക്കുന്നയിടം. അങ്ങനെയുള്ള കണ്‍സ്യൂമര്‍ഫെഡിന്റ തലപ്പത്തേക്കാണ് കോടികളുടെ അഴിമതി ആരോപണം നേരിടുന്ന ഒരാളെ നിയമിക്കാന് ഒരുങ്ങുന്നത്.